
DESPRE PREZENȚA CAVALERILOR TEUTONI LA CÂMPULUNG 
INTRE ANII 1215-1225 


Conf. univ dr. habil. Claudiu NEAGOE 
Universitatea din Piteşti 


Într-o lucrare publicată relativ recent arătam faptul că, în secolul trecut, au existat câţiva 
istorici importanţi, care au legat începuturile Câmpulungului medieval de venirea cavalerilor 
teutoni la sud de Carpaţii, în deceniul doi al secolului al XIII-lea. Nicolae Iorga, mai întâi, a fost 
de părere că, puţin după anul 1211, cavalerii teutoni au venit din Țara Bârsei la sud de Carpaţi şi 
au întemeiat un „burg” la Câmpulung, adică o aşezare fortificată (burgus), lângă care au ridicat 
şi o mănăstire (kloster). Ulterior, Ion Hurdubeţiu avea să considere Kloaşterul câmpulungean, 
datat de el la 1215, drept o creaţie a cavalerilor teutoni”. Ceva mai târziu, acelaşi Ion Hurdubeţiu 
avea să se arate pe deplin convins că teutonii au ajuns la Câmpulung, după anul 1211, ei aducând 
un oarecare număr de meşteşugari şi negustori saşi din Țara Bârsei. Mai apoi, după alungarea 
teutonilor, în 1225, Câmpulungul ar fi devenit „oraş al coroanei feudale maghiare”. 

Potrivit opiniei lui Constnatin Rădulescu-Codin, la scurtă vreme după venirea lor la sud de 
Carpaţi, cavalerii teutoni ar fi ridicat la Câmpulung o „cetate de lemn”, căreia 1-au spus „Castrul 
Crutzeburg (cetatea Crucii)”. 

În 1943, preotul loan Răuţescu avea să suţină faptul că, după anul 1212, teutonii din Țara 
Bârsei, căutând „să-şi întindă stăpânirea şi peste Carpaţi”, ar fi zidit o „cetate” pe dealul Oratia, 
lângă Rucăr, pentru a putea păzi mai bine „trecătoarea Branului””. De aici, cavalerii teutonii au 
coborât pe vechiul drum roman, şi „s-au oprit în valea larg deschisă a Râului Târgului”. Ajunşi 
aici, ei au întemeiat „Câmpulungul pe care-l numiau în limba lor Langenaue, iar pe latineşte 
Campuslongus€. La scurtă vreme, teutonii au adus la Câmpulung „colonişti saşi din Ardeal”, iar 
aceştia, împreună cu „populaţia băştinaşe mai veche românească”, au alcătuit, între anii 1215- 
1222, „o comunitate organizată şi condusă după modelul celor din Ardeal”. Ulterior însă, 
aşezarea („satul”) de la Câmpulung ar fi fost distrusă de marea invazie mongolă din 1241. 

Istoricii câmpulungeni din a doua jumătatea a secolului al XX-lea nu mai amintesc, nici 
măcar în treacăt, despre prezenţa cavalerilor teutoni la Câmpulung, ei vorbind, mai degrabă, de 
existența unei comunităţi rurale româneşti, o „obşte sătească”, care a intrat într-un proces de 


! Claudiu Neagoe, Câmpulungul medieval şi premodern, Bucureşti, Editura Ars Docendi, 2012, p. 109 şi 123. 

” Alexandru-Florin Platon, Laurenţiu Rădvan, Bogdan-Petru Maleon, O istorie a Europei de Apus în Evul Mediu: de 

la Imperiul Roman târziu la marile descoperiri geografice (secolele V-XVI), laşi, Editura Polirom, 2010, p. 136. 
Nicolae Iorga, Introducere, la Studii şi documente cu privire la istoria românilor, vol. I: Socotelile Bistriţei 

(Ardeal) şi vol. II: Acte relative la istoria cultului catolic în Principate, Bucureşti, 1901, p. XII. 

* Ion Hurdubeţiu, Din trecutul catolicilor la Câmpulung Muscel, Câmpulung, 1941, p. 1. Pentru aceeaşi datare a 

construirii Cloaşterului la 1215, vezi şi la Maria Mulţescu, Alexandru Mulţescu, C/oașterul câmpulungean, în 

„Argesis. Studii şi comunicări — seria Istorire”, tom. IX, Piteşti, 2000, p. 129. 

” Ion Hurdubeţiu, Puncte de vedere cu privire la raporturile dintre coloniştii germani şi populaţia autohtonă 

românească în spaţiul carpato-danubian în evul mediu timpuriu, în „Studii. Revistă de Istorie”, tom. 26, nr. 6, 1973, 

p. 1188-1190. 

* C. Rădulescu-Codin, Câmpulungul Muscelului istoric şi legendar, Câmpulung-Muscel, Editura Librăriei loan N. 

Staicu, 1925, p. 46. 

7 loan Răuţescu, Câmpulung Muscel. Monografie istorică, ediţie anastatică, Bucureşti, Editura Ars Docendi, 2009, p. 

3-4. 

% Ibidem, p. 4. 

? Ibidem. 

10 Ibidem. 

evoluţie către o „comunitate orăşenească”, în a doua jumătate a veacului al XIII-lea, ca urmare a 
venirii unor grupuri de populaţie săsească din Transilvania, în mai multe rânduri”!. 

Relativ recent, Alexandru Ciociltan, cercetător ştiinţific la Institutul de Istorie „Nicolae 
Iorga” din Bucureşti, a vorbit de o colonizare „planificată şi dirijată” de catre cavalerii teutoni, la 
sud de Carpaţi, între anii 1220-1222!7, însă, în privinţa acelei „cetăţi foarte puternice” (castrum 
muntissimum), ridicată de cavalerii teutoni, acesta se fereşte s-o plaseze la Câmpulung 5. În ceea 
ce priveşte aşezarea de la Câmpulung, istoricul Alexandru Ciocîltan se arată pe deplin convins de 
faptul că, după marea invazie mongolă din 1241, aici s-a stabilit o „colonie comercială 
săsească”!“. Foarte curând, Câmpulungul avea să devină un „avampost comercial al Braşovului”, 
respectiv un „oraş nou” şi, până la urmă, un „oraş unic în peisajul urban al Ţării Româneşti prin 
privilegiile deosebit de largi ale autonomiei sale, care s-au păstrat veacuri de-a rândul”!?. 

Ceea ce ştim astăzi cu certitudine este faptul că în jurul anului 1211, regele Ungariei, 
Andrei al II-lea (1205-1235), a făcut apel la sprijinul militar al Ordinului Teutonic (Ordo Sancta 
Maria teutonicorum), din două motive: respingerea incursiunilor cumanilor de la răsărit de 
Carpaţi şi catolicizarea populaţiei ortodoxe din zona periferică a voievodatului Transilvaniei 6. 
Aşadar, în 1211, regele Andrei al II-lea le-a acordat teutonilor dreptul de a se aşeza şi de a stăpâni 
„Ţara Bârsei” (terra Burza)!. Diploma regală conţinea şi permisiunea de a ridica cetăţi şi aşezări 
fortificate cu val de pământ şi palisadă din lemn, „ca să apere regatul împotriva cumanilor”!*. 
Printr-o altă diplomă regală, emisă înainte de 7 mai 1222, Andrei al II-lea permitea cavalerilor 
teutoni să-şi construiască „cetăţi şi oraşe de piatră”, pentru ca lupta acestora împotriva cumanilor 
să fie şi mai eficientă. Tot acum avea să fie pomenită şi „Cetatea Crucii” (Kreuzbure)”?. În 
privinţa localizării acestei cetăţi, părerile istoricilor au fost şi rămân, încă, împărțite: Podul 
Dâmboviţei”, Câmpulung, în punctul Cloaşter”!, Oratia, lângă Rucăr”, Tabla Buţii, în Prahova”, 
Cetăţeni-Muscel” sau dincolo de munţi, în afara arcului carpatic (ultra montes nivium)”. 

Demne de semnalat aici sunt şi opiniile istoricilor Adrian Andrei Rusu şi Constantin 
Rezachevici. Primul a făcut o distincţie clară între cetatea Cruceburg, localizată în regiunea 
Prejmerului sau a Teliului, şi acel castrum muntissimum localizat, cel mai probabil, la Cetăţeni”. 
Cel de-al doilea relevă faptul că, între 1211-1212, în Țara Bârsei a venit o „comandatură”? a 


1! Vezi pe larg, în Câmpulung-Muscel, ieri şi azi. Istoria oraşului, volum elaborat de: lon Hurdubeţiu, Flaminiu 
Miîrţu, N. Nicolescu, Gheorghe Pârnuţă, Ilie Stănculescu, sub coordonarea lui Gheorghe Pârnuţă, Câmpulung- 
Muscel, 1974, p. 18-19. 

12 Alexandru Ciocîltan, Comunitățile germane de la sud de Carpaţi în Evul Mediu (secolele XIII-XVIII), Brăila, 
Editura Istros, 2015, p. 51. 

'5 Ibidem. 

'4 Ibidem, p. 168. 

'5 Ibidem, p. 71. 

15 Şerban Papacostea, Românii în secolul al XIII-lea: între cruciată și Imperiul mongol, Bucureşti, Editura 
Enciclopedică, 1993, p. 31-35; vezi mai nou, la loan Marian Țiplic, Contribuţii la istoria spațiului românesc în 
perioada migraţiilor şi Evul Mediu timpuriu (secolele IV-XIII), laşi, Editura Institutul European, 2005, p. 174. 

! Documente privind istoria României, C. Transilvania, veacul XI, XII şi XIII, vol. I (1075-1250), București, Editura 
Academiei R.P.R., 1951, doc. 77, p. 150. 

'5 Ibidem, p. 151. 

19 Ibidem, doc. 130, p. 183. 

% Nicolae Iorga, Istoria bisericii româneşti şi a vieții religioase a românilor, vol. L, Bucureşti, 1908. 

” Ion Hurdubeţiu, Din trecutul catolicilor... p. l-2. 

” Gâza Bâko, Cavalerii teutoni în Țara Bârsei, în „Studii. Revistă de Istorie”, tom. X, nr. 1. 1957, p. 143-160. 

* Paul Binder, Contribuţii la localizarea Cruceburgului şi unele probleme legate de ea, în „Cumidava. Culegere de 
studii şi cercetări”, nr. 1, Muzeul Braşov, 1967, p. 121-136. 

* Ion Nania, Cruceburg — episcopatul Cumaniei — cetatea Dâmboviţei - Cetăţeni, în „Archiva Valachica”, vol. VIII, 
Târgovişte, 1976, p. 84. 

* Maria Holban, Despre aria de întindere a cavalerilor teutoni din Ţara Bârsei (1221-1225), în Eadem, Din cronica 
relaţiilor româno-ungare în secolele XIII-XIV, Bucureşti, Editura Academiei R.S.R., 1981, p. 11-12. 

% Vezi pe larg, la Adrian Andrei Rusu, Castelarea carpatică. Fortificaţii şi cetăţi din Transilvania şi teritoriile 
învecinate (sec. XIII-XIV), Cluj-Napoca, Editura Mega, 2005, p. 434-443. 

*7 Constantin Rezachevici, De ce s-a construit cetatea Bran?, în „Magazin Istoric”, an. XLII, 2008, nr. 4, p. 18. 

Ordinului "Teutonic (Ordo Sancta Maria teutonicorum)$. Fratele Theodoric, aflat probabil în 
fruntea acestei „comandaturi”, a primit, după data de 7 mai 1212, un privilegiu fiscal din partea 
regelui Andrei al II-lea”. După opinia lui Constantin Rezachevici, teutonii ar fi ridicat în 
regiunea Branului o fortificaţie din lemn, care a fost părăsită apoi, în 1225, atunci când teutonii 
au fost alungaţi din Ţara Bârsei“. 


Herman von Salza, Cavaleri teutoni, sec. XIII 
Mare Maestru al teutonilor (sursa: http://www .istorie-pe- 
(1210-1239) scurt.ro/castelul-bran-naznicul-carnatilor) 
(sursa: https://www.alamy .it/fotos- 
immagini/salza.html) 


Deoarece cavalerii teutoni au îndrăznit, la un moment dat, să nu mai respecte hotărârile 
înscrise în cele două diplome mai înainte menţionate (adică au depăşit limitele geografice 
stabilite în 1222, ba chiar limitele unor domenii regale, şi au efectuat, în plus, fără acordul 
regelui, colonizări cu grupuri de populaţii aduse din Germania şi Ungaria), la sfârşitul lunii 
septembrie — începutul lunii octombrie 1225 regele maghiar a intrat cu oastea în „ţara Bârsei” şi 1- 
a alungat de acolo pe cavalerii teutoni. Conflictul dintre rege şi teutoni este consemnat într-o 
scrisoare a papei Honoriu al III-lea către Andrei al II-lea (12 iunie 1225). 

În ceea ce ne priveşte, manifestăm serioase rezerve cu privire la presupusa venire 
(„descălecare”) a cavalerilor teutoni la Câmpulung”, dar mai ales cu privire la o posibilă datare a 
Cloaşterului câmpulungean la 1215. Momentul apariției acestui lăcaş de cult, de confesiune 
catolică, trebuie plasat, în opinia noastră, între anii 1344-1345, în vremea lui Nicolae Alexandru 
Voievod. 


*% La vremea aceea, Marele Maestru al Ordinului Teutonic, era Herman von Salza (1210-1239). 

Documente privind istoria României, C. Transilvania, veacul XI, XII şi XIII, vol. I (1075-1250), doc. 82, p. 153- 
154. 

* Constantin Rezachevici, op. cit., în loc. cit., p. 18. 

“1 Documenta Romaniae Historica, D. Relaţii între Țările Române, vol. I (1222-1456), volum întocmit de Ştefan 
Pascu, Constantin Ciohodaru, Konrad G. Giindisch, Damaschin Mioc, Viorica Pervain, Bucureşti, Editura Academiei 
R.S.R., 1977, doc. 5, p. 10-15. 

* Vezi şi Claudiu Neagoe, Ionuţ Vasiloiu, Noi contribuţii privitoare la comunitatea catolică din Câmpulung Muscel 
(secolele XVI-XVIII), în volumul Civilizaţia urbană din spaţiul românesc în secolele XVI-XVIII. Studii şi documente, 
editat de Laurenţiu Rădvan, laşi, Editura Universităţii „Alexandru loan Cuza”, 2006, p. 103-104. 

* Pavel Chihaia, Din cetățile de scaun ale Țării Româneşti, Bucureşti, Editura Meridiane, 1974, p. 232; Florin Mihai 
Popescu, Hram şi relicve în bisericile Câmpulungului. Despre hramul Cloaşterului (II), în „Gazeta de Muscel”, an. 

400 DE ANI DE LA PRIMA MIGRAȚIE A DRAGOSLOVENILOR ȘI 
RUCĂRENILOR ÎN SOVEJA - VRANCEA 


Pr. Gheorghe Cîrstina 
Dragoslavele - Muşcel 


Soveja, este satul cu cei mai mulți dragosloveni și rucăreni care au ținut în permanenţă 
legătura cu cei de acasă, din Muscel. Au plecat de aici așezându-se într-o zonă asemănătoare din 
mai multe puncte de vedere. Au plecat cu cât au putut duce în spate, în minte şi în inimă, 
întemeind un sat aparte printre satele moldave. 

Localitatea Soveja este așezată în zona Subcarpațior de Curbură în judeţul Vrancea, zona 
depresionară submontană a sovejei ocupă, , o vale largă de circa 10 km pătrți, , (după geograful 
Horia Grumăzescu). 

Se învecinează la răsărit cu dealurile Subcarpatice:Răchitaşul Mare(927 m)şi Răchitşul Mic 
(892 m); la sud cu dealurile Cașinului și munţii Oituzului; la apus cu munţii Țâua (1165 m) şi 
Zboina Neagră (1386 m ). Soveja este cuprinsă între paralele 45 grade 58 minute şi 46 grade 04 
minute 27 ” latitudine nordică şi între meridianele 26 grade, 37 minute şi 30” şi 26 grade 43 
minute, longitudine estică. 

Altitudinea așezării este cuprinsă între 620 şi 700 m, faţă de nivelul mării. (Asemănătoare 
cu a Dragoslavelor şi a Rucărului din Muscel) 

Clima este continental moderată, cu temperaturi medii în jur de 8, 4 grade C. Localitatea se 
întinde pe aproximativ 10 000 ha. (Dragoslavele Muscel-11 000 ha ). Soveja este formată din 
două sate: Dragosloveni, sat de reședință şi Rucăreni. 

De mare folos ne este minunata și bine documentata monografie a profesorilor Florica şi Iulian 
Albu din Soveja, care au arătat că "localitatea e un loc sfințit sfințit de Dumnezeu care a așezat-o 
într-un rai pământesc; sfinţit de istorie şi legendă; sfinţit de oameni şi fapte. ”! 

Pentru ca tânăra generație dragosloveană să cunoască şi să aprecieze pe urmaşii părinților lor 
stabiliți în Soveja Vrancei, vom aminti pe cât se poate, sperând să nu supărăm pe autorii 
monografiei, tradiții, obiceiuri, evenimente şi locuri cu rezonanță în memoria dragoslovenilor de 
acasă. 

O legendă locala culeasă de sovejeanul Nicolai Mehedinţi, arată că aici ar fi trăit în vechime 
un cioban pe nume SAVOȘŞ, cu baba lui EJA. De aici, trăgându-se numele satului SOV-EJA. 
(Vezi şi legenda satului Dragoslavele din Muscel Draga şi Slava,surorile care au învins pe tătari ) 
PRIMA EMIGRATIE a sătenilor dragosloveni considerăm noi a fi în jurul anilor 1600, cînd sunt 
atestați documentar dragoslovenii în satul Dragosloveni, comuna Dumbrăveni, jud: Vrancea 
(1602) 

Alt val de nemulțumiți din Dragoslavele şi Rucăr, pleacă în timpul primei domni a lui Radu 
Mihnea(1611-1616), când Vintilă Vornicul” cu hrisoave rele şi fără nici o treabă”, "s-a pus în 
spinarea sătenilor din Dragoslavele şi "i-a rumânit în silă”. 

Rucărenii, aveau şi ei aceeași soartă din partea Doamnei Florica, fiica lui Mihai Viteazul. 

În sprijinul acestei afirmaţii, dăm jalba sătenilor din Dragoslavele-MUSCEL, adresată 
voevodului Grigore Ghica, în anul 1826, 
“nemulțumiți că Matei Ponea și Simion Creţu "umblă cu cărți ce cumpără din Moldova, de la 
neamurile noastre ce sunt fugite de sunt peste două sute de ani,, vrând să sforească o moşie ce 
se cheamă Fundata ”. 

Aceşti "peste 200 de ani”, ne îndreptățește să credem, că un număr mai mare de 
dragosloveni şi rucăreni au ajuns în Moldova în jurul anilor 1600-1620. 

Alţi autori, afirmă ca satele Dragosloveni şi Rucăreni din Soveja —Vrancea, au fost întemeiate de 
urmașii salahorilor din Dagoslavele şi Rucăr din fostul judeţ Muscel din Țară Românească(azi 


V, 1998, nr. 142, p. 3; Claudiu Neagoe, Pe urmele Cloașterului câmpulungean, în Câmpulungul medieval şi 

Jud. Argeş), trimişi aici de voevodul Matei Basarab, la ridicarea mănăstirii Soveja şi care nu s-au 
mai întors în Muntenia. 

În urma războiului fratricid, dintre voevozii Vasile Lupu şi Matei Basarab, aceștia au fost 
sfătiuți de mitropoliţii celor două ţări, să facă fiecare câte o mănăstire, ca semn ” de bună pace”în 
țara celuilalt. Astfel domnul Moldovei ridică din nou lăcaş de închinăciune, între anii 1636-1637 
şi 1644-1645, biserica păstrată până astăzi, cu o nouă casă pentru egumen, chilii şi ziduri de 
incintă. Pisania împodobită cu bourul Moldovei, plasată deasupra portalului de la intrarea în 
pronaos, glăsuiește: 

"Cu voia Tatălui şi cu ajutorul Fiului şi cu săvârşirea Sfântului Duh, iată eu, robul şi 

închinătorul lo Vasile Voevod din mila lui Dumnezeu Domn al Țării Moldovei. Acest 
sfânt hram al Învierii lui Dumnezeu şi Mântuitorul nostru lisus Hristos l-a făcut mai înainte 
Stelea negustorul, unde zace şi trupul răposatului părintelui meu, Nicolae Vel Aga. lar acum 
când mi-a dăruit Dumnezeu domnia Țării Moldovei, am dărâmat acea dintâi Sfântă Biserică 
până în temelii şi cu ajutorul lui Dumnezeu am început s-o zidesc din nou, în zilele fratelui 
nostru, lo Matei Basarab Voevod, din mila lui Dumnezeu Domnul Țării Ungrovlahiei şi s-a 
săvârşit, cu voia lui Dumnezeu în luna lui septembrie 7 şi anul 7154 
“În locul vechii biserici de proporţii mai reduse, al cărei ctitor este pomenit în pisanie sub 
numele de Stelea negustorul, Vasile Lupu a ridicât o alta, monumentală, menită să 
consfințească împăcarea celor doi domni. Atenţia domnului moldovean s-a îndreptat asupra 
ctitoriei lui Stelea din motive de pietate filială, aici fiind înmormântat tatăl său, Vel-Aga 
Nicolae, după cum atestă şi pisania. "(extras din Mănăstirea Stelea, Târgovişte, 2003) 

Astfel voevodul Vasile Lupu, al Moldovei ridică biserica Stelea din capitala Tării 
Românești, Târgovişte, iar voevodul Matei Basarab, ridică mănăstirea Soveja în Vrancea, sfătuit 
de mitropolitul Varlaam care era vrâncean. 

În Soveja, Matei Basarab, mai era ctitor, la schitul Dobromira(care înseamnă —pace bună), 
ridicât de călugărul Partenie, după ce oștile lui Matei Basarab (aliaţii unguri) îl distrusese după 
luptele de la Ogojani şi Nenişor. 

Alt motiv al alegerii acestui loc pentru mănăstire, era oaza de munteni, dragosloveni şi 
rucăreni, pribegiți aici în jurul anilor 1600-1645, care puteau urmări mișcările nesigurului domn 
moldav. 

Mănăstirea a fost zidită în anii 1645 (7153-de la facerea lumii)înconjurată cu ziduri, chilii 
pentru călugări şi robii dăruiți de domnul Matei Basarab. Zidurile mănăstirii erau construite din 
piatră şi cărămidă cu grosimi de circa un metru. Planul clădirii, "în cruce”, avea ferestre mici sub 
formă de ogivă. Pentru ferestre, pervazuri şi pisanie, dragoslovenii au adus cu căruțele de boi, 
piatră din satul Albești din Muscel. 
lată ce glăsuieşte pisania, manastirii Soveja, tradusă de episcopul Melchisedec al Romanului: 

"Cu ajutorul lui Dumnezeu, și cu porunca şi cheltuiala prea păcătosului rob al lui 
Dumnezeu, lo Matei Basarab Domn și Voievod a toată ţara Ungrovlahiei şi a soției noastre 
cneaghina Elena, s-a ridicât acest dumnezeesc templu al Naşterii Domnului lisus EHristos, afară 
de hotarele ţării noastre, în locul moldovenesc al Vrancei. 

Ziditus-s-au cu bunăvoința, și pogorământul la voia noastră, a prea înălțatului domn 
moldovenesc frate, lo Vasile Lupu Voievod, în anul facerii lumii 7153(1645). ” 

Mănăstirea devine biserica satului, iar locuitorii Sovejei, aveau voie de la mitropolitul 
Varlaam să-și îngroape morții în livada mănăstirii. 

Alt val de emigrări, a fost în timpul războiului austro-ruso-ture din 1716-1737. 

Armatele austriece sub comanda prințului Eugeniu de Savoia, ocupă oraşul Câmpulung 
Mușcel, în noiembrie 1716, obligând locuitorii din Dragoslavele, Rucăr și împrejurimi strângă 
provizii pentru armătă. 

Mare jale a fost atunci și mulți au luat calea pribegiei, trecând munții la fraţii lor din Moldova. 

O legendă păstrată în Dragoslavele, dar şi în Soveja (vezi Nicolae Nedelcu) spune că primul 
domn fanariot Nicolae Mavrocordat, fugind cu trăsura spre Ardeal de frica turcilor în 1717, a 
oprit la rotarii din Dragoslavele să-i repare o roată la trasura domnească. 

Locuitorii în semn de batjocură, i-au dat o roată cu obezile slăbite, astfel că, urcând spre 

granița cu Ardealul a fost nevoit "să calce cu cinstita talpă domnească pe pământ”. 

Peste un an, este din nou înscăunat și dragoslovenii ce şi-au bătut joc de domn, sunt nevoiţi 
să-şi ia familiile şi ce-au mai putut şi să se mute la frații lor în Moldova. 

Cum un necaz nu vine niciodată singur, tot în acelaşi timp, turcii aduc cu ei cumplita ciumă, 
în Câmpulung, Dragoslavele, Rucăr şi Ţara Bârsei. 

Mitropolitul muscelean Daniil(de fel din Topoloveni) scria într-un document din 19 iunie 
1720, că: "întâmplându-se lui lon Cojocaru de la Rucăl, de au murit şi el și copiii lui şi femeia 
lui de ciumă ”? 

Alte necazuri vin în 1737, când un corp de armătă austriac, coboară de la Bran pete munţi, 
măcelărind negustorii turci aflați cu marfă la târgul Sfântul Ilie din Câmpulung Muscel. Afând, 
un corp de armătă turcesc aflat în ţară, ocupă Câmpulungul și dă foc mănăstirii Negru Vodă, unde 
erau baricadaţi austriecii. Mare parte din oraş arde. Urmărind pe austriecii ce căutau scăpare spre 
trecătoare, turcii pun foc Vămii Dragoslavele. Bisericile din Rucăr sunt prădate de odoare. Sătenii 
din Dragoslavele şi Rucăr se sfătuiseră deja să se refugieze în ascunzătorile din munți. 

Pârcălabul de Rucăr, Mihai Calu, pentru că nu a strâns hrană de la populația deja 
înfometată, pentru armăta turcească a fost spânzurat pe dealul numit al Braniştei. Mai fuseseră 
spânzurați, Radu Calu, preotul Baştea şi Mihai Grozescu, în 1690, fiind socotiți de către turcii 
lui Cerchez Ahmed —pașa, colaboratori ai generalului Heisler. Turcii robeau tineri băieți între 15- 
20 ani, batjocoreau fetele şi femeile găsite în sate, luau animalele de tractiune, vite, oi, cereale şi 
nutreţ. În biserica din Suseni-Dragoslavele au bagat caii „să nu-i plouă”. 

lată ce-i făcea pe dragosloveni și rucăreni să caute pribegia aiurea, sau la frații lor peste 
munți în Moldova. 

Radu Radomir din Rucăr scria în 1734: 

+ eu, mai SUS numitul, fiind în Moldova, mi-au robit turcii doi feciori şi toate dobitoacele 
câte am avut”. * 

Din Dragoslavele pe lîngă alții, a fost luat un băiat din familia Codirlă, pe nume Ion şi un altul, 
Ion al Cârstii care peste ani a venit în sat ca soldat într-un corp de oaste turcesc, iar când patrula 
într-o noapte, trecând prin fața casei părintești, a fost recunoscut de tatăl său, fluierând o doină de 
jale ce plăcea mult bătrânului. Amândoi au fost recunoscuți de săteni, dar n-au putut vorbi decât 
pe furiş cu câteva rude de ale lor. Feciorii lui Stoica Bălbărău, Șerb şi Radu, amintesc într-un 
zapis de vânzare către mănăstirea Negru Vodă din Câmpulung, a unei părți din moşia lor din satul 
Bădeni, că: 

"întâmplându-să tatălui nostru și nouă, fugă din satul Dragoslavele de ne-am depărtat la 
Moldova... ”* 

Familia Bălbărău se întâlneşte şi astăzi în Moldova la Soveja. 

În 1788, Rucărul era aproape pustiu, după cum vedem dintr-un înscris al lui Ion Orbul fiul 
lui Iarca Ghidănescu, din familia Ghidan: 

“fiind Satul fugit, rămâind câte o femeie săracă şi câte un om neputincios, ca Să mă caute, 
fiind foamete mare, fiind doo tabere: dânjos turcul, dânsus neamțul. . . ” 

În 1789, "turcii dacă au venit, au început a jefiui pe săteni, de ce au găsit. Sătenii dintr- 
aceea s-au spăriat şi au fugit care încotro a văzul. .. ” 

Necazurile dragoslovenilor şi rucărenilor nu s-au oprit aici. O jalbă din anul1827, spune: 
"cu toții ne-am stins în vremea răzmiriții rușilor (corect a arvaţiilor) şi ne-am topit din fața 
pământului. . . când arvaţii ne rupea, când oastea turcescă ne pârjolea, care mulți din sătenii 
noștri s-au şi tăiat de oștiri. Și am rămas ca vai de noi. ” 

Bieţii săteni, erau obligaţi să dea ” bucate alese și bani pentru conacele ispravnicilor și 
zapeiilor” să întreţină oastea cazacilor staționați la Podul Dâmboviţei. "Ni se /ua câte o lână și 
câte un miel şi câte un caș de fiecare sătean” $ 

Dragoslovenii şi rucărenii stabiliți în Soveja, n-au uitat de vechile lor îndeletniciri: cărăușia, 
păstoritul şi vânătoarea. Vestiți cărăuși, aceștia îşi valorificau în târgurile din Panciu, Focşani, 
Tecuci, produsele lor din munţi, adică:grinzi, scândură, şindrilă, luând în schimb:mălai, lămpi, 
fitile, scule şi chibrite. 

Vecinii moldoveni îi numeau pe sovejeni "mocani”. Această denumire, spune prof. univ. 
Ion Ionașcu din Tulnici, "este dată nu omului de la munte, ci acelui ce ţine turme de oi 

”, Sovejenii aveau în anul 1763:19 000 de oi; în 1869 aveau 34 000 de oi "(mai mult de jumătate 
decât avea toată Vrancea, fără Soveja) 
Legături peste timp cu cei de acasă 

Am văzut din cele arătate mai sus, că în vremuri grele, de invazie a unor oşti străine, sau 
epidemii, dragoslovenii treceau munții la fraţii lor din Moldova. În timpuri mai bune sovejenii 
veneau la Dragoslavele —Muscel, să-şi ceară drepturile pe care le aveau în Obştea moşnenilor. 
Adică venitul lor în funcţie de dramuri. Au venit Simion Creţu şi Mihai Ponea, dar a trecut 
muntii în Moldova şi Cârstea Buzatu, pârcălabul, la cumnaţii săi după zapise vechi, de moştenire. 

În 1802, ghenarie 8, Mihăilă şi Stan Gromnic”feciorii lui Niculii Gromnic din sat Soveja 
Dragosloveni, dat-am adevărată scrisoarea noastră dimpreună cu şeapte zapise de moşie ce 
arată la mâna cumnată-meu Crăstii precum să ştie că viind el aicia la noi în țara Moldovii, i-am 
dat cartea noastră şi cu zapisele ce se arată mai sus, ca să descopere moşiile şi să le stăpânescă 
până când vom veni noi acolo... ” 

În 1933, preotul loan Răuţescu, face o vizită de lucru la Soveja, culegând date de la 
preoţii Gheorghe Popa şi lon Gromnic (de fel din dragoslovenii Cașinului) şi de la preotul bătrân 
Gavriloiu, care pierdu-se unul din cei trei feciori, chiar în bătălia de la Dragoslavele. 

Nume comune în DRAGOSLAVELE şi SOVEJA: Băra, Jinga, Oprea, Pantea, Oancea, 
Negoescu, Creţu. Păstrate doar în Soveja:Mehedinţu, Ponea, Bălbărău, Borjea, Gromnic. 
Rucăr: Ţuluca, Bălan, Dragomir, Dobrin, Hanţă, Nistorică, Grapă, Baştea, Cosma, Căciulă, 
Nedelcu, Crăciun, Şandru. 

Între 17-19 august 1968, sub deviza "Întoarcerea peste munţi şi peste veacuri la 
obârşii”se face o excursie care poate fi considerată "unică în istoria satelor româneşti. 
Cota ridicâtă a emoțiilor, de o parte şi de alta, nu poate fi exprimată prin cuvinte. * 

Aproximativ 100 de persoane ce reprezentau conducerea primăriei, şcolii, căminului 
cultural şi C. A. P. , s-au pus în mişcare cu o motocicletă, un autobuz şi un camion al C. A. P. - 
eului, câte existau atunci în sat. Trec prin Țara Bârsei, Bran și ajung la Fundata, unde sunt 
aşteptaţi de reprezentanţii dragoslovenilor şi Rucărenilor musceleni, îmbrăcaţi în costume 
naționale, cu flori și ploşti cu vin şi ţuică. Sovejenii luaţi perin surprindere, credeau că au dat 
peste vre-o nuntă, abia apoi s-au dumirit. Surpriza a fost şi mai mare când ţarăful de lăutari 
sovejeni condus de Petre Tilica, au început să cânte Hora Unirii, prinzându-se în joc "frații de 
aici şi de dincolo ”. În centrul Rucărului, populaţia "cu mic cu mare”, i-au întâmpinat pe fraţi, cu 
lacrimi în ochi, cu porțile împodobite cu macâte, chilimuri şi pocade. 

Din toate piepturile se auzeau:”bine-aţi venit fraților”; "bine v-am găsit fraţilor”. Mult 
respectata profesoară, Florica Albu, conducătoarea delegaţiei, a rostit minunatele cuvinte, spre 
neuitare:”"Am plecât de acasă şi am ajuns acasă”. 

După primire s-au repartizat, fiecare la neamul lui:Bălanii, la Bălani, Nedelcii, la Nedelci, 
Vlădăii la Vlădăi, Oancea la Oancea, e. t. c. Trecuse sute de ani de separație, și oamenii parcă se 
ştiau de-o veşnicie. A două zi, doamna profesoară Florica Albu, a vorbit rucărenilor despre felul 
cum şi-au păstrat sovejenii graiul muntenesc şi mare parte din tradițiile, obiceiurile, datinile şi 
portul, demnitatea de a fi român, apărător al gliei străbune și a valorilor neamului nostru. 
"Obiceiurile, datinile şi portul, precum şi virtuțile de oameni demni şi dornici de libertate. 
Inteligența nativă, spiritul intreprinzător, dragostea de carte, hărnicia își trag trag izvorul din 
aceste sate argeşene. va Sovejenii au avut un montaj literar, unde personajul principal a fost 
Minodora Mustaţă, astăzi medic în Galaţi. Echipa de dansuri, a vârstnicilor sovejeni, au primit 
ropote de alauze. Primarul arhicunoscut, Gheorghe Miloş din Rucăr, ia cuvântul subliniind 
importanța acestul eveniment. 

A două zi, sovejenii sunt întâmpinați la Dragoslavele. Pe lângă autoritățile locale, 
directorul "Căminului Cultural-lon Răuţescu, domnul profesor Ion Catrinu, rosteşte un cuvânt de 
bun venit. Deasemeni renumitul traducător şi cunoscător al temniţilor comuniste Dumitru T. 
Burtea, a rostit memorabilele versuri: 

"Vreau inima aceasta s-o auziți cum bate 

Și-n pipturile noastre ce calde vă așteaptă, 
Și Să simțiți cum astăzi, din veacurile,toate 
Şi-n piepturile noastre ce calde vă aşteaptă 

Și să simţi cum astăzi, din veacurile toate 

Iubirii ce ne leagă, cioplim din nou o treaptă. 
Vreau inima aceasta să bată-ntotdeauna, 

Și azi, când la hotarul ce odat ne-a despărțit, 
Noi vă simţim alături, cum simte-arcuşul struna, 

Și vă dorim din suflet un cald:Binea-aţi venit” 

Întâlnirile au continuat în anul următor 1969, când 150 de reprezentanţi ai dragoslovenilor 
şi rucărenilor au pornit spre Soveja - Vrancea. Peste munţi, drumul ar fi fost de netrecut. Asfel au 
fost nevoiti s-o ia, prin Ploiești, — Focşani, - Tişiţa, unde au fost primiţi de o delegaţie sovejană 
de nedescris. În punctul la ”Jitărie”, locul de hotar între locuitorii din Câmpuri şi Soveja, o ceată 
de flăcăi călări, îmbrăcaţi în costume de sărbătoare au întîmpinat pe cei veniiţi, însoțindu-i spre 
centrul Sovejei, unde au fost aşteptaţi de populaţie şi autorităţile locale. S-a vizitat mausoleerul 
Mărăşeşti, Directoarea scolii , a spus minunatele cuvinte:,,Bun venit !,, 

Ca voivozii legendari de odinioară, / 

Chipul roman din  Dragoslave, 

"Deascălecând în Vrancea răzășească, 

Străbunii noştri aici întemeiară 

O nouă aşezare românească 

Hotare-nsângerate atâtea veacururi ”, 
Între munteni, moldavi şi ardeleni. 
S-au contopit pe plaiul Mioriţei, 

În mâmdrul nostru neam de sovejeni, 
Chipul român din Rucăr — Dragoslave 
Şi grai şi port şi nume de munteni! 

Noi le-am păstrat în Vrancea voievodală 
Suntem dragosloveni şi rucăreni.* 


Altă întâlnire a fost pregătită de preotul Cîrstina Gh. din Dragoslavele în anul 1996, cu 
sprijinul doamnei preotese ,care era primar începând din anul acela. S-a purtat corespondenţă cu 
primăria Sovejei, cu fam. prof. Albu Iulian și Florica, cu prof. Macarie și au sosit în 
Dragoslavele un autocar cu sovejeni, dragosloveni şi rucăreni, toți reprezentanţii primăriei, preoții 
celor două sate cu doamnele preotese, profesori, învăţători şi alti sovejeni. Noi i-am întâmpinat cu 
o ceată de tineri călări pe cai, cu fete şi băieți în costume populare care le-au oferit pâine şi sare 
după obicei. Bucuria a fost fără margini. Trei zile au stat mesele întinse în grădina publică, 
muzica şi dansul nu a încetat. Cu reprezentanți ai sovejenilor am mers la Rucăr, bucurându-i şi pe 
vecinii noştri. 

O delegație condusă de pr.Gh.Cîrstina şi primarul lon Băcioiu din Dragoslavele,au 
participat în luna august 2019,la zilele comunei Soveja. 

Ecoul acestei vizite nu s-a stins nici astăzi. La lansarea Monografiei Soveja, familia Albu, 
autorii aceste monumentale lucrări au venit la Dragoslavele, dăruind această lucrare 
dragoslovenilor. 


! Albu Florica, Albu Iulian, Monografia comunei Soveja, editura Universal Dalsi, Bucureşti, 2002, p. 6 
” Prof. dr. Gheorghe Pârnuţă, Rucăr-Muşcel, Bucureşti, 1996, p. 23) 

* Prof. dr. Gheorghe Pârnuţă, Rucăr-Mușcel, București, 1996, p. 2 

* Răuţescu,loan op. , cit. , p. 47 

” Pârnuţă,Gheorghe op. , cit. , p. 25 

“ Idem, p. 26 

7 idem. p. 70 

5 Abu Florica, Albu Iulian, op. , cit. p. 262 

” STOURDZA KAPELLE ” BADEN-BADEN 
CAPELA ORTODOXA ROMANA 
"MIHAIL STURZA” BADEN-BADEN 


Ing. Constantin Agricola Miu 
Godeni - Muşcel 


Eram în anul 1997. Mă pregăteam pentru o călătorie în Germania. Aveam multe de văzut 
şi făcut. Conform programului stabilit cu firma germană gazdă, în drumul către Rheinmuster, ne 
puteam abate două ore pe la Baden-Baden. Eram foarte curios să vizitez acest renumit oraş 
balneo-climateric caruia i se dusese faima în toată Europa. 

Ştiam că fusese înfiinţat de către romani în secolul I , puţin după Aix-en-Provence şi după 
Aix-la-Chapelle, Aachen-ul de astăzi, fostă capitală a imperiului lui Carol cel Mare. Ajungem cu 
bine la Baden-Baden. Întrăm întrun tunel şi ieşim direct în parcarea din centrul orașului. Neamţul, 
tot neamţ, s-a gândit că mirosul de gaze de eşapament poate fi înlocuit cu mirosul de cârnaţi 
prăjiți, care venea discret de la restaurantele de pe drumul în coastă ce ducea la obiectivele 
turistice ale oraşului de sus. Vechiul castel era refăcut din temelii. 

La prima vedere, oraşul de 50 de mii de locuitori pare o grădină uriașă, aşezată pe o vale 
umedă, cu o climă blândă. Aici întâlneşti izvoare termale, unele dintre ele fiind funcționale din 
antichitate. Astfel la unul dintre ele, temperatura apei atingea 80 de grade Celsius, poate şi mai 
mult. Nu mirosea a sulf, poate că acesta era întrun procentaj foarte mic. Se vedeau pavilioane 
pentru băi, şi mai vechi şi mai noi, dar şi bazine în aer liber. Pe stradă era lume puţină, oamenii 
erau la tratament, se simţea o liniște ”umedă”, care nu te deranjează. 

Aveam puţin timp la dispoziţie şi de aceea propun echipei de patru persoane, 3 români şi 
un neamţ din Argentina, să căutăm biserica românească de la Baden-Baden. În unanimitate 
echipa a fost de acord. Colegii au rămas surprinşi de această surpriză. De unde ştiam de existența 
ei? Din revista ” Magazin istoric”. Întrebăm în stânga, întrebăm în dreapta, toţi ne trimeteau la 
Biserica Rusă sau ridicau din umeri. Un localnic în vârstă ne-a scos din încurcătură ghidându-ne 
spre ”Stourdza Capelle” care era amplasată mai lateral, pe strada cu acelaşi nume, adică Capela 
Ortodoxă Română "Mihail Sturza”. Acum am înţeles că noi căutam o Capelă şi nu o Biserică şi 
de aceea toţi ne îndrumau către Biserica Rusă. 

Maşina urcă, coteşte, noi cu harta în mână periem cu atenție 
peisajul. Aproape de băile vechi, harta ne opreşte şi dă semnalul că am 
ajuns. Pe un platou mai înalt se ridică Capela Sturza. Dar, până acolo 
vedem nişte arbori seculari cu înălțime cconsiderabilă, ajung la peste 80 
de metri. Aflăm că sunt arborii Seqvoia Giganteea originari din 
California. 


Subliniem imformaţia că fotografia (1) a fost realizată de un 
amator din Belgia. 
Capela Sturza a fost ridicată de către voevodul Moldovei, domnitorul 
Mihail Sturza, între anii 1863 şi 1866. 


În mijlocul fotografiei (2), este prezentată capela 
înconjurată de arborii seculari, aici fiind locul de odihnă 
veşnică al membrilor familiei domnitorului Mihail Sturza: 

- sus stânga, domnitorul Mihail Sturza; 

- sus dreapta, soția domnitorului, Furstin Smaragda Sturza 
- jos stânga, fata domnitorului, Prinţesa Maria Sturza 

- jos dreapta, fiul domnitorului, Prinţul Mihail Sturza. 

Într-o poiană mai înaltă, pe un teren plat, ne întâmpină o 
biserică moldovenească îngrijită și bine întreţinută, cum de 

altfel este tot spaţiul care o înconjoară. 
Vom afla că administratorul şi finanţatorul principal al lucrărilor de intreţinere şi reparații 
este Consiliul Municipal al oraşului Baden-Baden. (Foto 3) 


Mă gândesc că dacă nu era legată şi de oraș, și ar fi aparținut în 
totalitate Mitropoliei Române de la Iași, găseam doar semne că aici ar fi 
fost o biserică. Nu vreau să gândesc cât de mari sunt cheltuielile cu acest 
superb monument istoric ca să arate așa de bine. Dăm roată 
monumentului şi începem să descoperim deosebirile dintre o biserică şi 
o capelă ortodoxă. Vom afla, peste câteva minute, de la preotul paroh, că 
arborele din partea dreaptă a capelei, este un stejar adus de fostul 
domnitor Mihail Sturza din Moldova. A fost plantat în anul 1866. 
Trăiește şi astăzi! Pe un perete lateral, pe exteriorul lui, vedem stema 
Moldovei deasupra căreia citim: Romanische Kapelle Sturdza. (Foto 4) 


Ne apropiem de uşa de la intrare şi vedem un anunţ care ne 
precizează că preotul paroh se numește Radu Mironovici. El locuiește 
în casa parohială de alături şi poate fi deranjat la orice oră. Sunăm şi 
ne răspunde de la etaj, chiar părintele. Ne mai întreabă de unde 
suntem. Când aude că de la Piteşti, se întristează că nu suntem de 
la lași. Am povestit mai amănunțit în prima mea carte. 

Părintele Radu Mironovici este din Iași. Nu pare 
trecut de vârsta de 60 de ani. Este un bărbat bine. Are toate 
calitățile cerute de meseria pe care o practică. Este căsătorit cu 
o nemţoaică. Părintele descuie ușa bisericii şi începe să 
povestească cu un glas duios, îmbibat cu o dulce limbă 
moldovenească. 

Domnitorul Moldovei, Mihail Sturza, cel care a evitat vărsarea 
de sânge la revoluția din 1848 din Moldova, a înţeles dorinţa de unire 
a tuturor românilor. În consecință, abdică în anul 1849 și se retrage la Paris. Foto 4 

Avea doi copii, o fată căsătorită cu un ofițer rus şi un băiat mai mic, elev de liceu. 

"Familia domnitorului venea în fiecare vară la băi, la Baden-Baden, unde avea o vilă. Băiatul, 
prințul Mihail, şi-ar fi dorit un castel pe Friesenberg. Părinții au cumpărat terenul , dar la 30 iunie 
1863, înainte de a se începe construcția, terminând liceul, la banchetul de sfârşit de şcoală, prințul 
moare în condiții misterioase. Avea doar 17 ani. În amintirea lui şi ca loc de veci al familiei, 
părinţii au ridicat această capelă. Alături de biserică a fost construită şi o casă pentru preot. 

La intrarea în biserică sunt portretele familiei Sturza: 

Principele Mihail Sturza (1792-1884), alături fiica Maria (1848-1905) care mai târziu a fost 
căsătorită cu prințul rus  Gorceacov. Apoi, 
principesa Smaragda Sturza, născută Vogoride 
(1810-1885) alături de fiul Mihail (1846-1863)”. 

Parcurgem informaţiile puse la dispoziția 
vizitatorilor de către Biserica Ortodoxă Română. 

” Cele patru tablouri au fost pictate pe plăci 
de cupru de pictorul francez Perignon. Cripta 
familiei se află sub altar. În mijlocul bisericii, în 
partea dreaptă, se află un monument care-l 
înfățișează pe tânărul Mihail la studiu în Paris. 
(Foto 5). Această lucrare a fost executată de 
sculptorul italian Rinaldo Rinaldi, din marmură de 

Carrara; în partea cealaltă este lucrarea francezului Gabriel Thomas, care-i înfăţişează pe părinții 
îndureraţi. 

În cupolă, care are o înălțime de 24 m, se află triunghiul treimic cu Ochiul lui Dumnezeu in 
mijloc, cei 12 apostoli şi cei patru evangheliști. (Foto 6) 


Pictura este executată pe foi de cupru de către prof. 
Hauschild din Munchen. Tot el a realizat şi pictura în 
frescă. În dreapta: Buna Vestire şi Naşterea Domnului 
nostru lisus Hristos; in stânga: Botezul Domnului și 
învierea fiicei lui air; in altar Cina cea de Taină, Invierea 
Domnului (în trei părți) şi Sf. Treime. 

Iconostasul a fost pictat pe foi de cupru de prof. 
Muller din Munchen. În rândul de sus, câţiva profeţi, iar în 
rândul de jos se află Sf. loan Botezătorul, Maica 
Domnului, Maica Domnului cu Pruncul, Domnul nostru 
lisus Hristos şi Sf. Arhanghel Mihail, ocrotitorul acestui 
sfânt locaş. 


Foto 6 


Pe Sfânta Masă din altar se află Chivotul cu Sfânta Împărtășanie, Evanghelii în limbile 
română, slavonă şi greacă şi Sf. Cruce. În dreapta și în stânga se află odăjdiile pentru episcop, 
preot şi diacon. În spatele Sfintei Mese este un covor vechi, lucrat de principesa Smaragda 
Sturza. În faţa iconostasului, dreapta, sunt cununiile pentru săvârşirea nunţii. 

Toate icoanele din Capelă sunt pictate în ulei pe lemn; unele sont acoperite cu plăci de 
argint. Icoanele din fața altarului: Arhanghelul Mihail, Maica Domnului, Mântuitorul lisus 
Hristos și Învierea Domnului cu cele 12 praznice împărăteşti din timpul anului. 

Lângă monumentul din stânga se află aşezat Sfântul Epitaf care a fost pictat de prințul 
Gagarin. Textul, împrejur este cusut cu fir de aur de prințesa Maria Sturza în slavoneşte. În 
româneşte: Iosif cel cu bun chip de pe lemn luând Prea Curat Trupul Său, cu giulgiu curat 
înfăşurându-L şi cu miresme, în mormânt nou L-a pus”. 

Scaunele din Capelă sunt sculptate în lemn din Pădurea Neagră și au fost dăruite capelei de 
marele duce Friedrich von Baden. 

Până în anul 1882, Capela s-a aflat sub jurisdicţia Patriarhiei Ecumenice din 
Constantinopol. În acest an, fondatorul însuşi a pus-o sub jurisdicţia canonică a Mitropoliei 
Moldovei şi Sucevei. Reamintim că alături de biserică este un stejar adus din Moldova şi plantat 
de fostul voievod Mihail Sturza în ziua sfințirii bisericii.” Acestea au fost amănuntele puse în 
circulație de B.O.R. 

Vizita noastră se apropie de sfârşit. Facem o poză cu părintele Radu Mironovici în 
interiorul capelei. 


În Foto 7 apar de la stînga la dreapta: 
subsemnatul, părintele Radu Mironovici, lon Bucurică 
de la DOW Chemical şi lulică Neacşa de la 
Arpechim. 

Prin strădania familiei Sturza a rezultat o 
costrucție superbă, la subsolul ei aflându-se raclele 
membrilor acestei familii. 

Părintele ne-a rugat că, dacă ne întâlnim cu 
prințul Dimitrie Sturza, preotul paroh îl roagă să mai 
viziteze mormintele înaintaşilor săi. Din păcate, am 
aflat că şi prinţul a trecut la cele veşnice acum câţiva 
ani. Mai notăm la ieşirea din capelă că cei trei arbori 
giganţi de la intrare au fost plantați acum 150 de ani. Foto 7 

În parcul din jurul capelei, românii mai fac o poză în faţa monumentului. (Foto 8) 


În timpul vizitei noastre, a apărut şi o 
doamnă pe care am surprins-o în poza de faţă. 
Venea de la Stutgart ca să se spovedească, conform 
obiceiurilor ortodoxe. Nu pregeta să facă efortul de 
de a-și îndeplini datoria de bun creştin şi enoriaş al 
părintelui Mironovici. Mă gândesc că dacă în ţara 
de acasă, unde ne ducem existenţa şi unde facem pe 
grozavii, ne închinăm măcar atunci când trecem 
prin faţa unei biserici. 

Ne-am despărțit de gazda noastră cu dorinţa 
de a mai reveni la Baden-Baden. Am corespondat 
cu părintele o perioadă de 5-6 ani. Între timp a ia i e A 
apărut la Baden-Baden noul Castel. Foto 8 


În anul 1998 Capela a intrat pentru doi ani în restaurare. Am părăsit oaza românească de la 
Baden-Baden cu mândria acestor însemne ortodoxe românești. În același timp reuşesc să-l cunosc 
mai bine pe voevodul Mihail Sturza. Nu e de mirare că domnitorul a apreciat inteligenţa viitorului 
prim —ministru Mihail Kogălniceanu pe care îl trimite pentru înalte studii în Franţa. În momentul 
apariţiei ideilor revoluţionare la Paris, Mihail Sturza îl trimite, împreună cu prietenul său Vasile 
Alexandri, în Germania. Aici urmează Universitatea din Berlin şi are îndrumător de doctorat pe 
cel mai mare istoric al vremii, Theodor Momsen. Meritul apariției acestor mari cărturari în Ţările 
Române revine acestor oameni luminaţi precum Mihail Sturza. În ţară apare Academia 
Mihăileană unde conducerea acesteia este preluată de tinerii formaţi de Sturza. Paradoxul se 
petrece în anul 1848. când foștii tineri formaţi de dommnitor, prin noile idei revoluţionare, îl 
obligă pe domnitor să abdice şi să părăsească țara pentru totdeauna. 

La Baden-Baden va găsi a doua Românie. 

TRICOLORUL ÎN PRESA TRANSILVĂNEANĂ A VREMII 


Col. (n) Iulius Mureşan 
Alba Iulia 


ANULI1867 

Francisc Hossu -—  Longin, Amintiri din viața mea, 1975, pag. 233, 234: 
„Mare senzație a făcut faptul că Ilie Măcelariu, care şidea pe strada Mănășturului (din Cluj — 
n.n.), cum intri de-a stânga, a scos un steag roşu — galbă (n) — vânăt, fiindcă pe acolo-şi făcea 
intrarea triumfală numitul comisar (Pechy Mano, „comisar” trimis de guvernul de la Pesta — n.n.) 
(...) _ 

Intreg Clujul unguresc s-a revoltat contra lui şi ştudenţii de la gimnaziul reformat, unitar și 
de la piarişti s-au înţeles ca aducând o scară lungă să rumpă şi să dea jos steagul românesc. 

Aflând ștudenţii români de planul ştudenţilor maghiari, la îndemnul juriștilor şi mai cu 
samă la încuragiarea lui ranta Buticescu, ne-am adunat în grupuri şi toată ziua şi noaptea ne-am 
plimbat naintea casei dlui Ile Măcelariu ca să păzim steagul românesc. Așa ungurilor le-a trecut 
pofta ca să săvârşească o nouă vitejie şi steagul a fâlfâit şi altă zi până târziu.” 

ANULI1872 

Lungu Mihail Corneliu (coordonator), De la Pronunciament la Memorandum 1868 — 1892, 
1993, documentul 27,pagina128-129. „De la ministrul regal maghiar de interne către prefectul 
comitatului Zarand. 

Am primit raportul dumneavoastră cu nr. 175 din 27 luna trecută în problema manifestărilor 

organizate la Baia de Criş, cu ocazia morţii lui Avram Iancu, şi, din acela, m-am convins că într- 
adevăr steagul românesc a fost arborat, pe casa unde stătea catafalcul lui Iancu. 
Arborarea în orice ocazie a steagului român, ca simbol al unei naţiuni vecine independente se 
consideră ca o demonstraţie împotriva apartenenţei la cetățenia maghiară, dar folosirea acestui 
steag este cu atât potrivnică legilor noastre precum şi simțământului cetățenesc maghiar, cu cât, 
interzicerea lui este cerută de prestigiul statului, cât şi de demnitatea națiunii. 

Cer deci excelenţei Voastre, pe baza scrisorii mele confidenţiale emise la 9 septembrie anul 
curent, sub nr. 4346 prez. Referitoare la îndepăratarea culorilor şi simbolurilor străine, ca acum să 
ia deja măsuri hotărâte ca pe viitor folosirea cu indiferent ce prilej a steagului român să fie 
evitată. 

La Buda, în 9 octombrie 1872 Toth Vilmos cu propria mână. 

ANUL 1878 

„Mult iscusita vremii slovă. Poeți transilvăneni cîntă independenţa și Unirea. Antologie şi 
prefața de george Togan, 1998. 

Pag. 40. Stindardul de preotul ortodox Zaharia Boiu (1834 — 1903), poezie publicată în 
Telegraful Român. Nr. 58, Sibiu, 1878, pag. 226: „Să-ţi fie drag, române, pe cât vei fi-n viață, / 
Stindardul ţării tale cu cele trei culori. (...) La mijloc este galben stindardul la coloare, / Ca aurul 
ce-a ta ţară, ascunde sânul său;” Iuliu Moisil, Amintiri din viaţa de liceu (articol din Arhiva 
Someşană 26 / 1939): „Serbarea zilei de 3/15 Mai din anul 1878 a fost excepţional foarte 
frumoasă, căci vremea era caldă şi splendidă, cerul senin. După ce ne-am întrunit toţi şcolarii la 
liceu, la orele 9 am făcut o plimbare prin străzile Năsăudului, în frunte cu fanfara, ce mai 
rămăsese din timpul regimentului al II-lea de graniţă, şi cu patru steaguri, în colorile româneşti, 
iar pe la orele 11 am plecat în frumoasa pădure de stejari „Dumbrava”. (...) 

Noi şcolarii, în special cei din cursul superior, ne-am încins, cu ocazia acestei serbări 
naţionale, brâile tricolore româneşti, făcute de ţărance din Năsăud şi din Rebrişoara, late de vr'o 3 
degete, încinse în jurul trupului, capetele atârnând în jos cu ciucurii lor. 

După amiazi pe la 3——A4 începea dansul şi era o petrecere şi o veselie din cele mai 
entusiaste. Dansurile, cari se jucau, erau în afară de valsuri, polci şi cadrile, jocurile româneşti 
Someşana, Romana. 

Cu Someşana se începea întotdeauna. In pauză se jucă de o grupă de 12 şcolari jocurile 
voiniceşti: Căluşerul, Romanul şi Bătuta, îmbrăcaţi în costum naţional, încinşi cu brâu tricolor. 
Tot în pauză lăutarii dela Bistriţa înveseleau publicul cu fel de fel de cântece româneşti, romanțe, 
pe cari lăutarii le aduceau din vechiul Regat, doine, cântece populare etc. (...) 

Dela dânşii noi şcolarii învăţam toate romanţele şi cântecele aduse de ei din Regat şi în urmă le 
cântam mereu. (...) 

In anul 1879 însă nu s'au mai permis steaguri în tricolorul românesc (...).” 

ANUL 1883 

Colectiv, Documente privind mişcarea națională a românilor din Transilvania | 1881 — 
1891: Pag. 146: „Excelenţa Voastră, domnule ministru regal maghiar de interne Conform 
înştiințării comandamentului garnizoanei din comitatul Alba de Jos, cu sediul la Blaj, în curțile 
şcolilor românești de acolo, de asemenea, pe așa numita Câmpie a Libertății din apropierea 
orașului, s-a arborat câte un drapel naţional românesc în ziua de 15 a acestei luni. 

Drapelul a fost arborat de către elevii claselor a VI-a, a VII-a şi a VIII-a ai liceului 
românesc (...). 

Cluj, 1883, mai 17 du Mont Varhegyi” 

Pag. 149. Conform ordinului Ministerului Regal maghiar al Cultelor și Instrucțiunii Publice, 
semnat de Trefort Agoston, se ordonă administratorului regal al așezămintelor publice să 
cerceteze cazul („au arborat (...) drapelul național românesc”, „Dimineaţa, un astfel de drapel era 
arborat şi pe catargul de gimnastică aflat în curtea şcolii”; „Melodiile cântate de corul cetăţenilor 
plecați pe Câmpia Libertăţi în cursul dimineţii — marșul românesc, imnul popular românesc şi 
cântecul libertăţii — au fost acompiate, cu cântec domol, de seminarişti”), să-i prezinte rezultatul 
cercetărilor și să facă propuneri.” Manciulea Ştefan, Povestea unei vieți, 1995, pag. 28 — 30: 
„Studenţii gimnaziului din Blaj, au fost totdeauna naționaliști înflăcăraţi. Prin activitatea lor 
desfăşurată în Transilvania între anii 1840 — 1848, ei au pregătit lumea satelor noastre de iobagi 
la participarea marilor adunări naţionale de la 30 aprilie și 3 / 15 mai 1848. 
După redeschiderea liceului din Blaj — 1852 — şi înființarea „Societăţii de lectură a studenților 
gimanziali — 1865, aniversarea acestui praznic naţional a fost săvârșită an cu an cu mare 
solemnitate. În această memorabilă zi, dimineaţa, la Piatra Libertăţii, era slujit un serviciu 
religios, după care urma desfăşurarea programului serbărilor, stabilit de Societatea de lectură: 
cuvântări, poezii, declamări patriotice şi cântece naționale. La serbări participau membrii corpului 
didactic împreună cu publicul blăjean. 

După anul 1871 guvernul unguresc din Budapesta a interzis cu străşnicie aniversarea 
acestui eveniment epocal, sub sancţiunea închiderii gimnaziului pentru totdeauna. 

Studenţimea nu s-a lăsat intimidată de aceste măsuri ale oficialități şi a găsit, totuşi, metodele și 
mijloacele de a săvârşi acest praznic, fără caracter oficial de solemnitate publică. În preseara zilei 
de 3 / 15 mai, tineri necunoscuţi arborau drapelul tricolor pe câte un catarg înfipt în mijlocul 
lacului Chereteu ori în vârful unui stejar falnic din Cărbunari sau pe turnul bisericii catedrale. 
Organele jandarmeriei, o dată cu zorile, confiscau drapelele, raportând cazul de urgență la atât 
prefecturii judeţului Alba, cât şi ministerului de interne de la Budapesta. De aici veneau apoi 
ordine strașnice poruncind supravegherea severă a tinerimii revoluționare valahe, care prin 

acțiunile ei iredente însemna o primejdie pentru stat.” Lungu Mihail Corneliu (coordonator), De 
la Pronunciament la Memorandum 1868 - 1892 Mişcarea memorandistă, expresie a luptei 
naţionale a românilor, 1993, documentul 72: „Înaltul Ministeriu regal de Culte şi de Învăţământ, 
cu datul 1 august a. c. nr. 1319 pres. ne recerca ca în institutele care stau sub jursidicţiunea 
Consistoriului (de la Caransebeş - n.n.) să stăruim, ca tinerimea să se crească în patriotism și în 
alipirea către statul unguresc, anume: sub cea mai aspră răspundere să oprim tinerimea de a purta 
culori și semne contrare unității statului unguresc, precum şi de a cînta cântece revoluționare 
îndreptate în contra statului unguresc.” 

ANULI1885 

Lungu Mihail Corneliu (coordonator), De la Pronunciament la Memorandum 1868 - 1892 
Mişcarea memorandistă, expresie a luptei naționale a românilor, 1993, documentul 88: „De la 
Ministerul regal maghiar al Cultelor şi Instrucțiunii Publice (...) 

În Braşov, Sibiu și, în general, în mitropolia de Sibiu, apoi în eparhiile române ortodoxe ale 
episcopiilor din Arad și Caransebeș, elevii poartă pe şepciile lor culorile naţionale române, peste 
tot comportamentul lor este antipatriotic, se adresează pentru burse cercurilor instigatoare din 
România, tot acolo se duc în excursii, primesc demonstrativ instigatorii români. 

În cadrul mitropoliei române greco - catolice și în dieceze episcopale române greco - catolice se 
observă uneltiri în parte asemănătoare cu cele schițate aici (....) 

Nefiind acceptate astfel de stări ciudate, este neapărat necesară eliminarea cu toată puterea 
din şcoli, prin toate mijloacele legale, a activităţii antipatriotice.” 

ANUL 1893 

Ciucă Marcel — Dumitru, Ciucă Teodora -— Elena, Dr. loan Raţiu Corespondenţă (scrisori 
primite, 1866 — 1895), 1944, pag. 123: 

Cu prilejul Conferinţei naționale ținute de românii din Transilvania și Ungaria la Sibiu în 
iulie 1893, în sală s-au pus trei drapele: unul roşu, unul galben și unul albastru. Autorităţile 
maghiare considerând că aceste trei culori formează stindardul național al României, au înlocuit 
steagul albastru cu unul alb. Tineretul a hotărât atunci să dăruiască studenților bucureșteni steagul 
albastru, interzis în sala conferinţei. Predarea a avut loc cu mare solemnitate la Predeal. La rândul 
ei, flamura roșie a fost dăruită studenților din Iaşi, iar cea galbenă a fost păstrată de studenții 
transilvăneni. Astfel, s-a hotărât ca atunci când va fi o întrunire a tineretului român, fiecare să 
vină cu steagul respectiv şi astfel atunci, să se reunească cele trei steaguri. 

ANUL 1895 

Familia 6 / 5 februarie / 17 februarie 1895: 

„DOmnele şi domnişorele din Iaşi au trimis domnişorelor române din Sibiu, care au fost date 
in judecată pentru purtarea tricolorului naţional, o adresă prin care le felicită, zicând: „Voi, 
feciore iubite, alesele nemului românesc, voi aţi imprimat tricolorului nostru acel farmec nobil, şi 
nu intr'un avânt de veselia, nu in emoţiunea unei solenităţi, ci in impregiurări de grea cumpenă, 
intr'un timp de apesare şi de prigonire fără margini”. Adresa e semnată de 150 de dame din laşi.” 

ANUL 1899 

Familia 39 / 26 septembrie / 8 octombrie 1899, Oradea: „Pentru tricolorul român. Cetim în 
„Tribuna” că nouă juni selişteni, cari au jucat „Căluşerul” şi „Bătuta” la petrecerea poporală de la 
Netedu, cu prilejul Scietăţii pentru fond de teatru român, sunt citați la judecătoria cercuală acuzaţi 
de a fi comis transgresiune contra statului. Atentatul contra patriei va fi probabil tricolorul nostru 
național cu care bravii juni erau împodobiţi.” 

ANUL 1900 

Familia 4 / 23 ianuarie / 4 februarie 1900, Oradea: Coriolan Steer, George Novacovici şi 
Ion Scurtu sunt citați în 13 februarie 1900 la judecătoria Deva, pentru că în 31 decembrie 1899 


19 


https://biblioteca-digitala.ro 


„toţi trei au încunat mormântul lui (Avram Iancu — n.n.) cu o cunună pe care se afla o pantlică în 
tricolorul naţional românesc şi cu inscripție”. 

ANUL 1901 

Familia 18 / 6 / 19 mai 1901, Oradea: „Tricolorul românesc. Dl. Constantin Berariu a 
publicat sub titlul acesta o broşură, trasă cu tricolorul românesc, la Cernăuţi. Autorul susține și 
arată că tricolorul acesta nu este singurul al României, ci reprezintă coloniile naționalităţii române 
de pretutindeni, în toate ţările locuite de Români.” 

ANUL 1904 

Enciclopedia Română, vol.III, 1904, Sibiu, pag. 788, 802, 1128 (lucrarea a fost, „publicată 
din însărcinarea și sub auspiciile Asociațiunii pentru Literatura Română şi Cultura Poporului 
Român”, cea mai importantă asociaţie culturală a românilor din Transilvania și a apărut la Sibiu 
în trei volume ( anii 1898, 1900, 1904), cu 37.622 articole şi 172 autori din întreg spaţiul locuit de 
români): 
„Român în înțeles politic cetăţean al României, în înțeles etnic membru al naţiunii române (v. 
Români), locuitoare în România, Ungaria (Transilvania, Bănat, Maramureş), Bucovina şi 
Basarabia. (...) 

Dintre toate popoarele neolatine numai R. au păstrat numele poporului străbun, din care 
s'au născut. (...) 

R. formează poporațiunea cea mai numeroasă pe teritoriul Daciei lui Traian; afară de aceea 
locuiesc în masse compacte în Bulgaria, Serbia, Bosniei și Herțegovinei, precum și în Grecia și 
Istria.Urme de Români, cari însă nu-şi mai vorbesc limba, se află în provinciile austriace 
Moravia, Silezia, apoi în Bitinai (Asia mică) (...) 

Numărul total al R.-lor se poate evalua la 10 1/2 milioane împărțiți astfel: România 
5.430.000 (1901), aici nu intră aproape 600.000 străini (Ovrei, Bulgari, Tătari, Germani, Ruși, 
Turci, Greci), Ungaria 2.931.369 (1900, Czirbusz); Bucovina 229.018 (1900); Serbia 300.000 
(Burada); Bulgaria 65.000 (Meyer); Basarabia şi guvernamentele de preste Nistru 1.200.000; 
Turcia 250.000; Grecia 30.000; Istria 200.000. Total 10.437.387.7 

„Tricolorul românesc e roșu, galben, vânăt, aceste culori se regăsesc pe ţesăturile, apoi pe 
îmbrăcămintea femeilor române.” 

ANUL 1907 

Tribuna 246 / 7 / 20 noiembrie 1907: 

„Pedepsit pentru treicolor. Ni-se comunică din Beiuş că dl Eugen Ny6ki, candidat de advocat a 
fost pedepsit de către judecătoria de acolo la 25 cor. amenda, pentru transgresiune contra statului, 
pe care ar fi săvârşii-o prin purtarea unei bande de treicolor la pălărie. DI Ny6ki s'a apărat însă cu 
demnitate, arătând că treicolorul roşu-galben-albastru este nu numai al României, cum zice dl 
procuror, ci a întreg neamului românesc! 

Tribuna 248 / 10 / 23 noiembrie 1907: 

„Osândit pentru agitare”. In 14 n. ]. c. dl Georgiu Teaha, cand. de preot din Câmp a fost osândit 
de judecătoria cercuală din Vaşcău la 7 coroane amendă pentru motivul şubred că a purtat 
treicolorul român în decursul campaniei electorale delă Beiuş.” 

ANII 1908 — 1911 

Din articolele publicate în presa timpului prezentate de Radu Theodoru, Urmaşii lui Attila, pag. 
72-82:La 5 august 1908, preotul loan Popovici din Buteni - Arad, este pedepsit cu 5 zile temniţă 
şi 100 coroane amendă pentru că la procesiune hainele copiilor care purtau sfeşnicele aveau 
cheotori din panglici tricolore. 

În 18 decembrie1908 la Orăştie sunt citați la poliţie şi pedepsiţi cu câte 2 zile închisoare şi 
câte 30 coroane amendă un număr de 30 de cetăţeni care purtau tricolorul românesc la costumul 
naţional. 

Tot atunci, dr. Aurel Oprea şi loan Mihali primesc şi ei câte 2 zile temniţă şi 30 coroane 
amendă fiindcă pe costumele copiilor se găsea tricolorul. 

La 3 iunie 1909 în Bucium - Poieni din Alba de Jos este pedepsit loan Iancu cu 200 
coroane amendă pentru că pe fruntea calului de la trăsură atârna o panglică roşie, sub ureche era o 
placă de nichel, care deşi privită de aproape e de culoarea nichelului, înclinat, de departe însă 
părea galbenă, iar sub această placă era prinsă o panglică vânătă. 

În 9 iunie la Orăştie jandarmii umblă prin târg şi vânează tricolorul. Smulg cingătorile, 
baierele de la straiţe, bat şi arestează mulţi români. 

La 14 iunie 1909 în Lupşa - Turda, la nuntă jandarmii sfârtecă hainele nuntaşilor care 
aveau tricolor. Bat şi arestează. 

La 20 iunie 1909 în Blaj, jandarmii descing brâiele tricolore de la 20 de feciori şi fete şi le 
întocmesc procese verbale de contravenţie şi agitaţie. 

La 23 august 1909 în Câmpeni unde era târg, jandarmii vânează tricolorul. Arestează, bat 
şi sfâşie hainele de pe moţi. O femeie este despuiată în mijlocul târgului. Jandarmii i-au sfâşiat 
cămaşa cusută cu roşu, galben şi albastru. Sunt mulţi răniţi. 

La 28 august 1909 în Ocna Sibiului, Anuţa Soreanu, venită de la Caracal la băi, este 
arestată pentru motivul că a fost găsit tricolorul pe hăinuţele copiilor. 

În 15 septembrie 1909 la Igris - Timiş - Torental, loan Gallu primeşte o zi temniţă şi 10 
coroane amendă pentru că purta brâu tricolor. 

La o nuntă din Năsăud ce a avut loc în 31 ianuarie 1911, jandarmii distrug steagul 
vorniceilor alcătuit din năframe roşii, galbene şi albastre. 

În 12 mai 1911 la Hodac - Mureş, patru femei sunt pedepsite cu cât 4 zile temniţă şi câte 
10 coroane amendă pentru port ilegal de brâie tricolore. 

La 15 mai 1911 la Ocna Sibiului , copiliţa Paraschiva Balteş venind de la câmp cu mama 
sa este arestată de jandarmi care îi descing brâul tricolor. Dată pe mâna poliţiei este pedepsită cu 
o zi închisoare şi 5 coroane amendă. 

În zilele de 14-16 mai 1911 în Câmpeni - Alba, jandarmii bat femei şi fete. Hainele le sunt 
sfâşiate. Se fac percheziţii pentru confiscarea tricolorului. 

ANUL 1910 

Revista Economică 47 / 1935 (articolului lui lon Opriş). 

„Un bătrân intelectual dintr'o comună rurală din Țara Oltului, ne-a povestit o întâmplare de acum 
25 ani, care trebue adusă la cunoştinţa generală (...) 

Era în anul 1910, când dl Dr. Alexandru Vaida Voevod, fu ales reprezentant al românilor 
din circumscripția Arpaşul de jos, județul Făgăraş, în Camera deputaţilor dela Budapesta (în cel 
mai bun an electoral al lor, parlamentari români în Parlamentul Ungariei au fost 15, iar după 
ponderea lor numerică din populaţia Ungariei trebuiau să fie 70, adică 16 - 17% din peste 400 
parlamentari. Deplina egalitate sub civilizația asta austro - ungară, ce mai poți zice! - n.n. 
Populația Ungariei - 17.449. 705 locuitori, din care 8.200.000 unguri. Familia 6 / 10 februarie / 
22 februarie 1891) Biruinţa strălucită a dlui Dr. Alexandru Vaida Voevod a entusiasmat întreagă 
populaţia românească dela poalele Negoiului. Şi bucuria acestei isbânzi a mers mult mai departe. 
S'a întâmplat atunci un fapt deosebit de important. 

In comuna Scoreiu, notarul Comşa, un adevărat român, s'a urcat în cel mai înalt plop din 
comună, şi în vârful lui a agăţat lăsând să fâlfăe în bătaia vântului tricolorul românesc. Acest 

vrednic notar a avut de grije ca la coborîre, să tae toate crengile plopului pentruca nimeni să nu 
mai poată urca până în vârf, la steag. 

Desigur că acest fapt s'a adus repede Ia cunoştinţa autorităţilor civile şi militare de pe 
atunci, şi notarul Comşa a fost imediat destituit din post. Dacă a suferit închisoare, acel care ne 
istoriseşte întâmplarea nu mai ştie. 

Dar, notarul Comşa destituit din post, a fost imediat angajat ca funcţionar la Banca 
„Albina". El n'a fost lăsat să fie distrus, ori nimicit de minoritatea numerică, dar stăpânitoare, din 
acele vremuri. 

lată deci suprema misiune a Băncilor din Ardeal, cari nu s'au înfiripat pentru a îmbogăţi un 
individ sau o tovărăşie de indivizi, ci pentru a feri de peire un neam.” 

ANUL 1911 

Negrilă Iulian, Ziarul „Românul” şi Marea Unire, 1988. Pag. 86, Memoriul românilor adresat 
guvernului maghiar, citat din Românul 3, 3 / 18 ianuarie 1911. 
„23. În unele ţinuturi este uz vechi că la portul țărănesc se folosesc brâuri şi panglici cu culorile 
roşu, galben, albastru, fără intenții politice de demonstrare, este deci necesar a îndruma organele 
polițiale şi jandarmeria să nu urmărescă pentru acest motiv în mod brutal poporul pașnic, ceea ce 
se face în paguba evidentă a adevăratului interes de stat.” 

Popeangă Traian, Muresianu lon B., Aradul cultural în lupta pentru înfăptuirea Marii Unirii 
(1908 - 1918), 1911. Documentul 81 (pe pachet se află nota:,,proiect pact 1914 -1918”), punctul 
29. „Tricolorul românilor din Ungaria, roşu, galben, albastru, ca simbol al naționalității lor 
româneşti să fie admis în folosință nu numai ca parte integrantă a îmbrăcămintei țărănești, ci şi ca 
manifestare a naţionalității.” (Dintr-un document rămas de la Vasile Goldiș). 

Românul 83, 15 / 28 aprilie 1911, Arad, redat fragmentul și în Negrilă Iulian, Ziarul „Românul” 
şi Marea Unire, 1988. Pag. 113: 

„Fiecare popor ține să-şi aibă semnul său, prin care se deosebește de alte popoare. Semnul de 
deosebire sunt de obicei culorile. Fiecare neam își are culorile sale. Și fiindcă culorile acestea au 
însemnătate, că deosebesc ființa unui neam de ființa celorlalte neamuri pentru aceea fiecare neam 
îşi cinsteşte şi îşi iubește culorile sale, cum îşi iubeşte ființa sa, sufletul său. 

Culorile poporului românesc sunt: roşu, galben şi albastru. Noi românii iubim culorile 
acestea pentru că ele sunt semnele sufletului nostru. Când noi purtăm pe hainele noastre, în părul 
nostru aceste culori, prin asta nu vrem să zicem, că noi urâm alte neamuri, ori că vrem răul altora, 
c1 vrem să arătăm numai, că noi suntem români, că vrem să rămânem ceea ce au fost strămoşii 
noştri, că ne iubim neamul nostru. (...) culorile roşu, galben şi albastru sunt numai semnul vădit al 
fiinţei noastre româneşti, al iubirii noastre pentru neamul românesc. 

Şi de aceea noi ne iubim neamul mai mult decât viaţa noastră și fiindcă noi dorim să 
rămânem în veci români, pentru aceea niciodată nu putem să ne lăsăm de culorile noastre 
românești, de mândrul nostru tricolor. 

Dar stăpânitorii noştri ar dori ca noi să ne dezbrăcăm de ființa noastră românească. Ar dori 
să nu mai fim români, ci să ne contopim şi noi în neamul unguresc, să ne facem unguri. Din 
pricina aceasta stăpânitorii acestei țări urăsc tricolorul nostru românesc şi se face adevărată 
vânătoare după acest tricolor. S-a întâmplat moarte de om din pricina asta şi jandarmii smulg 
cingătoarele româneşti ale fetițelor noastre şi se aprind de mânie, când văd pe hainele noastre 
culorile: roşu, galben şi albastru.” 

ANUL 1914, LA IZBUCNIREA PRIMULUI RĂZBOI MONDIAL 

Tăslăuanu  C. Octavian, 3 luni pe câmpul de răsboiu, 1915, pag, II: 
„Bătrânul împărat făcea apel „către popoarele mele”, de astădată agrăindu-le pe toate în limba lor 
şi chemându-le să-i apere ţările de potopopul slavismului. Afişele cari vesteau mobilizarea, erau 

ŞI ele tipărite în toate limbile. Noi, cetăţenii Ungariei, nu mai trebuia să ştim limba oficială a 
statului.Ni s-a îngăduit chiar şi purtarea de concarde și de steaguri tricolore. (...) 

În Români, totuși nu avea nimeni încredere. Prin cabinetele statului major din Viena se 
temeau că Valachii nu se vor prezinta sub steaguri şi că că cel mai bun corp de armată, cel din 
Ardeal, se va pierde. Contele Tisza a și spus şefilor noştri politici, că va face un lac de sânge 
întreg Ardealul, de vom îndrăzni să ne împotrivim.” 

Pușcariu Sextil, Memorii, 1978, pag. 14: 

„Ficiorile li se dădea chiar voie să-şi pună tricolor la chipiu și părintele Saftu a sfințit cu 
ceremonie mare un steag tricolor cu care a plecat pe câmpul de război o companie de marș 
românească. Dar flăcăii înşirați între honvezii unguri erau totuși bruscaţi şi înjurați de ofiţerii 
maghiari şi siliți să cânte Kutya Szerbia.” 

Românul 227 / 16 / 29 octombrie 1914. 

„Prigonirea tricolorului. 

Nu credeam că vom mai avea ocazie să înregistrăm cazuri de prigonire a tricolorului 
nostru acum, când regimentele româneşti se duc în foc cu drapele na ţionale şi oraşele iar au 
înălbit de flăcăii noştri, cel mai proaspăt contingent de recruți, cari vin să-şi facă datoria către 
patrie cu panglici late tricolore la pălărie şi în piept. 

Pe cale particulară suntem informaţi că în Poiana-sărată (corn. Trei-scaune) s'a intentat 
proces de agitaţie tânărului Ion Cioban şi altor şase inşi, cari la asentările recente şi-au pus şi ei 
tricolor românesc la pălărie. Somaţi de jandarmi să lapede aceste „culori ale unui stat străin”, 
tinerii au încercat să dovedească cu ziarele româneşti că cel puţin acum e permis să se poarte 
tricolorul, dar nimeni nu i-a crezut. 

Acest exces de zel se zice că s'ar datora notarului din comună, care le-a şi trântit flăcăilor 
— la încheierea procesului verbal — argumentul caracteristic budapestan: — Dacă nu vă place, 
mergeţi în România sa faceţi agitație! Şi cică câţiva dintre ei l-ar fi şi ascultat pe domnul notar”. 
Atragem atenţia celor competenţi asupra aestui caz, care ar fi consult să rămână izolat.” 

Românul 222 / 9 / 22 octombrie 1914: 
„Steag national în Pecica. 

Mercuri în 14 Octomvrie a. c. au plecat din Pecica-Română 250 feciori la asentare, la 
Arad, în frunte ducând un frumos şi mare steag national român. încă în zorile dimineţii 
frumoasele cântări ale feciorilor şi muzica românească au trezit întreg satul din somn. Toti 
feciorii noştri s'au strâns la casa oraşului unde steagul nostru național românesc înfipt fâlfăea 
frumos şi măestos, aducându-ne aminte de zile mai bune. 

La noi în Pecica nu s'a mai pomenit să mai fi fost până acum steag na ţional. Se mirau toti 
ŞI ziceau că, oare pentruce n'a avut omenie până acuma steagul nostru românesc. Tot poporul cu 
ochii plini de lacrămi de bucurie se uita la el. Delă casa oraşului apoi au plecat feciorii noştri în 
cântece naţionale şi sunetul muzicei până la gară, petrecuţi fiind de peste 3 mii de persoane, fete, 
feciori, oameni şi femei. Şi străinii se mirau de frumuseţea colorilor steagului nostru românesc. 
Iar jandarmii se uitau numai chiorâş la steagul nostru, însă n'au zis nici un cuvânt.” 

ANUL 1918 

Arimia Vasile, Ardeleanu lon, Botoran Constantin, Cartea Neamului. Marea Unire din 
1918. Documente istorice, 1993, pag 102, 167 — 168. 

1918 februarie 9, Paris, Memoriu adresat de colonia română din Paris preşedintelui S.U.A. 
Woodrow Wilson: „Pentru motivul de a se fi împodobit cu panglici colorate în roşu, galben şi 
albastru (...) au fost maltrataţi femei și copii de toate condiţiile sociale; au fost băgaţi la 

închisoare, bătuți și omorâți oameni, pentru că acest lucru a fost considerat drept agitaţie 
împotriva statului național ungar. 

Dar atunci când a izbucnit războiul, aceiași unguri s-au grăbit să livreze regimentelor românești 
drapele în culorile până atunci oprite, cu scopul de a le încuraja să meargă la luptă pentru dubla — 
monarhie. Aceasta a însemnat o recunoaștere a faptului că românii nu voiau să se bată decât sub 
drapelele României.” 1918 noiembrie 2 / 15 Cluj. Senatul (Sfatul) Naţional Român din Ardeal. 
Secția Consiliul Naţional Român. 

„5. Adunarea decretează organizarea trupelor române din Ardeal, din soldaţi şi ofiţeri români, sub 
tricolorul român şi cu limba română de comandă, la ordinele comisarilor militari şi poporului din 
Ardeal, numiţi în Cluj, ca singurii îndreptățiți și puşi în fruntea senatului.” 

Unirea 69 / 9 noiembrie 1918, Blaj, scrie că în 4 noiembrie 1918, s-a constituit Consiliul Naţional 
Român la Blaj şi s-au arborat „stindarde naționale pe toate instituțiile şi clădirile mai de seamă, 
din piaţă”. Se aminteşte de poetul Mureşan care a spus fim uniți în cuget şi simţiri. Se cântă Pe-al 
nostru steag e scris unire şi se umblă pe străzi cu stindard naţional”. 

Lascu Viorica, Ştirban Marcel, Consiliul Naţional Român din Blaj (noiembrie 1918 — ianuarie 
1919) Protocoale şi acte, 1978, pag. 196. 

7 noiembrie 1918 scrisoarea lui Vasile Suciu, prezidentul Consiliului Naţional Român din 
Blaj, adresată mai multor preoți parohi din apropierea Blajului (23 localităţi), cu rugămintea ca 
aceştia să o transmită şi „fraţilor” din celelalte comune din comitatul Târnava Mică, în care arată 
că aceștia să se „pună pe lucru”, să înființeze consilii naționale române şi gărzi naționale române 
din bărbaţi până la 45 ani „Ca semn de deosebire, membrii Consiliului național român și membrii 
Gărzii naţionale române vor purta tricolor românesc la butonieră și la pălărie.” 

Unirea, 23 noiembrie 1918, Blaj: 

„Tricolorul nostru” şi ,, cântarea celor, Trei colori"... 
Momente istorice.— Fiie de ziar. — 

15 Noemvrie (1918 - n.n..). 

Primim ştirea, că pe casa comitatului la Aiud şi la Diciosânmărtin (Tîrnăveni - n.n., 
reşedinţa comitatului Târnava Mică) s'a arborat steagul nostru tricolor, iar de la pretură de aici 
(din Blaj n.n) ni s'a restituit steagul şi uniformele secveatrate ale corporației pompierilor voluntari 
din Blaj şi o corfă mare plină de brâne şi petele tricolore confiscate pe vremuri. 

Quae mutatio rerutn! — 

Tricolorul nostru persecutat şi smuls cu forţa de la brâul flăcăilor şi din cosiţele fetelor 
noastre, tricolorul, pentru care au fost osândiţi oamenii noştri,tricolorul confiscat de nou în 1916 
— după-ce apucase, un timp oare-care, să fie tolerat, alăturarea cu tricolorul unguresc pe şcolile 
şi instituţiile noastre — astăzi acest tricolor fâltăie mândru şi liber tn adierea vântului de toamnă, 
nu numai pe instituţiile noastre, ci şi pe* coperisul caselor, unde până acuma de curând nici vorba 
românească nu era îngăduită. (După izbucnirea războiului în vara anului 1914, pentru a se da 
impresia populaţiei românești din Transilvania că România este aliata Austro - Ungariei, s-a 
permis purtarea, în anumite condiţii, și a tricolorului românesc, fapt care se va interzice în anul 
1916 -n.n.)(...) 

Pe ruinele urgisitei „idei de stat"şi a concepţiilor vechi de drept public din aceasta ţară, pe 
ruinele,,națiunii unitare" a răsărit tricolorul nostru, a răsărit hbertatea şi dreptul de existenţă al 
tuturor neamurilor, cari se închină lui Dumnezeu în atâtea diferite limbi. 

De acuma, noi purta-vom tricolorul nostru nu numai în sufletele noastre, ci pe faţă, atârnat pe 
piepturile şi frunţile noastre , de acuma el va fâlfăi mândru pe hotarele fireşti ale neamului nostru 

— dela Nistru până la Tisa — ca cel mai desăvârşit simbol al fiinţei noastre etnice, al unităţii 
neamului nostru. 
Sub umbra lui vor lupta oştenii noştri, vor fi dați la groapă şi vor odihni martirii libertăţii noastre 
— începând cu acel tinăr student Teodor Pascu, prima jertfă in Blaj a acestor zile mari — cu 
cântarea celor, Trei colori" îşi vor alina durerile şi chinurile bolnavii şi răniții noştri!” 
Munteanu loan (coordonator), Făurirea statului naţional român. Contribuţii documentare 
bănăţene 1914 -1919, 1983: 
1918 noiembrie 5, Oraviţa — „steagul naţional”; „Astăzi toți românii sînt sub steagul național.” 
(Pag. 53). 
1918, 12 noiembrie, Lugoj, Apelul consiliului Militar Român din Timişoara —,„Insignul este 
tricolorul român purtat la chipiu.” (Pag. 56). 
1918, noiembrie 30, Arad, despre ce s-a întâmplat în Peteac. „Unanim s-a hotărât împodobirea 
comunei cu steaguri tricolore şi depunerea jurământului. În scopul cumpărării steagului tricolor s- 
au colecat 500 cor.: „sfințirea steagului tricolor”; cântând „Deşteaptă-te Române”, unul din 
gardişti a pus mândrul tricolor pe casa comunală. De atunci spre el se îndreaptă toate privirile 
sătenilor, nutrindu-le nădejdea eliberării.” (Pag. 63). 
1918, noiembrie 27, Arad, comuna Saravale despre CNR constituit în 10 noiembrie 1918; „cu un 
entuziasm nespus şi cu strigăte „Trăiască România Mare” (...) desfăşura stindardul național.” 
(Pag. 70). ,1918, noiembrie 17, Mehadia. „iar la cuvintele „iar tu falnic tricolor”,simbolul sfânt al 
tuturor idelaurilor naționale (...) A urmat sfinţirea steagului (...) Corul a cîntat „Trei culori cunosc 
pe lume.” (...) preotul cu steagul în mână a început „Hora Unirii”. (Pag. 103). 
1918, noiembrie 18, Mehadia. „a luat stindardul nostru național şi alături de 8 preoţi a pornit 
convoiul pe strada principală cîntîndu-se „Deşteaptă-te Române” (Pag. 109). 
1918, noiembrie 18, Valeabolvaşniţa — „sfinţesc steaguil nostru naţional”;,„„Hora Românească” 
sub stindardul național, strigînd să trăiască „România Mare.”” (Pag. 110). 
1918, noiembrie 22, Mehadica. „se va sfinţi steagul naţional român.” (Pag. 113). 
1918, noembrie 21, Globurău „Leşire cu steagul național; „luând steagul naţional şi muzia locală, 
intonând imnul „Deşteaptă-te Române” (Pag. 115). 
1918, noiembrie 23, Mehadia. Pe toate gările din ţinutul districtului să se arboreze steaguri 
tricolore (Pag. 117) 
1918, noiembrie 24, Plugova, „purcede la sfinţirea drapelului național român”. .(Pag. 122). 
1918, noiembrie 24, Cornereva ”sub egida falnicului tricolor — sfinţit în aceeaşi zi.” (Pag. 127). 
1918, decembrie 8. Timişoara, după un ziar de limba germană, "Clădirile instituţiilor bancare 
româneşti şi nenumărate case particulare din Lugoj au fost împodobite cu drapele. (...) Pe străzile 
oraşului populaţia românească ieşise în haine de sărbătoare, purtând cocarde în culorile naţionale 
româneşti.” (Pag. 194). 

Din memoriile biologului Emil Pop despre drapelul localităţii Bucerdea Vinoasă, Alba, la 
adunarea de la Alba Iulia din 1 Decembrie 1918: 
"Satul meu Bucerdea Vinoasă se pregătea cu zel pentru marea sărbătoare. În fiecare seară se 
strângeau feciorii şi fetele în casa noastră unde sub conducerea învățătorului loan Giurca învățau 
cântece patriotice. Se alegeau cele mai frumoase costume naţionale. Fiecare comună urma să 
apară cu tricolorul dus de un stegar ales. Stegarul comunei a fost Ştefan Muncuş cel mai harnic 
om din sat. Problema era confecţionarea steagului. Culoarea roşie şi albastră rămase în sat de la 
vopsitul ouălor de paşti, dar nu se găsea culoare galbenă. Stegarul comunei a spart 150 de ouă şi a 
ales gălbenuşurile. Cu ele a colorat pânza din mijloc. Bucerdea Vinoasă s-a prezentat cu un steag 
falnic la adunare." 

Articolul lui E . Nola , Presa maghiară din Arad la 1 Decembrie 1918 (...): „Arad es 
Videke s-a arătat foarte revoltat în 18 Noiembrie, remarcând că batalionul garnizoanei arădene 
care se reîntorcea de pe front nu a fost așteptat de oficialități în gară, aşa cum era normal. Mai 
precis delegația care aştepta batalionul era formată exclusiv din românii care ii aşteptau cu 
steaguri tricolore româneşti pe ofițerii şi soldaţii români ai batalionului.” 

Lascu Viorica, Ştirban Marcel, Consiliul Naţional Român din Blaj (noiembrie 1918 — ianuarie 
1919) Protocoale şi acte, 1978, pag. 157. 

8 decembrie 1918. Zenovie Pâclişanu, din ordinul CNR din Blaj, a luat legătura cu 
Consiliul Maghiar din Cluj, arătând, printre altele, că dacă nu se garantează cinstirea tricolorului 
nostru la dumnealor acasă, cât şi în ținuturile unde dumnealor îngrijesc ordinea publică, nici noi 
nu mai luăm nici o răspundere în ce priveşte viaţa și avutul locuitorilor neromâni. S-a amintit 
cazul din Gara Bucerdea, când în tren au fost bătuţi mai mulți români, iar dr. Hossu, fratele 
episcopului de Gherla, a fost rănit pentru că purta cocardă tricoloră. Faptul s-a întâmplat în văzul 
gărzii maghiare de acolo, care în loc să intervină râdea. Zenovie Pâclișan, în aceeaşi zi a luat 
legătua și cu cel care este comandatul gărzii maghiare din Teiuş, pentru că gardiștii unguri din 
Teiuş şi alți unguri, aflătători întâmplător în gară, îi atacă pe călătorii români care poartă 
tricolorul românesc. 

Unirea din 10 decembrie 1918 scrie că la Cluj, în 6 decembrie, au început atacurile 
secuilor împotriva românilor care purtau tricolorul. De asemenea, împotriva bisericii greco - 
catolice române, unde se sfințea un steag și împotriva Băncii Economu care avea steagul 
românesc pe sediul acesteia. 

Românul 42 / 18 / 31 decembrie 1918, despre vizita generalului Berthelot din 29 decembrie 1918 
de la Arad: 

„Demonstraţii sângeroase contra Românilor în Arad. (...) Bande înarmate — scrâşnind din dinţi 
— cutreerau străzile luând pretutindeni tricolorul românesc de pe edificii şi călcându-l în 
picioare.” 

ASTĂZI o „mare ruşine pentru tot neamul românesc!”: 

"Este o mare rușine pentru tot neamul românesc! S-a luat pe stema României o stema medievală a 
Transilvaniei din care lipsesc românii. Ungurii au simbol acvila neagră, secuii soarele şi luna şi 
sașii cele şapte turnuri. Steagul e luat din fondul stemei; jos galben, mijloc roşu şi sus albastru. 
lată așadar ce purtam noi românii ca steag: absența românilor din istoria Transilvaniei. Ruşine! 
Ruşine! Ruşine. 

Tinerii români, puţini la numar, care defilează sub acest steag al Transilvaniei care 
disprețuieste, în continuare, peste timp, pe români, sunt de iertat, pentru că nu au ştiut ce fac. Cei 
ce vor continua, aflând acum adevărul, vor fi de neiertat în faţa strămoșilor noştri şi demni de 
dispreț și în fața străinilor, care nu acceptă din principiu să-ți trădezi neamul” - scria istoricul 
Vasile Lechinţan, autorul mai multor cărți şi articole despre istoria Transilvaniei. 

CONTRIBUŢIA MOCANILOR BÂRSANI LA VIAŢA ECONOMICĂ ȘI 
CULTURAL - SPIRITUALĂ A NEAMULUI ROMÂNESC 


Prof. Tudor Vlad 
Rucăr - Muşcel 


„„Satul a fost şi rămâne pentru de-a pururi energia noastră vitală” 
(Valer Ceuca, Gheorghe Bledea-,, [ara Durerilor”) 


Păstorii cu cele mai mari turme de oi locuiau în satele de sub ramura nordică a Carpaţilor 
Meridionali , şi în zona Carpaţilor de Curbură. Aceștia erau cunoscuţi sub numele generic de 
mocani , precum şi sub alte denumiri locale:mărgineni(poienari, jinari), ţuțuieni(satele păstoreşti 
din depresiunea Sibiului), bârsani(săceleni, breţcani, brăneni).O parte din păstorii transilvăneni s- 
au stabilit la sud și la est de Carpaţi, formând așa numitele sate ungurenești, aşezări întemeiate şi 
locuite de români veniți din Transilvania aflată până în 1918 sub stăpânirea Imperiului 
Habsburgic. Aici au continuat să practice păstoritul transhumant în forme aproape identice cu 
locurile lor de desprindere, diferit de păstoritul local al satelor pământene.Unele sate pământene 
reuşesc însă să asimileze tehnica păstoritului transhumant,formând împreună cu satele 
ungureneşti, o întinsă zonă pastorală în Subcarpaţii Olteniei și Munteniei, dinGorj şi până-n 
Vrancea.Păstoritul românesc se îmbogăţeşte astfel cu nume noi de păstori:novăceni, vaideeni, 
mățăoani, rucăreni, sovejeni, etc. 

A stabili originea mocanilor bârsani însemnează a te adânci în întunericul istoriei, 
începând de la Geţi dacă nu chiar mai de vreme căci în privinţa lor toate documentele pe cari le 
avem pomenesc ca de un fenomen străvechiu moştenit din secol în secol cu o tradiţie bine 
stabilită şi nici unul nu pomeneşte de începuturile lui. În adevăr , hrisoavele pomenesc bârsanii 
sau braşovenii cari erau înşirați de-alungul Carpaţilor , ceea ce ne dovedeşte în primul rând că 
munţii au fost exploataţi de ei şi pe urmă câmpia , unde s-au stabilit mocanii bârsani numai atunci 
când regiunea muntoasă nu mai era suficientă. 

Din punct de vedere documentar „Țara Bârsei este atestată documentar printr-un act de donaţie 
făcut de regele Andrei al II lea în anul 1211 , prin care acest teritoriu este donat ordinului 
Cavalerilor Teutoni, aceştia având în schimb obligația de a întări granițele ţării de răsărit în faţa 
năvălirilor cumane. 

Cuvântul bârsan se găsește și în balada „„Mioriţa” aplicându-se unei o1:,,oiță bârsană”, fapt care 
dovedeşte că ciobanii bârsani și oile lor erau cunoscuţi inclusiv în zona Vrancei. 

Dar oeritul mocanilor bârsani mai curând îşi are originea de la Daci de care istoria ne 
pomeneşte că au fost împărţiţi în triburi de păstori după configuraţia geografică. În această 
privinţa d. Ovid Densuşeanu au căutat să stabilească originea „Dacă”, a păstorilor mocani în 
folclor. 

În general Carpaţii meridionali, pe versantul lor sudic, răsunau în cursul verii de tălăngile 
turmelor de oi, venite din Ardeal. 

Motivul pentru care mocanii bârsani îşi trimiteau oile în ţările române, se datoreşte 
faptului că în Ardeal pășunele erau mai slabe şi mai puţine , căci munţii erau acoperiţi cu păduri. 
Păşunele erau slabe , pentru că soarele cădea pe versantul nordic al Carpaţilor numai seara, pe 
când pe versantul estic şi sudic, el cădea aproape toată ziua. 

„Așa a fost în antichitate și tot aşa se petrece şi sub ochii noştrii. Cum curg apele spre 
Dunăre şi spre Mare, aşa au curs şi oamenii în vremurile când singurele drumuri de circulație 
erau mai ales pe lângă aceste ape curgătoare.” 

În peregrinările lor erau desprinși să îndure cele mai mari lipsuri, să se mulţumească cu o 
hrană redusă și să lupte cu elementele naturii, sau chiar şi cu locuitorii din satele pe unde treceau. 
Dușmanii îi amenințau pretutindeni: lupii, urşii le sfâșiau turmele, tâlharii le aţineau peste tot 
calea, intemperiile și bolile le nimiceau: drumurile rele făceau să li se piardă marfa. 

În faţa atâtor dușmani cu care de cele mai multe ori, nu putea lupta, păstorul devenise 
fatalist. „Doar n'o fi”” sau „Doar o fi”? erau la ei expresii obişnuite. 

Scăparea o vedeau doar în voia lui Dumnezeu, în care aveau o credință nemărginită. 

S-a format astfel un neam de oameni adânc înțelegător și iubitor de frumuseţile firii, 
răbdător, cumpătat, econom, resemnat în faţa sorții, viteaz când nevoia o cerea şi însuflețit de o 
puternică credință în Dumnezeu. Acestea sunt calitățile neamului românesc în genere, cari la 
păstori se arătau mai puternice decât la ceilalți fii ai săi. 

Este ceva superb în sublimele lor avânturi, în amorul lor propriu de a învinge, în dorul lor de a 
câştiga şi de a-şi lărgii personalitatea. 

Sus pe munţi, mocanii îşi trăiesc clipe senine de fericire când istoviţi după munca zilnică şi 
adunaţi pâlcuri în jurul focului petrec în glume, cântece şi poveşti până” n zorii dimineții. 
Cântecele din fluier, flaut, cimpoi sau alt instrument muzical topesc în ele durerea tainică, 
tristețea sau bucuria a întregi generaţii de păstori identificate şi inseparabile de viață idilică 
petrecută în mijlocul naturii. 

Dragostea mocanului păstor față de frumos se vede până şi în arta, cu care își ornamentează 
bâtele — instrumente de apărare contra duşmanilor — chimirurile şi furcile pe care le pregătesc ca 
dar pentru logodnica rămasă departe în satele de la poalele munţilor și până la cele mai 
insignifiante obiecte ale gospodăriei. 

Mocanii în drumurile lor erau răspânditorii cântecelor naționale şi ai culturii,contribuind 
astfel la unificarea graiului şi sufletului românesc. În această fază sociale — mocanii — proprietari 
de pământ, au îndemnat pe ţărani, vorbindu- le un mod veridic despre binefacerile culturii, dându 
— le astfel imboldul să urmeze la şcoală, să frecventeze biserica, facându -— le însemnate donaţii 
pentru construcţii de şcoli şi biserici. Întrebuinţaţi la munca câmpului, îi plăteau onorabil şi uman, 
ajuntându-le sau dându -— le înainte aconturi să — şi construiască case igienice în locul bordeelor. 
Îi învățau să lucreze pământul în mod raţional asigurându — se rentabilitatea. În aceste condiţii de 
contact ale ţăranului cu mocanii păstori, - mai târziu agricultori — viaţă economică socială a 
ţăranului se transformă într — o schimbare radicală şi ameţitoare accentuată. 

Drumurile oilor mocănești au o existenţă destul de veche, deşi documentele sunt mai 
tardive ca acelea ale secolului 16 şi 17 — lea. 

Oierul care pleca în Țara Românească trebuia, în timpul Imperiului Austro-Ungar, să aibă 
asupra sa un document emis de autorităţi, căruia ciobanii îi spuneau “răghie” , un fel de paşaport 
unde era înscris numărul de oi, dar în care nu se treceau nici vitele de povară, nici câinii de pază 
şi nici măcar ciobanii. Doar oile erau importante, fiindcă în funcție de numărul lor, ciobanii 
puteau aduce înapoi acasă lână, brânză, lapte şi alte produse. 

Mocanii Săceleni îşi trimiteau oile în munţii din jurul Bucegilor,iar Țuţuenii în munţii 
Făgăraşului „Argeşului şi Gorjiului. Câteva dintre cele mai importante drumuri ale migrației 
păstoritului transhumant erau următoarele: 

-La Vaideeni se numărau oile din nou, fără să se ceară „răghie ungurească”, şi în baza numărului 
constatat se primea apoi „răghia românească”.Apoi ciobanii apucau pe Luncovăţ, pe drumul 
Oltului, se abăteau uneori pe la Craiova , iar apoi coborau până la Baltă. 

-ALl doilea drum pleca de la Piatra-Arsă pe Lotru în jos de la Voineasa, unde era numărătoarea 
românească, apoi tot paralel cu Oltul până la Dunăre. 

-Cei care coborau pe Topolog și pe Argeș, aveau numărătoare românească în 
comunaSălătruc,vamă independentă pe vremuri, mai apoi alipită la vama din Râul Valului.Cei ce 
coborau pe Vâlsan, Râul Doamnei şi Bratia, îşi numărau oile la Nucşoara. 

-Un alt drum din zona de nord-est a spațiului românesc urma pe 3 căi:cei din munţii Țibleș şi ai 
Rodenei, din Pietrosul, Ineu, Buba, coborau pe Bistriţa în jos până la Gura Bistricioarei.Aici 
drumul lor se întâlnea cu a celor din Călimani, din Bradul Ciont, Cerganele, Repedele, Pietrosul, 
Răcituri, Isvorul, Bistricoara, Pietrele, Cristişor, Petriceana, Alunişul, care apoi trecea prin 
Borsec, Tulgheş unde era vama ungurească, şi la Prisăcani, unde se făcea numărătoarea 
românească.La Prisăcani drumul se desfăcea în două:unii apucau pe la Largu, dealul lui Petru- 

Vodă, Pipirig, Tg.Neamţului, iar ceilalți apucau peste Dealul Doamnei.De la Târgul-Neamţului 
apucau pe vale în Jos, către Siret, trecând prin Plăieşul şi Matea, Siretul îl treceau pe la Paşcani, 
apoi umblau la Ruginoasa, Tg.Frumos, unii mergeau la Iași iar alții apucau drumul Hârlăului și se 
opreau în jurul Suliţei sau în satele din jurul Botoşanilor. 

Toate aceste drumuri, dar și multe altele au contribuit decisiv la formarea unei mentalități şi a 
unei conștiințe românesști unitare în teritoriu și unică în Europa, ca şi caracter şi detalii socio- 
istorico-etnografice, dar şi etnologice, juridice şi evident cultural spirituale 

Împrejurările istorice în care s-a dezvoltat poporul român nu au avut o mai mică 
importanţă în fenomenul transhumaţiei. În sfârşitul frământat de copitele cailor atâtor năvălitori, 
şi poporul supus tuturor grelelor încercări pe care le determina fiecare invazie, păstorii trebuiau să 
urmeze drumurile spre locurile cele mai ferite. 

De aceea nu — i nimic surprinzător că — 1 vedem la un moment dat, aşa de răspândiţi încât 
suprafața cutreerată de ei, întrece cu mult, chiar hotarele pe care le avusese regatul Dac în epoca 
de mărire a Regelui Berebista. Invaziile atât de norocoase pentru noi, se termină cu aşezarea 
Ungurilor în Câmpia Tisei. Penetraţia lor în Transilvania este urmată tot de atâtea mişcări ale 
păstorilor. 

Iar în momentul când stările de lucru permite o viaţă mai liniştită transhumaţia îmbracă 
forma conturului geografic şi economic. Sărbătorirea ce se făcea cu acest prilej, îşi are explicația 
pe deplin. Intim legată de credinţa fiecărui în Dumnezeu de speranţele pe care netăgăduit fiecare 
le avea cu anticipație, transhumanţa înseamnă mai mult decât ,„, o pendulare astronomică ” : Ea 
înseamnă reflexul unei stări de prosperitate, întâlnit la puţine alte categorii sociale. 

Aceşti mocani păstori în transhumanţa lor care se făcea cu regularitatea astronomică de la 
muntele mai rece la mare cea caldă au lucrat sute şi sute de ani la închegarea limbii şi la 
înjghebarea neamului românesc într — o singură unitate etnică națională. A fost de secole o 
mişcare continuă de Români între ambele coste ale Carpaţilor. 

Cuvintele lui Traian Herseni, un mare cercetător al satului românesc şi al realităuilor lui 
cultural- spirituale, rostite în 1941, sunt la fel de valabile şi astăzi, chiar dacă realitatea internă a 


țării este radical schimbată:.„Astăzi românii au_ajuns_să-şi dea seama _de ființa lor_etnică 
specifică. de_ civilizaţia şi _ cultura _carpato- danubiană, păstrată _într-o_largă măsură _de 
păturile ţărăneşti. cu toată vitregia vremurilor.Aceasta este moştenirea noastră adevărată. 
pe care trebuie să o păstrăm şi să o dezvoltăm în forme din ce în ce mai înalte. Duhul acesta 
carpato-danubian, duh milenar, care şi-a dovedit adâncimea şi trăinicia, trebuie păstrat, el 
fiind_singurul nostru_izvor_ de viaţă românească.Noi nu _ vom putea cuceri țările altora şi 
stăpâni popare străine, dar putem duce neamul pe căile împărăteşti ale spiritului.Ne vom 


găsi pe linia noastră cea mai străbună, şi de esenţă cu adevărat nepieritoare”. 

PRIMA LUPTĂ AERIANĂ PE CERUL MUSCELULUI ÎN RĂZBOIUL 
DE INTREGIRE 


Prof. Călcîi Claudiu Ion 
Şcoala Gimnazială Nanu Muscel - Câmpulung 


Avansul trupelor germane şi austro-ungare și bătălia pentru Rucăr, a însemnat pentru 
musceleni şi contactul cu o nouă armă. Inamicul folosea deja aviația pentru observarea dispunerii 
trupelor române, dar şi pentru atac la sol, aşa cum descrie preotul loan Răuțescu primul contact al 
muscelenilor cu această realitate a războiului: Dar când primul aeroplan apăru deasupra 
orașului, în ziua de 28 septembrie și făcu atâtea victime în piaţa primăriei, cele două trenuri 
zilnice ce porneau din Câmpulung, nu mai erau de ajuns pentru lumea care, pentru prima oară, 
lua drumul pribegiei. Panica era cu atât mai mare cu cât deja se dădeau lupte pentru apărarea 
Rucărului şi doar 20 km mai despărţeau trupele inamice de Câmpulung. Cât de mult au fost 
marcați locuitorii oraşului de acest atac, ne putem da seama când, la prima lovitură a artileriei 
germane aflate în Dragoslavele asupra orașului, pe 10 noiembrie, câmpulungenii credeau că 
explozia s-a datorat unui atac de aeroplan. Care a fost replica armatei române? Corpul de aviaţie 
român nu dispunea de aviaţie de vânătoare, la începutul campaniei din august 1916, când ne 
puteam baza doar pe 24 de aparate de zbor fără armament la bord, în timp ce inamicul avea pe 
frontul românesc 250 de avioane. Aviația militară se baza pe achiziția făcută la 1 septembrie 
1916, când a sosit din Franţa primele aparate Nieuport XI Bebe, înființându-se prin ordinul nr. 
645 din 30 septembrie Escadrila de Luptă, prima unitate de vânătoare a aviaţiei române, aşa cum 
arată Valeriu Avram şi Valeriu Nicolescu în Războiu aerian deasupra României (15 916-1 918) 
oglindit în memorii, jurnale de font, carnete de zbor şi rapoarte, Buzău, 2015. Avionul 
Nieuport 11 era un biplan proiectat de Gustave Delage şi fusese poreclit Bebe (copil). Era avionul 
care renăscuse speranța în tabăra Antantei, după doi ani de război în care avioanele Fokker 
stabiliseră supremaţia în aer. Ca să facem o paranteză, eforturi pentru naşterea unei aviaţii 
militare fuseseră făcute încă din 1913 prin Legea de Organizare a Aeronauticii Militare, iar în Al 
II-lea Război Balcanic, pilotul Nicolae Capşa realizează importante observaţii militare asupra 
dispunerii trupelor inamice şi chiar survolează Sofia, stabilind o premieră: survolarea capitalei 
statului inamic cu un avion francez de tip Bleriot. Tot în acest conflict se afirmă slt. aviator 
Gheorghe Negrescu, unul dintre primii piloţi brevetaţi, care a condus cu succes misiuni de 
recunoaştere la sud de Dunăre. Ce s-a întâmplat între această premieră aeronautică din 1913 şi 
intrarea României nepregătită (şi din acest punct de vedere) într-o conflagrație mondială, în 1916, 
ține de o altă discuție. Ca să revenim la subiectul nostru, o lună mai târziu după atacul la sol al 
aviaţei germane în Câmpulung, avem şi prima confruntare aeriană în bătălia pentru apărarea 
culoarului Rucăr- Bran, dar şi primul ofiţer aviator român căzut într-o luptă aeriană.” 
Sublocotenentul de cavalerie observator aerian Iulius Tetrat a plecat în ziua de 26 octombrie 
1916, în prima sa misiune de luptă, având de executat o recunoaştere în zona oraşului Câmpulung 
Muscel. Misiunea era foarte importantă pentru că Brigada 8 Alpină depăşise Lereştiul şi ajunsese 
deja pe Măgură, amenințând serios frontul românesc. Aparatul de zbor Nieuport 11 a decolat la 
ora 13.00, pilotat de locotenentul Gheorghe Negrescu. După ce avionul a luat înălțime la 3.000 m, 
a trecut de Târgovişte şi s-a îndreptat spre Valea Dâmboviţei, îndreptându-se spre sectorul pe care 


! Preot loan Răuţescu, Câmpulung —Muscel Monografie Istorică, Tipografia Gh.Gh.Vlădescu —Câmpulung, 1943 Ed. 
Anastatică, Ars Docendi, 2009, Universitatea din București, p.59 

” https://adevarul.ro din 01.12.2018 

* Nu era prima dată când un ofițer aviator îşi pierdea viața în Războiul de Întregire, pentru că primul ofiţer român 
aviator doborât de artileria antiaeriană inamică a fost locotenentul Petre A. Creţu, născut la 28 iunie 1891 în oraşul 
Bârlad. Trimis într-o misiune de survolare a comunei Tălmaciu a fost doborât de artileria inamică în ziua de 14 sept. 
1916. 

* Fritz Ortlepp, Luptele din regiunea Bran şi Dragoslavele, traducere din limba germană de preot I. Răuţescu, Ed. 
Phenix, 2003, p.89 

trebuia să-l survoleze. Ajuns la dealul Măţău, avionul românesc a fost atacat de un avion german. 
La a doua rafală, avionul român fost avariat grav. 


Pilotul vede cum fâşii din pânza aripilor au început să plutească în jurul avionului, în timp 
ce trepidaţii serioase şi funcționarea anormală a motorului mă obligă să reduc gazele şi încep a 
cobori în lungul văii Dâmboviţei spre sud, apoi să tai contactul de teama vreunui incendiu şi să 
zbor planat, nota pilotul într-un raport. Aparatul de zbor aterizează în apropierea satului Voineşti, 
aproape de apa Dâmboviţei, de jur împrejur fiind numai livezi de pruni şi de alţi pomi, nota 
pilotul în același raport... Din cauza unei denivelări a terenului, o roată a trenului de aterizare a 
cedat şi avionul s-a înclinat mult spre stânga. Pilotul a sărit repede din 
avion, spunându-i observatorului să facă acelaşi lucru, pentru că exista 
teama de un eventual incendiu. Sublocotenentul Iulius Tetrat nu a mai 
coborât pentru că, la a doua rafală trasă de pilotul de vânătoare 
german, un singur glonţ i-a străpuns inima. Trupul său a fost 
transportat în orașul unde se născuse, Râmnicu Sărat şi a fost depus în 
cimitirul central. Fiind unul dintre primii ofiţeri aviatori român căzut 
într-o luptă aeriană, a fost citat prin Inaltul Ordin de Zi nr. 16/1916, 
care sublinia printre altele: „„Sublocotenentul observator Tetrat Iulius, 
în cursul unei lupte aeriene cu un avion inamic deasupra Carpaţilor, a 
dovedit bravură fără seamăn şi un mare dispreţ de moarte. Dat la 
Marele Cartier General, azi 7 noiembrie 1916, Ferdinand I.“. Această 
citare echivala cu decorarea „post-mortem“.€ 


Generalul Gheorghe Tetrat, 
pe vremea când era sublocotenent, 
părintele eroului căzut 
pe meleagurile muscelene 7 


Cât despre slt. aviator Gheorghe Negrescu, care a supravieţuit luptei aeriene de pe cerul 
Muscelului, acesta a ajuns în perioada interbelică comandantul Școlii pregătitoare de ofițeri de 
aviație de la Cotroceni, a urcat până la gradul de general, a cunoscut persecuțiile regimului 
Antonescu, dar şi ale regimului comunist şi a decedat în 1977 la vârsta de 90 de ani. Revenind la 
eroul nostru care, la doar 20 de ani, şi-a găsit moartea deasupra Muscelului este de datoria noastră 
să aducem un omagiu celui care s-a sacrificat pentru România Mare. O stradă din Bucureşti îi 
poartă numele şi poate ar fi timpul ca acest nume să se regăsească şi în spaţiul public muscelean. 


8 


Nieuport 11 Bebe original, la Muse de l'Air din Franţa 


” http://www.istorie-pe-scurt.ro, 01.12.2018 
* http:/Aww .istorie-pe-scurt.ro, 01.12.2018 
1 http://galeriaportretelor.ro 


* https://ro.wikipedia.org 

MIRON CRISTEA - ÎNF ĂPTUITOR AL MARII UNIRI ŞI PRIMUL 
PATRIARH AL ROMANIEI UNITE 


Pr. dr. Sebastian Arsulescu 
Rucăr - Muşcel 


Patriarhul Miron Cristea este una dintre personalităţile marcante, care au avut un rol foarte 
important în realizarea momentului de cotitură pentru neamul nostru românesc din toate hotarele 
lui, care a fost Marea Unire de la 1918. 

Suntem datori, ca într-o Revistă dedicată studiilor sfintei noastre istorii naţionale, să ne 
aplecăm cu recunoştinţă asupra vieţii şi activităţii primului Patriarh al României, Miron Cristea, 
unul dintre făuritorii Marii Uniri, care a militat pentru unitatea națională a românilor, fiind 
prezent la Marea Adunare Naţională de la Alba Iulia, la 1 Decembrie 1918, când s-a înfăptuit 
visul de veacuri al poporului român, Unirea cea Mare. 

Patriarhul Miron Cristea a văzut lumina zilei la 18 iulie 1868, în Topliţa, judeţul Harghita, 
din binecredincioşii ţărani de frunte George şi Domnița Cristea. La botez a primit numele de Ilie, 
fiind botezat chiar în ziua Sfântului Proroc Ilie (la două zile după naştere), când naş 1-a fost un 
vestit cioban din Săliştea Sibiului, loan Herţa. După cum a rămas în tradiţie, acesta i-ar fi făcut 
finului urarea ce avea să se împlinească întocmai: „Să crească mare, să fie sănătos şi popă să se 
facă!” 

La vârsta de 6 ani a fost dat la Şcoala confesională românească din Topliţa, pe care a 
de şcoală, părinţii săi s-au hotărât să-l dea la şcoli „mai înalte”, la Bistriţa, ţinutul de baştină al 
mamei sale, Domnița. A urmat aici Gimnaziul evanghelic lutheran, între 1879 şi 1883. 

Deşi departe de casă, tânărul Elie, cum adesea îi plăcea să se semneze şi să se numească, şi- 
a însuşit destul de repede limba germană, iar la încheierea studiilor gimnaziale inferioare a 
obținut calificativul „clasa I cu eminenţă”. La stăruința sa, părinţii l-au dat la vestitul Liceu 
grăniceresc (românesc) greco-catolic din Năsăud, pe care l-a frecventat între anii 1883 şi 1887. 
Având aici profesori iluştri, şi-a însuşit o bogată cultură umanistică (între care latina şi greaca); şi 
la acest gimnaziu s-a numărat între elevii premianţi. În această perioadă a activat în cadrul 
Societăţii de lectură „Virtus Romana Rediviva”, al cărei preşedinte a fost în ultima clasă de 
gimnaziu (1886-1887); tot în cadrul acesteia, a obținut două premii I, pentru lucrări referitoare la 
vestiţii scriitori latini: Publius Vergilius Maro şi Marcus Tullius Cicero; a avut pasiune pentru 
folclorul românesc şi istorie, alcătuind lucrări serioase în această direcţie. În 22 iunie 1887 a 
obținut bacalaureatul cu calificativul „maturo-eximo-modo”, singurul cu acest calificativ din 
promoţia sa. 

Studiile teologice şi le desăvârşeşte la Institutul Teologic din Sibiu, între anii 1887 - 1890. 

Astfel, în toamna anului 1887 s-a înscris la Institutul Teologic „Andreian” din Sibiu. S-a 
remarcat în faţa profesorilor şi colegilor săi printr-o activitate intensă atât în cadrul Societăţii 
culturale „Andrei Şaguna” (al cărei preşedinte a devenit în 1889), cât şi prin articolele publicate, 
mai ales în periodicele sibiene „Telegraful Român” şi „Tribuna”. 

Şi-a început „cariera” vieţii după absolvirea înaltei şcoli teologice de la Sibiu, ca învăţător 
şi director la Şcoala primară din Orăştie (1890-1891). S-a remarcat imediat printr-o bogată 
activitate didactică, de reînviorare a vieţii spirituale de aici. La 16 iulie 1891, a trimis o cerere 
Consistoriului arhidiecezan din Sibiu, prin care solicita o bursă la Universitatea din Cernăuţi. A 
primit aprobarea, prin intermediul fostului său profesor de la Sibiu, loan Popescu, la 
Universitatea din Budapesta. Aici a fost student la Facultatea de Litere şi Filosofie (1891-1895), 
unde în 1895 a obţinut şi doctoratul cu teza: Eminescu, viaţa şi opera (în limba maghiară), o 
premieră în cultura românească. În aceeaşi perioadă a publicat articole virulente la adresa 
şovinismului maghiar, apărând drepturile românilor, atitudine manifestată şi în cadrul Societăţii 
studenţeşti „Petru Maior” din Budapesta. 

Reîntors la Sibiu, i-au fost încredințate diferite misiuni: secretar eparhial (1895-1902), 
asesor (consilier) la Arhiepiscopia Sibiului (1902-1909); între timp a fost hirotonit diacon celib 
(necăsătorit) - în 30 ianuarie 1900; hirotesit arhidiacon (în 8 septembrie 1901) şi în următorul an 
(1902) a fost călugărit, sub numele de Miron (nume dat în cinstea Mitropolitului Miron 
Romanul), la Mănăstirea Hodoş-Bodrog, din părțile Aradului; la 13 aprilie 1903 a fost hirotonit în 
preot (ieromonah), iar la 1 iunie 1908, hirotesit protosinghel. În „perioada sibiană”, în paralel, a 
fost redactor la „Telegraful Român” (1898-1900) şi preşedinte al „Despărțământului” Astra din 
Sibiu (în 1905); preşedinte al Reuniunii Române de Muzică din Sibiu, membru şi preşedinte al 
altor instituţii culturale româneşti; şi-a adus o importantă contribuţie la întemeierea Băncii 
„Lumina” din Sibiu, precum şi la înălțarea Catedralei Mitropolitane sibiene. 

În această perioadă, s-a remarcat ca un militant asiduu pentru emanciparea culturală a 
românilor din Transilvania, și datorită pregătirii sale intelectuale alese, dar şi bogatei experienţe 
administrative acumulată la Centrul mitropolitan din Sibiu, în 21 noiembrie/3 decembrie 1909 a 
fost ales Episcop al Caransebeşului şi înscăunat la 25 aprilie/8 mai 1910. La Caransebeş „a apărat 
şcolile confesionale româneşti din Banat în faţa încercărilor guvernului din Budapesta de a le 
desfiinţa”. 

După cum se ştie, numele întâiului Patriarh al României, Miron Cristea a rămas înscris, 
pentru totdeauna, în Cartea de Aur, în care se află înscrise numele marilor bărbaţi ai ţării care au 
făcut parte din generaţia de aur a Marii Uniri din | decembrie 1918, de la Alba Iulia. Atunci şi 
acolo „s-a înfăptuit cea mai mare minune: unirea politică a tuturor românilor.” Pentru 
înfăptuirea acestei „minuni” şi-a canalizat Miron Cristea întreaga sa energie încă din tinereţe. 

Evenimentele istorice de la sfârşitul anului 1918 l-au găsit pe Miron Cristea în scaunul 
episcopal de la Caransebeş, în care fusese ales în 1909, însă pe care l-a ocupat abia în 1910, din 
cauza tergiversării recunoaşterii alegerii de către guvernul de la Budapesta. Simţind că ceasul 
marelui moment istoric, aşteptat de generaţiile de români, se apropie, din proprie iniţiativă, 
episcopul a hotărât ca începând cu data de 8 noiembrie 1918 să nu mai fie pomenit în bisericile 
din eparhia sa numele împăratului Franz Joseph, preoţii urmând a se ruga „pentru înalta noastră 
ocârmuire naţională” şi „pentru Marele Sfat al naţiunii române”. 

În ajunul zilei de 1 decembrie, Miron Cristea, în fruntea miilor de români bănățeni, s-a 
îndreptat spre Alba Iulia, cetatea visurilor noastre, acolo unde avea să se înfăptuiască acea mare 
„minune” de care vorbea Valeriu Branişte, hotârtă de cei peste o sută de mii de români, sosiți din 
toată colţurile Transilvaniei. În faţa lor, episcopul Caransebeşului a înălţat o rugăciune, care „a 
stors lacrimi de bucurie din ochii tuturor celor de față”(lon Rusu-Abrudeanu). lar după ce ce s-a 
adus la cunoştinţa mulţimii Hotărârea de unire a Transilvaniei cu România, prin citirea 
proclamaţiei de unire Miron Cristea a rostit o înflăcărată cuvântare, închinată „„Măritei Naţii 
Române”. 

Cuvântarea episcopului de Caransebeş, este o evocare a istoriei zbuciumate a românilor 
din Transilvania, mai ales a „robiei românilor din Transilvania şi Ungaria, care a durat o mie 
de ani”! 

„V-aş amări prea tare sufletele, aş prea întuneca seninătatea acestui frumos practic dacă v- 
aş înfățişa icoana amănunţită a lungilor noastre suferinţe din cursul acestor zece veacuri”, 
Fiindcă „orbiţi de gogoriţa ideii de stat naţional maghiar, politicienii unguri nu s-au ruşinat a 
născoci cele mai drăceşti căi şi mijloace, cu scopul hotârăt de a ne desfiinţa şi maghiariza(...) 
Contele negru, Juliu Andrassy, pe care intenționează republica maghiară a-l trimite ca delegat la 
tratativele de pace, a declarat în camera ungară: „cauza naționalităților din Ungaria este o 
chestiune de putere, nu de drept”! Mai ales ceea ce au făcut cu noi în anii din urmă, trece toate 
marginile (...) Ne durea mai mult încătuşarea sufletului nostru românesc şi răpirea şcolilor, căci 
n-am uitat nici o clipă admoniţia de la 1848 a marelui Bărnuţ: „Și cu cât vor învăța mai mulţi 
români la şcolile străine, cu atât va pierde națiunea mai mulți fii”. 

Marele vis al unităţii naţionale avea totuşi să fie realizat după veacuri de uriaşe jertfe şi 
mult sânge românesc vărsat în lupte crâncene. Pentru că, spunea Miron Cristea, „idealul fiecărui 
popor ce locuieşte pe un teritoriu compact trebuie să fie unitatea sa naţională şi politică. Am fi 
nişte ignoranţi, vrednici de disprețul şi râsul lumii, dacă în situaţia de azi am avea alte dorinţe. 
Numai din unirea tuturor românilor de pretutindeni vor putea răzbi astfel de producte şi 

manifestațiuni ale geniului nostru naţional, care prin însuşirile lor specifice româneşti să 
contribuie la progresul omenimei ” (...) Oricât de tare ar fi zidul Carpaţilor, care până acum ne- 
a despărțit de fraţii noştri — totuşi azi şi aici — în atmosfera tradiţiunilor lui Mihai Viteazul — nu 
pot decât să exprim împreună cu scriitorul Rădulescu Niger: ,„„Hotarele de astăzi sunt margini 
trecătoare,/ de care timpul râde;/ Căci el pătrunde-n taina ursitei viitoare,/ când ele s-ar 
deschide”. 

„Ceasul deschiderii a sosit”! a exclamat Miron Cristea. În ziua de | Decembrie 1918, la 
Alba Iulia, pe câmpul lui Horea, viitorul Patriarh al României, Miron Cristea, Episcopul 
Caransebeşului de atunci, a rostit: „Nu putem şi nici nu avem lipsă să retezăm Carpaţii, căci ei 
sunt şi trebuie să rămână şi în viitor inima românismului, dar simţesc că astăzi, prin glasul 
unanim al mulțimii celei mari, vom deschide larg şi pentru totdeauna porţile Carpaţilor, ca să 
poată pulsa prin arterele lor cea mai caldă viaţă românească... ” 

O magistrală cuvântare, scurtă dar plină de substanţă, a rostit Miron Cristea, cu ocazia 
primirii în Gara de Nord din Bucureşti, a delegației românilor transilvăneni (Vasile Goldiş, 
AL. Vaida-Voievod, Miron Cristea şi luliu Hossu) care ducea Declaraţia de unire a Transilvaniei 
cu România: „Când am fost ultima dată aici, a spus Miron Cristea, nici unul din noi, nici măcar 
în vis n-a îndrăznit a visa că venirea noastră viitoare în capitala românismului va avea misiunea 
epocală de a închina întreg pământul nostru strămoșesc: Ardealul, Banatul, Crişana şi 
Maramureşul, patriei mame, adică scumpei Românii!(...) Cu sentimente de adâncă şi veşnică 
recunoştinţă pentru tot ce ați făcut pentru noi, atât acum, cât şi în veacurile trecute, începând cu 
voievodul Ștefan cel Mareţ(Episcopia Vadului), Radu IV cel Mare(Episcopia Geoagiului), Mihai 
Viteazul(Episcopia Alba Iuliei) şi până la Constantin Brâncoveanu şi Carol Î, dăm mulțumită 
milostivului Dumnezeu, pentru că pe noi, cei din generația de azi, ne-a învrednicit să trăim cele 
mai mărețe zile din întreaga viaţă de aproape 2000 de ani ai naţiunii noastre”. 

În sfârşit, cea de a treia cuvântare a lui Miron Cristea a fost rostită, tot cu aceeaşi ocazie, 
lângă statuia lui Mihai Viteazul, în faţa unei imense mulțimi de bucureşteni: „Din încredințarea 
Marelui Sfat al Națiunii Române din Ardeal, Banat, Crişana şi Maramureş, noi cei patru soli 
venit-am în faţa feţei Majestății Sale Regelui ca să-i închinăm pe vecie acest pământ românesc. 
Venit-am în inima României, ca să-i vestim din acest loc marea bucurie că robia de aproape zece 
veacuri nu ne-a frânt. După aceasta, Miron Cristea a comunicat mulţimii Hotărârea adoptată la 
Alba Iulia, în 1 decembrie, anume „unirea pe vecie a întregului nostru pământ strămoşesc cu 
patria mamă, cu scumpa noastră România (...)”. 

„Noi, românii de dincolo de Carpaţi, venim la voi, fraţilor, cu cea mai frăţească încredere 
şi ne alipim cu cea mai frățească dragoste de augusta dinastie română , având ferma convingere 
că aflăm în Majestatea Sa pe cel mai bun şi iubitor părinte, carele — în cele mai măreţe, dar şi 
cele mai grele clipe din viaţa naţiunii noastre, s-a ştiut inspira din izvorul celor mai curate 
idealuri ale întregului neam românesc”! 

În urma retragerii din scaun a Mitropolitului Primat Conon Arămescu Donici, gândurile 
multor clerici şi oameni de stat s-au îndreptat înspre Miron Cristea, Episcopul Caransebeşului. 
Astfel că, în 18/31 decembrie 1919, Marele Colegiu Electoral Bisericesc l-a ales Mitropolit 
Primat al României întregite, înscăunarea sa făcându-se a doua zi, 19 decembrie 1919/1 ianuarie 
1920. Prin înălțarea Bisericii noastre la rang de Patriarhat, în 4 februarie 1925, Miron Cristea 
devine primul Patriarh al Bisericii Ortodoxe Române, fiind instalat în noua demnitate la 1 
noiembrie 1925. 

În împrejurări foarte grele pentru națiunea română, a avut rosturi şi în viaţa politică (fără 
să fi făcut parte din vreun partid politic) - a făcut parte din Regenţă (20 iulie 1927 - 8 iunie 1930) 
Şi, mai târziu, prim-ministru (10 februarie 1938 - 6 martie 1939). Pentru activitatea culturală şi 
naţională deosebită a fost ales membru de onoare al Academiei Române. 

Unul dintre visurile sale ca Patriarh al României, pe care nu l-a putut duce la îndeplinire, 
din cauza timpurilor pe care le-a trăit, a fost construirea Catedralei Mântuirii Neamului. deci, iată 
că, de mult se dorea şi se punea problema unui astfel de edificiu pentru Biserica Românească 
strămoşească, pe care nu l-a putut duce la îndeplinire, din cauza timpurilor pe care le-a trăit. 
Acum, la 100 de ani de la Marea Unire, iată că visul său devine realitate prin osteneala urmaşului 
său în demnitatea de Patriarh al României, Preafericitul Părinte Patriarh Daniel. 

În acelaşi timp, a militat pentru unitatea naţională a românilor, fiind prezent la Marea 
Adunare Naţională de la Alba Iulia de la 1 Decembrie 1918, când s-a înfăptuit visul de veacuri al 
poporului român: Unirea cea Mare; de asemenea, a făcut parte din delegaţia care a prezentat la 
Bucureşti regelui Ferdinand „Declaraţia de unire a Transilvaniei cu ţara-mumă”. 

Între înfăptuirile de seamă, în calitate de Mitropolit Primat şi Patriarh al Bisericii Ortodoxe 
Române, amintim reapariţia revistei centrale „Biserica Ortodoxă Română” (în 1921); şi-a dat 
acordul pentru înfiinţarea unei Ligi a Bisericilor după modelul Ligii Naţiunilor (1921); a înfiinţat 
Institutul Biblic Românesc; a întemeiat Seminarul Teologic pentru orfanii de război la 
Câmpulung Muscel (1922); a înfiinţat Asociaţia generală a clerului ortodox (1923); a fost 
inițiatorul apariţiei revistei „Apostolul”, a Arhiepiscopiei Bucureştilor (1924); la 1 octombrie 
1924, a îndreptat Calendarul în Biserica noastră; s-au înființat noi eparhii (Oradiei - 1920, a 
Vadului, Feleacului şi Clujului - 1921, a Armatei, cu sediul la Alba Iulia - 1921, a Tomisului - în 
1923, a Cetăţii Albe-Ismail - 1923), Episcopia Misionară pentru Românii din America - 1934, 
Episcopia Maramureşului - 1937); a înființat Academia de Muzică Religioasă din Bucureşti 
(1927); a oblăduit traducerea şi tipărirea Bibliei sinodale din anul 1936, traducători fiind Nicodim 
Munteanu, Mitropolitul Moldovei, şi preoţii profesori de teologie precum Gala Galaction 
(Grigorie Pişculescu) şi Vasile Radu; ediţia a II-a a apărut în 1938 şi, ulterior, alte ediţii ale 
Noului Testament. De asemenea, sub el s-a restaurat şi extins Palatul Patriarhal; s-a ridicat un 
schit de lemn (cu hramul „Sfântul Proroc Ilie”), cu clădirile anexe în Topliţa, localitatea natală; s- 
a înălţat o biserică la Iordan, dar şi o biserică şi un cămin la Ierusalim. 

Amintim că Patriarhul Miron Cristea a trecut la cele veşnice la Cannes, în Franţa, la 6 
martie 1930, şi a fost înmormântat în Catedrala Patriarhală din Bucureşti. 

Iată că la 100 de ani de la Marea Unire, visul Patriarhului Miron Cristea, devine realitate 
prin osteneala vrednicului său urmaş în demnitatea de Patriarh al României, Preafericitul Părinte 
Patriarh Daniel şi cu ajutorul lui Dumnezeu la Centenarul Marii Uniri, ne-am rugat în Catedrala 
Naţională din Bucureşti. 

SARMIZA BILCESCU ALIMĂNEȘTIANU, AVOCAT ȘI DOCTOR ÎN 
DREPT-PERSONALITATE JURIDICĂ MARCANTĂ A MUSCELULUI 


Col. (rez) Dumitru Badea, 
red. şef. revista de istorie Muscelul 


În Europa sfârşitului de secol al XIX-lea, într-o lume 
dominată încă politic, economic şi social de bărbați, performanța 
unei românce care a primit titlul de doctor în drept a fost 
considerată ca fiind o realizare cu adevărat remarcabilă, unul 
dintre momentele de referință ale fenomenului de emancipare 
socială a femeii în societatea europeană, fenomen care urma să se 
consolideze în perioada interbelică. 

Sarmiza Bilcescu prima femeie doctor în drept din lume şi 
prima femeie avocat din Europa s-a născut la Bucureşti, la 25 
aprilie 1867, tatăl ei fiind Dumitru Bilcescu, şeful Controlului 
Finanţelor la acea vreme şi bun prieten al familiei Brătianu, iar 
mama sa, Maria Bilcescu. 

Cea care a fost botezată după numele Sarmisegetuza şi era 
alintată „Miza”, avea să manifeste, în copilărie, apucături Yi SARMIZA' BILCESCU ALIVĂNEȘTIANU 
băieţeşti, luâdu-se mai mereu la trântă cu baieţii lui Brătianu, E - 
primind şi porecla de „Voinica”. 

Până la vârsta de şapte ani a studiat acasă cu dascălul Păun, iar apoi a frecventat cursurile 
Colegiului „Sf. Sava“ din Capitală. 

În 1884 a obţinut diploma de Bacalaureat, apoi şi-a dorit să acceadă la cursurile Facultăţii 
de Litere de la Paris, însă de teama holerei izbucnite acolo, se întoarce în ţară, după doar 
6 săptămâni. 

Pentru a-şi administra mai bine averea, tatăl său Dumitru o va convinge însă să se 
pregătească pentru cariera de avocat. A-ţi trimite fiica la Drept, în acele vremuri, era o noutate 
revoluționară!!! Dacă înscrierea Mizei la Facultatea de Litere s-a făcut fără dificultăți, nu putem 
spune acelaşi lucru şi despre înscrierea la Facultatea de Drept din Paris, care era de așteptat să 
provoace reacțiuni caracteristice. Însă beneficiind de susţinerea necondiționată a părinţilor, se 
decide să se înscrie la cursurile Facultăţii de Drept de la Sorbona. 

Acest fapt era unul cel puţin inedit în epocă, ea fiind prima fată care participa la cursurile 
cu profil juridic, spre admiraţia colegilor ei băieţi, însă un lucru care nu a fost văzut cu ochi buni 
de către profesorii de la Sorbona. Ba chiar, la unul dintre primele cursuri, Sarmiza a fost pur şi 
simplu dată afară de profesorul Paul Sonday, care a zbierat: „Fără femei!... Ştiinţa se face între 
bărbaţi!““. Apoi, după câteva luni de cursuri, portarul facultăţii i-a interzis accesul în facultate. În 
pofida acestor obstacole, românca nu a cedat nicio clipă, fiind însă extrem de hotărâtă să dărâme 
acest tabu, şi a afirmat neîncetat că dreptul la educaţie al unei femei nu poate fi îngrădit, 
declarând: „Într-o țară în care chiar şi pe uşile închisorilor stă scris: «Libertate, Egalitate, 
Fraternitate», nu puteţi împiedica o femeie să se instruiască, doar pentru că este femeie !“. 

La 12 iunie 1890, pentru prima dată în istoria Universităţii, la Facultatea de drept din 
Paris, o femeie, prima din lume, îşi susține teza de doctorat. Ziarele vremii consemnau acel 
eveniment la loc de cinste, anunțând titlul lucrării, „Despre condițiunea legală a mamei în dreptul 
român şi francez”. Sarmiza avea doar 23 de ani în momentul susținerii tezei. Lucrarea era 
străbătută de la un cap la altul de dialectica liberală — „omul liber urcă pe scara intelectuală”. 
Sarmiza Alimăneștianu promovează ideea egalităţii femeii cu bărbatul, în sensul sarcinilor şi 
drepturilor faţă de copii, a dreptului la tutelă al mamei. Dreptul francez a trebuit să recunoască 
legitimitatea propunerilor primei sale laureate. Întreaga presă mondială sublinia, în spaţii largi, 
despre reuşita universitară a Sarmizei Bilcescu. Ziarele reproduc fotografia româncei şi scriu 
articole despre neobişnuitul eveniment. „O tânără româncă — doctor al Universităţii pariziene”. 

A fost nu numai o victorie a feminismului, dar şi a ţării noastre, o afirmare a posibilităților 
intelectuale ale femeilor ei. Sarmiza Bilcescu Alimăneştianu constituie o reprezentantă tipică a 
calităților femeii române. 

În 1890, Sarmiza este primită călduros în ţară, fiindu-i deschise toate porţile vieţii 
mondene de la sfârşitul secolului al XIX - lea. Deși respinsă inițial, Sarmiza Bilcescu a fost 
primită în Baroul București, prezidat în acea perioadă de celebrul om politic Take Ionescu. Cu 
toate acestea, ea a înţeles că în România acelor vremi, o femeie avocat nu avea clienți. Ca urmare, 
ea nu a profesat niciodată. Face tot ce îi stă în putinţă pentru a prezenta pozitiv ţara peste hotare. 
Corespondează cu personalităţi din străinătate, trimite costume naţionale unor mari doamne, 
precum şi tablouri cu imagini din România. 

În vara lui 1897 devine doamna Alimăneştianu, prin căsătoria cu un om deosebit și un 
excepțional inginer, Constantin Alimăneştianu. Luna de miere şi-au petrecut-o la Petersburg, 
unde avea să se țină şi Congresul Petrolului. Oprindu-se în drumul lor şi pe la Berlin, inginerul 
Alimăneştianu a studiat proiectele de înființare ale unui Institut Geologic la noi în țară precum şi 
harta geologică a României. Un an mai târziu, o mare bucurie avea să le încânte sufletul: se 
năștea fiul lor Dumitru, ceea ce o făcea pe neobosita Sarmiza să se simtă pe deplin împlinită! 
Grija pentru creşterea copilului îi umplea întreaga existență. Dar cum moartea alege de multe ori 
ŞI dintre cei buni și tineri, la doar la 45 de ani, tânărul inginer avea să se stingă din viaţă într-un 
accident nefericit din munţii Lotrului. Sarmiza nu s-a lăsat doborâtă şi s-a afundat şi mai tare în 
acțiunile ei sociale. A creat centre pentru lucrul costumelor naționale şi ateliere de cusătorie în 
mediul rural, iar în anii '30, o găsim înscrisă pe listele Partidului Naţional Liberal, cochetând cu 
politica...! O face însă pentru scurtă vreme, deoarece, nimic nu-i plăcea mai mult Sarmizei decât 
să-i ajute pe oamenii sărmani. 

Licenţiata noastră în Drept îi ajuta necontenit pe țărani şi deseori, străbătea neobosită 
mahalalele Bucureştiului, pentru a împărți discret, sprijin moral şi material celor săraci. 
Organizează Serviciului de ajutor al Primăriei și împreună cu Pia Alimăneştianu, va înființa 
cămine şi cantine studențești. A creat şi oferit totodată şi numeroase burse particulare din averea 
ei, cu care mulți studenţi săraci au putut să-și continue studiile, mai ales în străinătate. Pentru 
actele de caritate şi ajutorul dat celor din jur, este numită „mama celor necăjiţi şi lipsiţi; sprijinul 
studențimii“. 

Dar toate acestea, Sarmiza obişnuia să le facă într-o totală discreţie. Mulţi şi-o doreau în 
preajmă şi o căutau. Chiar şi lonel Brătianu, în vremurile de grea restriște în Moldova, îi cerea 
deseori sfatul. Bătrânii din Azilul „Regina Elisabeta” cât şi orfanii de la Societatea „Leagănul” o 
aşteptau cu drag şi nu rămâneau niciodată nemângâiaţi şi neajutaţi de văduva lui Alimăneştianu. 
Sarmiza nu ar fi reuşit să fie prezentă în atât de multe locuri şi să ajute necontenit, fără o 
disciplină riguroasă! Își începea ziua la ora 6 și şi-o încheia la miezul nopții. La moşia sa de la 
Căscioarele din Ilfov, în timpul verii se trezea chiar la 3 dimineaţa si de ducea la balta Greaca, 
pentru a supraveghea pescuitul. 

Dar în vara anului 1935, Sarmiza este nevoită să se retragă la ţară, bolnavă. O afecțiune a 
ficatului o sileşte să lase grijile de-oparte. În satul Românești, în Muscelul copilăriei, parcă 
presimţindu-i sfârşitul, vine să o vadă prietena ei dragă, Regina Maria. Au depănat amintiri 
frumoase... dar septicemia, deja instalată, îi scurtează zilele şi se stinge din viaţă, în seara zilei de 
26 august 1935 şi este îngropată în pământul de la Bilcești. 

„Je ne puis croire que ma chere vieille amie n est plus”, avea să-i scrie cu durere Regina, lui 
Dumitru, fiul Sarmizei. 

Cea care a militat pentru dreptul femeii la educaţie şi pentru egalitate între femei şi 
bărbaţi, îşi încheia misiunea cu succes, sub florile Muscelului, înveşmântată în frumosul port 
românesc, privegheată fiind de Patriarhul României, maicile de la Nămăieşti-Muscel, familie şi 
prieteni, dar și de câteva mii de țărani musceleni, veniți să-i aducă un ultim omagiu... Totul s-a 
petrecut într-o simplitate şi o linişte deplină, aşa cum şi-a dorit Sarmiza... adică... la fel cum şi-a 
trăit şi întreaga viață: în smerenie, credinţă şi tăcere! 

PREOTUL SISOE STANCA, O VIAŢĂ ÎNCHINATĂ BISERICII 
ȘI OAMENILOR (II) 


Avocat dr. Valentin - Stelian Bădescu! 
Boteni - Muşcel 


4. Sisoe Stanca, Preot şi cetăţean 

Preotul Stanca nu a fost numai preot, dar și un bun cetăţean al obştei în care s-a născut şi a 
trăit pentru că prin activitatea desfăşurată aici, datorită lui, Botenii se numără printre primele 
comune electrificate în judeţul Argeş. Aceasta s-a petrecut cu ajutorul Părintelui Sisoe, care s-a 
implicat direct în împlinirea vechiului său vis, imediat după închegarea Întovărăşirii Agricole, 
prin 1955. Pentru izbânda acestei aspirații, mereu anevoios de tradus în faptă, ce a schimbat 
practic faţa comunei, Părintele s-a înhămat să străbată zeci şi sute de kilometri, ba la Piteşti, ba la 
Câmpulung, ba la Bucureşti, asta numai în faza pregătitoare, când scopul îi era foarte mărunt 
încă, anume a se interesa temeinic cum să procedeze pentru ca şi comuna lui natală să fie 
cuprinsă într-un program de electrificare. Să ţinem seama că pe atunci electrificarea unei comune 
îi costa pe locuitorii acesteia tot atât de mulți kilometri de stâlpi şi de conductor electric câţi o 
despărţeau de linia de înaltă tensiune cea mai apropiată. Transformatoarele reprezentau o altă 
piedică bugetară aproape de nedepăşit, mulți dintre noi nefiind pregătiți a înţelege tot caruselul de 
dificultăți care a trebuit să fie depăşit fără a mai pune la socoteală problemele ridicate de munca 
imensă (plătită, bineînţeles) aferentă acestei acţiuni. Deşi era vorba despre un om cu pregătire 
exclusiv teologică şi literară, stând mereu de vorbă cu el asupra acestei întreprinderi, Mihai, cu 
toată jena cuvenită, se simţea deseori consternat, el, inginerul cu studii specifice, de capacitatea 
extraordinară de înţelegere a tatălui său, în domeniul unui fenomen ingineresc complex, cum este 
acela al electricităţii, înţelegere ce i-a permis Preotului să dobândească într-un răstimp neaşteptat 
de scurt un limbaj ce să-i îngăduiască a se adresa organelor competente, un limbaj de specialitate 
obligatoriu de folosit sub imperiul unor asemenea condiţii necruțătoare; entuziastul Părinte Sisoe 
a fost determinat la a-şi dobândi limbajul de specialitate, mai ales datorită faptului că, la acea 
dată, în comună nu exista altcineva care să-l posede şi să-l ştie utiliza la momentul oportun, ca să 
nu mai vorbim de dificultățile, aproape insurmontabile, de a găsii oamenii potriviți cu care să 
rezolvi problema electrificării unei comuni mari, precum comuna Boteni. 

Asta îl consterna pe fiul său: fără a fi avut studii politehnice, tatăl lui dobândise, în mod 
natural, prin aportul harului divin, aplicaţia de a utiliza acel limbaj, aidoma unui profesionist, 
abilitatea ce pe feciorul său îl costase ani grei de obişnuire, ca şi de contrazicere a năravurilor 
poetice dobândite de la scriitorii ce-l formaseră şi pe el, ca şi pe emisarul Altarului, proaspăt 
învățăcel al electricităţii. Mihail era uimit; era uimit din două pricini. În primul rând, îl uluia 
capacitatea tatălui, ieşită din comun, de a se mobiliza în vederea unui obiectiv foarte străin de 
domeniul şi firea dumnealui; în al doilea rând, îl mira clarviziunea organizatorică, şi ea 1eşită din 
comun, de care dădea dovadă tatăl, ca şi deprinderea lui de a organiza resursele umane ce să preia 


1 Autorul este cercetător asociat al Institutului de Cercetări Juridice „Academician Andrei Rădulescu” şi membru 
al Comitetului Român pentru Istoria şi Filosofia Ştiinţei şi Tehnicii, ambele ale Academiei Române. 

o atare activitate într-o perioadă când nu existau utilajele de astăzi, deci într-o perioadă deosebit 
de dificilă pentru trăirea unei atari aventuri. 

În plus, trebuia realizată o reţea de joasă tensiune, care nu exista; în comună trebuia 
efectuată întreaga pozarea a acestor cable şi în cele din urmă trebuiau duse pe toate cele cinci 
componente ale comunei, comuna fiind ca o palmă, ca o mână de om — are centrul, ce reprezintă 
podul palmei, şi are cinci sate adiacente răspândite şi legate direct de centrul comunei, precum 
sunt legate degetele de podul palmei. Toate acestea au fost electrificate în acelaşi timp; nu s-a zis: 
aducem de data aceasta electricitatea doar pentru centru sau numai pentru Biserică, fiindcă 
Preotul Stanca s-a implicat. Nu! Întregul plan a fost conceput global de la bun început şi toate 
intervenţiile necesare s-au făcut simultan pentru întreaga comună! 

Primarul şi ceilalți din conducerea ei, fiind complet nepregătiţi şi nedotaţi să fure meseria 

din mers, s-au ţinut de paroh precum căţeii, deoarece, din păcate, ei erau nişte trepăduşi care nu 
aveau nimic comun nici cu valorile comunei Boteni, urmându-se la conducerea ei câteva 
generaţii, una după cealaltă, de descendenţi venetici ai eroilor lui Budai-Deleanu, atât la 
Câmpulung? cât şi la Boteni. 
Întâmplarea voi ca momentul când Părintele abordă chestiunea luminii electrice să se găsească 
primar, pentru prima dată după atâta timp, un consătean *, fost coleg al Părintelui, în clasele 
primare, care nici el nu cunoştea nimic în nici o direcție tehnică, însă, fiind om ridicat din vatra 
satului se dovedi receptiv atunci când teologul îl abordă şi reuşi să-l însufleţească a porni alături 
de sine. Și de data aceasta, omul lui Dumnezeu făcu, risipă de energie, resurse bănești şi 
inspiraţie. În acest sens, cel mai de seamă pas a fost să găsească persoana oficială potrivită, care 
să fie determinată ca să îi ajute să formuleze şi să depună Cererile de rigoare, ce trebuiau aprobate 
de Ministrul Energiei, din vremea aceea. Numai astfel a fost posibil ca visul electrificării să se 
materializeze. 

Primarul îl însoţi pretutindeni, Preotul acoperindu-i din buzunarul său toate cheltuielile 
necesare pentru demersurilor care trebuiau făcute, cheltuieli datorate mersului cu autobuzele, cu 
trenul, cu maşinile de ocazie, respectiv toate necesitățile impuse de deplasările obligatorii.” După 
obținerea aprobărilor pentru transformatoarele, stâlpii şi cablurile electrice speciale, necesare, fu 
nevoie de mai puțin de un an de zile pentru încheierea muncii de pregătire a şantierului şi a 
aceleia de montare a transformatoarelor şi a rețelei electrice, de joasă tensiune. Astfel că până 
într-un an, Botenii fură electrificaţi. Plata electrificării s-a făcut, de către comună însăşi, deoarece 
Statul — care s-a lăudat că a electrificat toată ţara, de fapt n-a făcut-o decât pentru câteva sute de 
comune. Majoritatea lor s-au antrenat singure în bătălia gigantică a electrificării, suportând pe 
speze proprii transformatoarele; conductorii şi celelalte, restul efectuându-se prin muncă 
voluntară. 


* Tovarășul Sergiu Boboc, secretarul Raionalei de partid care „a dat o mână de ajutor” la constituirea Gospodăriei 
Agricole Colective „Drumul fericirii” din comuna noastră, la 17 mai 1953, după ce anterior Regionala de partid 
Piteşti verificase şi aprobase Statutul acesteia (al „fericirii”!). Statutul s-a dovedit a fi mobilul fundamental al 
desacralizării culturale, morale şi spirituale a cetăţenilor comunei, deprinzându-i cu furtul, din avutul obștii, cu 
minciuna şi cu curvia, elemente fundamentale, negative, care au condus la o depreciere rapidă a valorilor umane, 
deosebite, de care cei din comună se bucurase, până atunci. 

* Este vorba despre primul primar comunist, fierarul satului, Bucur Gh. lon - Ghică Ivănoiu, cum îl știau 
concetăţenii. 

* Primarul Moise Ilinescu, cel care anterior pusese osul din greu, din varii motive, la constituirea GAC, fiind 
propus de tov. Sergiu Boboc şi votat în unanimitate de adunarea generală, în şedinţa de aducere a Botenilor pe 
„drumul fericirii”, în consiliul de conducere al gospodăriei. 

* M. Rădulescu, Op. cit., p. 19. 

Mai mult, el pregătise încă de mult timp, cum putuse, această unire a tuturor forţelor 
locale, aruncându-se trup şi suflet în organizarea întâlnirilor cu fiii satului, o altă implicare 
cetățenească a preotului Stanca. Socotea că numai atari acţiuni puteau menţine vie marea forță 
spirituală a comunei Boteni, atunci când, imediat după electrificare — în mod ciudat şi, desigur, 
fără legătură cu ea — comuna a cunoscut o involuţie, femeile şi-au părăsit de urgenţă portul 
naţional; la un timp, o făcură şi bărbaţii. Ulterior şi lucrul în război se stingea văzând cu ochii. 
Trebuie ştiut că foile de zestre ale locului specificau ca dotare a fetelor, în veacul trecut, o 
adevărată risipă vestimentară. Întâlnirile cu fiii satului, în ideea Părintelui, trebuiau să constituie 
un prilej al unei noi mobilizări a femeilor întru a confecționa costume tradiționale şi bogate, 
pentru că sărbătoarea ivită pe neaşteptatelea era firesc să le antreneze, stimulându-le dragostea 
pentru frumuseţile trecutului. Din păcate, deşi Preotul a apucat să vadă răsărind zorii unei lumi 
noi, pe care o spera a deveni, în sfârşit, democratică şi favorabilă românului, nu a mai avut timp 
să o modeleze în nici un fel, Dumnezeu socotind că a dat şi aşa un obol prea mare şi dureros prin 
întreţinerea flăcării iubirii în inimile tuturor acelora pe care i-a format.€ 

Aceste acţiuni, poate că şi altele, le-a efectuat fiind ferm convins că răul ce s-a abătut 
asupra ţării noastre şi asupra spiritualităţii româneşti nu era unul de durată. Ştia că nu urma să se 
perpetueze foarte mult, însă cum totuşi avea să se prelungească, şi-a zis că trebuia făcut ceva 
pentru ca ființa românească să fi supravieţuit. În acest sens gândea într-un chip deosebit de 
amplu, spunându-şi că lumina electrică constituia un factor pozitiv, urmând ca la şcoală copiii să 
aibă condiţii mai bune pentru învăţătură, acasă de asemeni lumina însoţindu-i pe când îşi 
pregăteau temele sau citeau pentru a se cultiva sau din pură plăcere; deci, condiţiile învăţăturii 
îmbunătăţindu-se înzecit, cu atât mai mulţi copii urmau să se ridice din comună şi să asedieze 
liceele oraşelor din jur - lucru ce, de altfel, s-a şi petrecut. Încă din momentul când şi-a dat seama 
că nu se putea scăpa de colectivizare şi de toate formele impuse de către statul comunist 
plugarilor, Preotul şi-a zis: „Mai bine decât I.A.S.-urle” (la Câmpulung s-au creat I.A.S.-uri şi o 
parte a averii botenilor a fost trecută în proprietatea Statului) sunt de preferat CAP-urile” şi i-a 
îndemnat pe oameni, cu autoritatea pe care o avea asupra lor, să-şi creeze „colectiva” lor, dacă tot 
altfel nu se putea scăpa, urmând să vadă ei cum aveau să se descurce pe mai departe. 

A mai existat un prilej în care să se vădească extraordinara capacitate făptitoare a 
Preotului Sisoe — care n-avea nici cea mai mică înclinaţie tehnică — un cui dacă-l punea Preoteasa 
să bată acasă, nimerea cu ciocanul pe alături de floare, fără doar şi poate -, iar el a constat în 
refacerea Bisericii imediat după cutremurul din '77. Părintele venea din închisoare, deci ar fi 
putut foarte bine să se dea de o parte şi să îşi spună: „Domnilor, m-aţi chinuit, mi-aţi făcut zile 
infernale, umilindu-mă în fel şi chip, familia mi-aţi batjocorit-o, nu mă mai angajez cu nimic, 
pentru binele consătenilor.” Numai că acest om nu a rămas agăţat de simţămintele celui scăpat, 
ca prin urechile acului, prin minune divină, căci altfel nu e de înţeles, din chingile torturii. 
Dimpotrivă, l-a solicitat şi pe fiul său, Mihail, să-i fie alături, cu cunoștințele sale inginerești, 
verificate pe şantiere mari, precum centralele hidroelectrice de la Curtea de Argeş şi hidrocentrala 
de la Porțile de Fier, pentru a rezolva complicatele probleme ale Proiectului de consolidare și 
restaurare a Casei Domnului, căci Biserica era ruptă în foarte multe locuri şi era necesară 
întocmirea a numeroase proiecte, unul de consolidare, altul de remediere a picturii avariate, iar 
altul de restaurare a turlelor şi a acoperișului, care suferise şi ele avarii amenințătoare. Fiind dotat 


*M. Rădulescu, Op. cit. p. 8. 
AR 
bidem; 

cu un discernământ deosebit a realizat imediat, cât de complexe erau problemele tehnice şi şi-a 
dat seama că aceste probleme depăşeau spectaculos capacitatea sa de a se mobiliza la făptuire, și 
că oricât de uluitoare îi era această dorință de a făptui lucruri mărețe, spre slava lui Dumnezeu și 
binele spiritual al obștii şi capacitate de a duce la bun sfârşit, un lucru important început, fiindcă 
nu putea să se descurce cu evaluarea exactă a daunelor şi a reparațiilor necesare. Biserica fusese 
practic ruptă la nivelul clopotniţei, al altarului, în patru-cinci locuri, rămânând în picioare, totuşi, 
spre uimirea tuturor. Lucrările impuse, erau cu totul deosebite, consolidări cu centuri, cu sisteme 
de strângere, pentru ca fisurile să fie din nou împreunate şi aşa mai departe. 

A urmat etapa cealaltă, deosebit de grea, procurarea banilor necesari. O astfel de lucrare 
costa de ca şi când Biserica ar fi fost ridicată din nou. O operă neaşteptat de scumpă, ce 
presupunea o serie întreagă de activităţi. lar printre ele, cea mai grea: găsirea sursei de fier beton 
care să fie cea mai ieftină şi aducerea lui în comună. Iar printre ele, cea mai grea: găsirea sursei 
de fier beton care să fie cea mai ieftină şi aducerea lui în comună. A umblat foarte mult, pe banii 
dânsului, pentru a descoperi un furnizor de fier beton la un preţ cât mai rezonabil. A colindat 
şantiere după şantiere; de la unii a izbutit să obţină chiar şi câte o maşină de fier beton gratuit. 
Apoi, bineînţeles, ciment, pietriş şi toate materialele care erau necesare pentru aşa ceva. Nu s-a 
mulțumit numai cu consolidarea Bisericii, ci a efectuat cu acelaşi prilej şi o reparaţie generală a 
întregului locaş, cu acoperirea din nou cu tablă, acoperire ce o efectuase şi când venise la Boteni, 
cu douăzeci şi ceva de ani mai înainte, şi, după cum este de bănuit, a repictat-o în zonele avariate, 
iar pictura veche a spălat-o şi restaurat-o. Nobleţea Părintelui Sisoe îl determina să nu facă 
nicicând caz de realizările sale.Alţii, însă, făceau prea mult caz şi-l aveau prea tare la inimă. 
Protoieria fu vestită asupra unor presupuse neorânduieli ce însoţiseră preschimbarea unei ruine 
într-o Biserică vrednică de invidie şi Părintele Sisoe se pomeni vizitat de o comisie menită a-i da 
pe față neregulile pomenite în numeroase reclamaţii anonime. Doar că rezultatul acestei 
investigări fu că, în loc de pedeapsă, i se decernă cea mai înaltă distincţie la care ar fi putut aspira 
un Preot paroh, aceea de iconom stavrofor. Nu numai că neconcordanţele dintre realitate şi 
scripte, asupra cărora se dăduse alarma, nu ieşiseră la iveală în nici un fel, dar se dovedi că 
Biserica izbutise chiar a avea economii. Mirarea membrilor comisiei, privitoare la ticăloşia 
pârâtorilor fără nume, fu întâmpinată de Preotul localnic cu acel zâmbet imperceptibil, cuminte şi 
iertător cu care primea toate loviturile vieţii: „Dumnezeu să-i ierte şi să-i lumineze. Cine ştie ce 
moment de rătăcire i-a îndemnat”. Acesta îi era răspunsul la orice afront, la orice rană sufletească 
provocată de cei din Jur. 

Un alt vis, nedus la împlinire, de data aceasta, a fost catehizarea în masă a comunei, după 
Revoluţie. Se ştie că, spre deosebire de celelalte culte şi confesiuni, BOR a acceptat, fără nicio 
opoziţie, să renunţe la îndatorirea de a-şi catehiza credincioşii, catehizare opusă strădaniei 
partidului de a izbuti o educaţie atee eficientă a poporului, în scopul dezrădăcinării definitive a 
moralei creştine din sufletele oamenilor. În vederea acestui scop, Părintele Sisoe a umplut două 
caiete groase cu însemnări privitoare la nevoile spirituale ale membrilor parohiei, nevoi care l-au 
determinat să întocmească un Plan catehetic şi omiletic, elaborat duhovnicește şi amănunțit. 
Tematicile acestui Plan spiritual-duhovnicesc oglindesc un program atât de laborios încât e 
posibil ca nici o sută de ani să nu fi fost suficienţi unui alt Preot pentru ducerea la capăt a ţelului 
propus. Dar nu Părintelui Sisoe! 

Când şi-a structurat programul, a gândit la mobilizarea alături de sine a unor tineri 
pregătiţi anterior după criteriile sale, care îi erau extrem de devotați şi la fel au rămas şi astăzi faţă 

de memoria lui, având în continuare grijă să nu lipsească florile şi lumânările aprinse de pe 
mormântul său duminică de duminică. Unii dintre cei care astăzi îl cinstesc pe Părintele Sisoe 
sunt nişte copilandri, de unde se vede că ei au preluat cultul părinţilor pentru acela care a fost 
sufletul aşezării rurale şi despre care vorbim, în aceste pagini. Din acele caiete reiese că Părintele 
alcătuise un Program zilnic de vizitare, cercetare şi catehizare a enoriașilor ce locuiau în cătunele 
dependente de comună. Ore în şir de mers pe Jos, în cătunul Luncă, în cătunul Ungureni, în 
cătunul Balabani, în cătunul Mituleşti, în cătunul Vârtop. Tinerii din fiecare cătun erau 
nominalizați pe file, fie că erau parte bărbătească, fie parte femeiască. În dreptul fiecăruia apărea, 
fără excepţie, situaţia exactă, cu data naşterii, cu vârsta, cu şcolarizarea. Întocmise şi o rubrică de 
observaţii, unde îi caracteriza pe toţi, aşa cum îi cunoştea, fie că făceau parte din acea parte a 
parohiei coordonată de dânsul — parohia fiind împărţită în două -, fie că erau dintre cei care s-au 
prezentat la Părintele, întrucât erau interesaţi de cuvântul şi adevărul lui Dumnezeu. Părintele 
Sisoe ar fi putut să se ocupe și de catehizarea acestora, întrucât era Preot paroh şi răspundea de 
viața spirituală a întregii comunități. 

Catehizarea era astfel concepută încât să acopere cunoştinţele de la cele elementare, până 
la cele mai complexe, dar toate gândite pe măsura posibilităților morale, spirituale și mintale, de 
înțelegere, ale enoriașilor. Părintele urma să le vorbească despre tot ce se cuvine să cunoască un 
creştin începător, dar mai ales ce se cuvine a face, neapărat, ca să-şi asigure mântuirea, conştient 
fiind de decăderea rapidă a societății româneşti, datorită confuziei grosolane, a libertăţii, cu 
libertinajul. 

Însemnările speciale priveau pe acei tineri foarte puţin duşi pe la Biserică, din cauza 
influenţei desacralizante, a pedagogiei de stat impusă prin şcoli, dar şi a păgânismului molipsitor 
aflat la locurile de muncă, prin literatură, sau din limbajul uzitat la şedinţele de partid, şi la cele 
sindicale etc. La foarte puţini apărea consemnarea: s-a spovedit şi s-a împărtăşit de Crăciun sau la 
Paşti. Mai curând sta scris: nu s-a împărtăşit niciodată; n-a venit niciodată la Biserică. 
Majoritatea tinerilor se numărau printre aceia care nu aveau nimic comun cu Biserica. Cum îşi va 
fi conceput Părintele dialogul cu aceşti tineri pentru a răzbi să-i readucă la Hristos? Multe dintre 
temele pentru discuţii erau de pe acum desemnate, puse pe hârtie, deşi caietele mai aveau mult 
până să fie definitivate. Din păcate, moartea neașteptată, l-a răpit acestei opere de reeducare 
creştină, în toamna lui '90, când prin prohodirea făcută de Prea Sf. Pr. Episcop Galaction şi a 
unui Sobor de 7 Preoţi și-a luat rămas bun, definitiv, de la membrii parohiei. 

Cei care nu ştiu prin ce a trecut Părintele Sisoe, în perioada de detenție, ar putea să 
gândească la ipoteza că l-a biruit însăşi această luptă cu dificultățile inerente unei restaurări de 
proporţii, dificultăți ce presupuneau numeroase ascensiuni, anevoioase la vârsta sa, prin cătune 
situate la o diferenţă de nivel de 3-400 m faţă de centrul unde locuia el. Uneori de două-trei ori pe 
zi făcea aceste deambulări. Urca şi cobora, urca şi cobora, cu scopul declarat, de a satisface 
nevoile spirituale şi duhovniceşti ale enoriașilor, iar de data aceasta o făcea pentru a găsii oameni, 
apți pentru munca deosebită, impusă de restaurarea Bisericii. Poate că nu-i mai era uşor să facă 
față la toate aceste solicitări, la şaptezeci şi cinci de ani, chiar dacă după înfăţişare şi puterile 
aparente îl socoteai foarte sănătos, cu minte întreagă şi vânjos în cuvânt de învăţătură. Dar stresul 
din timpul cumplitei detenţii, i-a ruinat şi vasele sanguine, care acum au cedat tot urmare unei 
stări de stres deosebit. Se grăbea să nu piardă rata, căci trebuia să meargă la Conferinţa cu Preoții, 
unde ca de obicei susținea cuvântul de învăţătură religioasă şi teologică. A fost întâmpinat de o 
sărmană, din Vârtop, căreia îi arsese casa, cu rugămintea ca să o ajute să depăşească mai uşor 

năpasta, care a dat peste ea. Părintele Sisoe ia spus să vină repede după dânsul la Cancelaria 
Bisericii, ca să-i dea un bilet către fiul Mihail, care o va ajuta cu cât va putea. În momentul în 
care s-a aplecat să deschidă încuietoarea din partea de Jos a uşii, a simţit că 1 s-a spart un vas şi 
aşezându-se cu spatele la uşă, a rugat femeia să meargă repede la vecina de peste drum și să-i 
aducă o lumânare, dar să se grăbească. Femeia 1-a, adus lumânarea aprinsă, a pus, cu multă 
greutate, semnul Sf. Cruci pe dânsul a înclinat capul spre inimă și a plecat la Domnul, la fel de 
discret, şi fără să necăjească pe nimeni, după cum a fost şi în viață. 

După lovitura de stat din 1989, a nădăjduit mult că după ce va finaliza formalităţile de 
redobândire a proprietăților luate de CAP, se va ocupa, cu precădere de catehizarea tinerilor din 
comună, aşa cum am mai spus. Dar timpul nu a mai îngăduit. Cred că este important să mă opresc 
puţin asupra acestui moment al trecerii Părintelui Sisoe, la Cer. „Cu trei zile înainte de a deceda, 
retezat ca un stejar falnic în dimineaţa, când era în drum spre protoieria C-Lung, unde mergea 
la Conferinţă”, consemnează Mihail pe un colţ alb al ultimei scrisori venită din partea Părintelui 
Sisoe; fiul se referă la conferinţa preoțească ce avea loc ritmic la protoierie. Epistola este datată: 
„Boteni — Muscel, 7 Oct. 1990”, cu câteva zile înainte de a pleca la Domnul. Spre deosebire de 
precedentele scrisori - dactilografiate -, aceasta este scrisă de mână, cu o caligrafie mai aşezată, 
mai limpede, mai cumințită decât în cazurile anterioare când completa, în manuscris, vreo 
scrisoare. Apropierea de Marea Plecare să-i fi aşezat entuziasmul permanent cu care înfrunta 
viaţa şi care-i făcea scrisul să-i gâfâie de o emoție neîntreruptă? Conţinutul arată că, dimpotrivă, 
Părintele Sisoe este, ca totdeauna, în plină efervescenţă, de data aceasta, dacă vreţi, o 
efervescenţă politică: se străduia să pună umărul la reînfiinţarea judeţului Muscel, a cărui 
desființare i-a durut, ca orice nedreptate socială sau politică, pe cetăţenii lui. Este vorba despre 
redobândirea vechiul statut geografic administrativ al comunei care la sfârşitul secolului al XIX- 
lea, făcea parte din plasa Argeşelul a județului Muscel şi era formată din satele Pământeni, 
Gogorani, Vârtopul, Câmpşorul, Balabani, Linia şi Lunca, având în total 1563 de locuitori ce 
trăiau în 348 de case. 

În comună, perioada inerbelică funcționau o Biserică şi o şcoală cu 61 de elevi. Anuarul 
Socec din 1925 consemnează comuna ca reşedinţă a plășii Argeşelul, având 2161 de locuitori în 
satele Balabani și Boteni. În 1950, comuna a fost transferată raionului Muscel din regiunea Argeş 
iar în 1968, a trecut la judeţul Argeş, în alcătuirea actuală.* În acest scop, a bătut drumurile la 
Târgovişte - deoarece, la un moment dat, plasa Muscel a ţinut de acest oraş, a cercetat arhivele, a 
scos tot felul de acte; s-a dus la Piteşti, şi-a tocit şi pe aici încălțările; a inițiat o comisie la 
Câmpulung, compusă din persoane cu influenţă culturală. Din păcate nu a apucat să-şi vadă visul 
împlinit. Nici până astăzi Muscelul n-a redevenit judeţ. Poate că dacă mai trăia ar fi izbutit şi în 
triumful acestei cauze. Cititorul a băgat de seamă că epistolierul niciodată n-a acceptat acest act 
administrativ al dispariţiei judeţului său, desemnându-şi, pe scrisori, cu obstinaţie, satul cu 
indicaţia „Muscel” alături. lată ce spune Preotul într-o epistolă adresată copiilor: „Dragii noştri, 
Parte din vrednicele gândiri Muscelene s-au întâlnit în C-Lung, pentru a hotări reînființarea 
istoricului şi mult grăitorului județ Muscel. Mâine mă întâlnesc cu parte din înţelepţi şi voi afla 
în ce stadiu se găsesc dorințele. E bine şi voi — cei din Bucureşti — să vă întâlniți şi să luaţi 
contact cu deputaţii din Muscel spre a repara ce din ură politică s-a desfiinţat judeţul fostă 
primă capitală. Vorbeşte cu Alexandru Bădescu, la vremea aceea ministru al CSP şi alți 


* Conform https://ro.wikipedia.org/wiki/Comuna_Boteni,_Arge9%C8999. 

Musceleni, spre a fi la înălțimea cerinţelor vremii. Deplin succes. Victorioşi să fim. Vă 
îimbrățişăm! Tata şi Mama”. 

Abia acum, după parcurgerea acestei scrisori, care nu numai că îl pune în temă pe fiul său 
asupra demersurilor locale, la care participă cu hotărâre tatăl, ci încearcă să-l şi mobilizeze, pe 
tânărul fiu, a pune umărul la reaşezarea în drepturi a concetăţenilor; chiar organizează, după cum 
socoteşte mai bine şi mai util, cauzei nobile, acţiunile lui Mihail necesare atingerii ţelului politic 
administrativ, chiar dacă acest ţel, pentru unii părea a fi un ţel sentimental. Atunci, după 
schimbarea de regim, survenită în decembrie 1989, când el se poate amesteca în viaţa obştii, 
nemaitemându-se de spionajul securiştilor şi de ameninţarea reprezentată de ei, Părintele Sisoe se 
simţea ostaş al unui crez fundamental al patriotismului local şi devine combatant, cu întreaga sa 
energie fizică şi moral-spirituală, pentru împlinirea, nu doar a unui deziderat local, ci şi pentru a 
se face dreptate strămoşilor, care s-au născut, au crescut și mulți şi-au dat viața pentru Plasa 
Muscel. Această nouă angajare, într-o bătălie cu inerția conducătorilor politici, ai aşa zisei 
perioade de tranziţie, îi dăruieşte Părintelui o nouă echilibrare a energiilor şi o punere a lor în 
lucrare, pentru binele și onoarea Muscelenilor.” 

Rămâne ca duhul său, ocrotitor şi astăzi, când nu mai este de faţă, să săvârşească 
apropierea de Dumnezeu a enoriaşilor săi, păstorindu-i, din miezul tainei, alături de cine le va fi 
fiind paroh." Duh care nu l-a părăsit nici în Penitenciarul Piteşti unde a fost încarcerat în celula 
nr. 22. 


5. Preotul Sisoe Stanca în Penitenciarul Piteşti 

În contextul întunecat al acelor vremuri a fost arestat, pe data de 17 octombrie 1959, 
Preotul Stanca Sisoe de către anchetatorul penal de securitate din cadrul Unităţii Militare 0336 
Piteşti a Ministerului Afacerilor Interne pentru „uneltire contra ordinei sociale”, „faptă prevăzută 
şi pedepsită de art. 209, pct. 2, lit. a Cod penal, considerând că din cercetările efectuate rezultă 
suficiente probe de culpabilitate contra sus-numitului învinuit”. În legătură cu acest celebru 
articol 209 din codul penal apreciam că trebuie făcut un scurt comentariu. Astfel, art. 209 din 
Codul penal de la acea vreme a fost modificat prin dispozițiile Legii nr. 5 din 19 ianuarie 1948 
pentru modificarea unor dispoziţiuni din Codul penal * prin intermediul căreia se modificau nu 
mai puțin decât şaizeci şi nouă de articole din Codul penal. Orice asemănare cu cele ce se petrec 
astăzi în legislaţia noastră penală este absolut întâmplătoare! De exemplu, articolul 1 cuprindea 
chiar două principii fundamentale ale dreptului penal modern, principiul legalităţii incriminării şi 
al pedepsei şi principiul neretroactivităţii. Mai exact, „Nimeni nu poate fi pedepsit pentru o faptă 
care, în timpul cînd a fost săvirşită, nu era prevăzută de lege ca infracţiune şi nici condamnat la 
alte pedepse sau supus la alte măsuri de siguranţă decât acelea pe care le prevede legea.” Numai 
că, imediat în alineatul 2 al aceluiași articol 1, legiuitorul se contrazice vădit față de primul 
alineat, stipulând exact contrariul acestui principiu şi anume incriminarea prin analogie, „Faptele 
socialmente periculoase, care au o vădită asemănare cu vreuna din faptele prevăzute de legea 
penală, se socotesc ca fiind implicit prevăzute şi pedepsite prin dispozițiunea de lege care 
prevede şi pedepseşte fapta asemuitoare. Socialmente periculoase, în înțelesul alineatului 


? M. Rădulescu, Op. cit., p. 135. 

*9M. Rădulescu, Op. cit. p. 137. 

"1 Conform Mandatului de Arestare nr. 529 din 17 octombrie 1959 emis de UM 0336 Piteşti, anexat studiului. 
“ Publicată în Monitorul Oficial nr. nr. 15 din 19 ianuarie 1948. 

precedent, sînt acele fapte cari prin natura lor, sau prin felul comiterii aduc atingere sau pun în 
primejdie siguranța Statului sau ordinea socială. ” Se introducea, astfel, pentru prima dată în 
dreptul românesc, analogia — concept de natură a transforma justiţia într-o instanţă a abuzului.'* 
În acest mod, flexibilul şi cuprinzătorul articol 209 care incrimina „delictul de uneltire contra 
ordinei sociale şi se pedepseşte cu închisoare corecțională: 
I. De la 6 luni la 3 ani, amenda de la 2.000 la 20.000 lei şi interdicţie corecțională de la 
1 la 3 ani faptul de a propovădui, prin viu grai, schimbarea formei democratice de 
guvernământ a Statului. 
II. De la 3 la 7 ani, amenda de la 2.000 la 20.000 lei şi interdicţie corecțională de la 3 la 5 

ani: 
a) Faptul de a face propaganda pentru răsturnarea în mod violent a ordinei sociale existenta în 
Stat, 
b) Faptul de a constitui sau organiza asociaţii secrete cu scopul arătat la alineatul precedent, fie 
ca au ori nu caracter internaţional; 
c) Faptul de a lucra, prin mijloace violenţe, pentru a produce teroare, teama ori dezordine 
publică, cu scop de a schimba ordinea economică sau socială din România; 
d) Faptul de a intră în legătură cu vreo persoana sau asociaţie cu caracter internaţional din 
străinătate sau din ţara, în scopul de a primi instrucţiuni Sau ajutoare de orice fel pentru 
pregătirea unei răsturnări a ordinei democrate a Statului; 
e) Faptul de a ajuta, în orice mod, o asociaţiune din străinătate sau din ţara, care ar avea de 
scop sa lupte contra ordinei economice sau sociale din România, prin mijloacele arătate la 
literele a şi c; 
/) Faptul de a se afilia sau a deveni membru al vreuneia din asociaţiile prevăzute la literele b şi c. 


III. Se pedepsesc cu munca silnica de la 15 la 25 ani şi degradare civică de la 5 la 10 ani, 
cei care inițiază, organizează, activează sau participa la organizațiuni de tip fascist 
politice, militare sau paramilitare. 

IV. Se pedepsesc cu închisoare corecțională de la 3 la 10 ani, amenda de la 4.000 la 40.000 
lei şi interdicţie corecțională de la 1 al 3 ani, cei care, fără a face parte din organizațiunile 
prevăzute la punctul III, fac propaganda sau întreprind acțiuni în favoarea acelor organizaţiuni, 
a membrilor lor sau a scopurilor urmărite de ele” a constituit de-a lungul deceniului următor cea 
mai bună unealtă pentru condamnările politice. Acestui Act Normativ abuziv i-a căzut victimă şi 
Preotul Sisoe Stanca, prin arestarea nedreaptă şi dezumanizantă, arestare în care a trebuit să 
sufere cele mai nebănuite chinuri. Arestat abuziv, în miezul nopţii, a fost supus percheziţiei, 
conform Procesului Verbal de Percheziţie întocmit de cei doi ofițeri de securitate, însoțiți de șeful 
de post din Comuna Boteni, percheziţie efectuată între orele 24.00 şi 03.45. În afara unui buletin 
de identitate al învinuitului, nu a fost găsit nimic compromițător atât la percheziţia corporală cât 
şi la cea domiciliară. Nicio probă care să dovedească vinovăția Preotului. 

Un exemplar al Procesului Verbal de Percheziţie a fost înmânat soției acestuia, Stanca 
Zefirina '. Mai mult, s-a pus sechestru pe toate lucrurile din casă, magazii, grajduri, staul şi 
ogradă, pe absolut tot ce poseda familia pentru întreţinere, animale precum: porci, cal, vacă, 


13 A se vedea pentru detalii, Iuliu Crăcană, Dreptul în slujba puterii. Justiţia în regimul comunist din România 
1944-1958, Editura Institutului Naţional pentru Studiul Totalitarismului, Bucureşti, 2015. 
A se vedea, procesul verbal de percheziţie din 17 octombrie 1959 întocmit de ofițerul de securitate şi anexat 
studiului. 

orătănii, oi. Nu le mai era îngăduit să folosească nimic. Nici măcar porcul. Ouăle erau numărate 
în fiecare zi. Venea cineva de la primărie să noteze câte erau. O dată, au fost numărate până și 
nucile, pentru a fi lăsate în custodie cu socoteala lor. Nimeni n-ar fi putut imagina aşa ceva! Cei 
din neamul Stanca trebuiau să le păstreze până venea primarul să le ridice. lată ce ne mărturiseşte 
Mihail că s-a întâmplat când se reîntorcea cu vitele de la apă.: „Î] găsesc pe primar în curte şi-l] 
văd pe un om al lui în pod. M-am repezit la ţiganul de jos, adică la primar. L-am luat de gât. 
L-am tras în poarta grajdului. L-am trântit de pământ. Nici măcar el n-a ştiut când. Am ridicat 
țăpoiul. Când să-l bag în călău, mama, sărmana, a intervenit îngrozită. Mi-a prins cu o mână de 
țăpoi, cu cealaltă m-a cuprins pe după mijloc şi mă trăgea afară, din grajd, plângând și zicând: 
«Vai de mine, Mihăiţă, ce vrei să faci?»”. 

Mai năvăliseră în câteva rânduri, la numărat şi verificat, nu doar numărul nucilor ci şi alte 
bunuri necesare vieții de zi cu zi, bunuri pe care D-na Preoteasă Zefirina, le agonisea cu trudă 
deosebită. Cum ziceam, toate erau sechestrate: n-aveai voie să foloseşti porcul, n-aveai voie să 
foloseşti oaia, n-aveai voie să foloseşti găina, etc. Trebuia doar să le hrăneşti. Îşi făceau foarte des 
apariţia să controleze în ce stare se găseau vitele şi celelalte; dacă erau sau nu hrănite, dacă erau 
sau nu adăpate şi dacă, bineînţeles, erau tot atâtea câte însemnaseră ei la sechestru. ** Ca şi cum 
nu ar fi fost de ajuns toate acestea, securitatea îşi continua represiunea prin metodele specifice, 
deja, de acum cunoscute. De fapt, securiştii îşi continuau jocul; cum s-ar spune: îşi făceau 
meseria — halal meserie! Meserie-meserie, însă ar fi putut să aplice alte metode, doar au văzut că 
de la fiul Preotului nu puteau scoate nimic. Interesul lor cel mai mare fusese să facă din el un 
colaboraționist. L-au contactat de foarte multe ori. Cred că Domnul Mihail nu-şi dădea seama că i 
se aplica tactica prevăzută în comportarea față de membrii familiei celor reţinuţi. Această tactică 
presupunea folosirea stării de groază şi disperare însămânţată în inima lui, pentru a preschimba 
un om onest într-o unealtă a Securităţii. Unealta respectivă urma, în primul rând, să fie folosită 
împotriva celui arestat, cu ajutorul uneltei anchetatorii ajungând cu rapiditate şi certitudine la 
eventualul adevăr ascuns de către cel anchetat. 

În al doilea rând, unealta, rămasă docil obedientă la dispoziţia „organelor”, sub pretextul 
că ar grăbi eliberarea Părintelui, a fratelui sau a sorei, a soţului şi aşa mai departe, devenea un 
turnător de nădejde al tuturor rubedeniilor şi cunoştinţelor, călăul propriului sânge. Apoi, când 
până şi unealta, transformată într-un mecanism fără suflet, nemaiavând conştiinţă şi nici voinţă 
personală, ajungea a descoperi că făgăduinţele emisarilor Puterii rămăseseră vane, afla că însăşi 
libertatea proprie îi era ameninţată de nu se conforma, în continuare, ordinelor de a-şi provoca şi 
denunța semenii. Aşadar, numărul cel mai mare de cozi de topor ale românilor trebuie căutat 
tocmai în bietele familii ale victimelor tiraniei. Mai exista un profit al Securităţii, căci planul era 
bine tocmit, după modele asiatice: se urmărea ca cele mai huluite persoane din România să fie 
tocmai cei din neamul duşmanilor regimului: în ei să vadă poporul pericolul, astfel tăinuindu-se 
autentica ameninţare ce o ascundeau cei cu petliţe albastre.'€ 

În fine, pe 23 aprilie 1960, „întrucât în anchetă învinuitul nu recunoaşte să fi desfăşurat 
activitate dușmănoasă regimului din RPR şi nici martorii nu arată nimic în acest sens şi având în 
vedere că alte probe nu mai pot fi administrate, în conformitate cu dispoziţiile art. 261, lit. h 
Cod procedură penală” acelaşi anchetator penal de securitate, cpt. Micuţelu Constantin, dispune 


* Din opisul procesului verbal de sechestru întocmit de acelaşi securist, la aceeași dată, fatidică, 17 octombrie 1959, 
vedem cât de scrupulos era acesta când inventaria şi dispunea discreționar de toate bunurile familiei Stanca. 
"9 M. Rădulescu, op. cit., p. 140. 

„încetarea procesului penal ce formează obiectul dosarului de anchetă penală nr. 594/1959 şi 
punerea în libertate a sus-numitului Sisoe Stanca” .! Pentru ca pe data de 6 mai 1960 să fie emis 
Ordinul nr. 594 al Direcţiei Regionale MAI - Piteşti'5 iar în 9 mai să fie eliberat din Penitenciar 
cu Biletul de eliberare nr. 57/1960 al Direcţiei Generale a Penitenciarelor !” şi pe 10 mai şeful de 
post al Miliției Boteni, lon Tălmaciu să constate prezența sa în comună. Preotul a reuşit să 
suporte toate încercările din închisoare datorită credinţei în Dumnezeu. În timpul „șederi;” la 
Piteşti, a avut încredere în dreptatea şi minunile lui Dumnezeu. Disciplina în închisoare trebuia 
respectată; Preotul a simţit-o el însuşi; nu aveau voie să vorbească cu cineva dintr-o altă celulă, 
căci erau condamnaţi la izolare. Preotul Sisoe Stanca a fost o personalitate deosebită care, cu o 
dăruire exemplară, şi-a închinat viaţa şi energia slujirii lui Dumnezeu şi iluminării credincioşilor. 
De acewea, la întoarcerea acasă, după ce a fost întâmpinat și primit de către credincioşii care-l 
apreciau şi-a continuat activitatea pastorală şi misionară, cu aceeași râvnă ca şi înainte de a fi 
închis, predicând cu şi mai multă abnegaţie duhovnicească . 

6. Întoarcerea acasă a Preotului Sisoe Stanca din temniţa de la Pitești 

Este cunoscut faptul că în 1955 şi 1964 comuniștii au fost obligaţi de forurile 
internaționale să mai golească închisorile, dar nu eliberându-ne total, ci aruncându-ne în 
închisoarea fără gratii, însă înconjurată de sârmă ghimpată, a întregii țări. Mintea lor perversă 
găsise şi o metodă ca să se pună la adăpost de convoaiele „eliberaţilor““ care, înțelegem acum, le 
inspirau frică: au inventat faimoasa declaraţie, a cărei iscălire era condiţia sine qua non de a ţi se 
permite să păşești dincolo de porțile închisorii; adică să spui tu însuţi, sub semnătură proprie, că 
nu vei dezvălui niciodată nimănui (nici chiar rudelor apropiate) unde ai fost închis, ce ai 
trăit/pătimit acolo, cu cine ţi-ai împărțit calvarul etc., etc. lar noi, orbiţi, neștiutori, nepregătiți, 
le-am acceptat din nou viclenia, i-am lăsat să ne pună iar călușul la gură. Fiindcă nu ne 
puteam închipui că situaţia s-ar schimba vreodată. 

Cam așa au stat lucrurile și în ceea ce îl priveşte pe Preotul Sisoe Stanca la întoarcerea 
acasă din temnița groazei, cea de la Pitești. Şi întrucât momentul depăşeşte dimensiunile 
umanului, voi reda amintirea acelei zile în memoria fiului său. Acolo, într-o bună zi de Mai, 
Mihail aflându-se în grădină, la învăţătură — începuse perioada de pregătire a tezelor -, vede că 
intră un străin în curte. Vişinii, cireşii dăduseră în floare. Bună ziua necunoscutului căzu ca o pată 
de murdărie pe veselia din jur. Tânărul, care îi reprezenta pe stăpânii casei, îl privi peste umăr, 
înălţându-şi o sprânceană a superioară mirare. Cum nu-l cunoştea, nu-i acordă prea multă atenţie. 
Nu-i răspunse, să nu-i dea barem omului prilejul să-şi explice prezenţa în acea incintă privată. 
Necăjitul — că arăta parcă scos din etuvă, de la despăduchere, atât era de şifonat, de decolorat şi 
de stors de orice vlagă — repetă salutul smerit. Apoi zâmbi cu un surâs atât de cald şi de cunoscut 
lui Mihail, că acesta nu mai ştia ce să creadă, şi atunci necunoscutul, atât de amărât, zise cătinel, 
cu tonul unei concluzii amare: „Mihăiță, nu mă mai cunoşti”. Cu adevărat că Părintele Sisoe era 
de nerecunoscut! Ochii 1 se adânciseră în fundul capului. Ajunsese un fir de bărbat. Alb ca 
pământul. Nu mai avea decât zâmbetul său de odinioară. Deîndată ce îl recunoscu, Mihail căzu la 
picioarele tatălui și nu putu zice decât: „Dar ce ţi-au putut face!?” Tatăl lui nu i-a răspuns nici 
atunci, nici altă dată. N-a menţionat niciodată ce a suferit. Niciodată n-a avut de reproşat cuiva 


" A se vedea, Ordinul privind încetarea urmăririi penale din 23 aprilie 1960, anexat. 
"5 Anexat. 

"9 Anexat. 

*9 Micaela Ghiţescu, Memoria 100, în revista Memoria nr. 100 (3/2017), p.p. 5-10. 

ceva. Abia acum, la atâta timp şi după moartea sa, Mihail îşi dă seama că tatăl său - nu că i-ar fi 
fost teamă de ceva — nu voia să pomenească răul. Frică nu 1-a fost, pentru că imediat ce şi-a reluat 
serviciul religios n-a vădit în nici un fel şi cu nici un prilej că ar fi devenit altul decât îl cunoscuse 
feciorul lui înainte de arestare. Desigur că a fost necesară scurgerea unui timp, pentru ca Părintele 
să-şi recupereze forțele, să-şi redobândească vocea aceea tunet care, oricât de calmă era atunci 
când emițătorul ei se afla în preajma ta, tot pe atât de surprinzător de puternică era când el 
predica, deşi se găsea la oarecare distanţă. Era cutremurătoare în faţa Uşilor Împărăteşti. O 
trăsătură ce nu poate fi explicată în cuvinte. Voi încerca, totuși, în măsura în care pot fi obiectiv, 
în asemenea situaţie să formulez în câteva afirmaţii concluzive şi un punct de vedere personal cu 
privire la Preotul Sisoie Stanca din această perspectivă istorică din care nu pot lipsi, desigur şi 
dizertațiile unui ofiţer de justiție militară. Nu înainte de a aminti de fiinţa care i-a fost alături toată 
viața, până la final, şi care 1-a cordat sprijinul său total. Soţia sa, Zefirina Stanca, modelul fidel al 
femeii creştine, chipul luminos al unei soții de Preot. 

7. Femeia creştină, Zefirina Stanca, chipul luminos al unei soţii de Preot 

La început de secol 20, prezențe feminine remarcabile se evidenţiază în sfera 
evenimentelor social-politice de primă însemnătate din România. Un nume vrednic de readucere 
în atenția societății actuale din Muscel este și cel al Zefirinei Stanca, soție de Preot din Boteni, 
mamă iubitoare şi cetățean al obștei. Zefirina Stanca s-a născut în comuna natală a părinților și a 
bunicilor săi - Văleni Dâmboviţa raionul Muscel, în ziua de 17 iunie 1921 fiind primul copil al 
familiei învățătorului Dragomir și Elisabeta Iorgulescu. Obârşia înțelepciunii familiei din care 
provenea - preoți şi învăţători - şi-a pus amprenta asupra formării spirituale şi a tânărului vlăstar. 
S-a căsătorit în luna septembrie 1942, la 21 de ani, cu cel ce avea să devină Preotul Sisoe Stanca, 
alături de care a întemeiat o frumoasă familie creştină românească. Preoteasa Zefirina Stanca a 
dăruit credincioşilor întreaga sa dragostea și forță spirituală cu care a fost înzestrată. A venit cu 
sufletul deschis, cu vorbă bună sau chiar cu ajutor material în întâmpinarea tuturor celor ce i-au 
căutat sprijinul. In acest sens ca dovezi elocvente sunt mărturisirile a doi preoți din satele vecine, 
al căror duhovnic era Preotul Sisoe. Zefirina a rămas sfetnicul lor chiar şi după plecarea la cele 
Sfinte a preotului Sisoe. Puritatea și trăinicia legăturii sufleteşti cu preoteasa Zefirina au fost atât 
de curate, încât unul din dintre ei, fiind în soborul de preoți la înmormântarea acesteia, în Sfânta 
Biserică, a îngenuchiat în fața sicriului şi s-a rugat. Zefirina a fost complementul preotului Sisoe 
formând un întreg. Deşi soţul este considerat a fi stâlpul familiei, Zefirina a preluat cu încredere 
şi stoicism acest rol lasând totală libertate preotului de a se dărui slujirii lui Dumnezeu. Zefirina 
s-a dedicat educaţiei celor trei copii şi a vegheat neîncetat la buna formare ca oameni a acestora. 
Bunul Dumnezeu a înzestrat-o cu mult har. Cu migală şi talent s-a aplecat asupra tuturor 
obligaţiilor gospodăreşti şi a lucrului de mâna lasând în urmă adevărate bijuterii. Arestarea 
preotului Sisoe a constituit un moment de cumpana grea în viața Zefirinei. A lăsat urme adânci 
care au marcat-o pentru tot restul vietii. Cu toate acestea nu a manifestat dușmănie, a rămas 
acelaş bun creştin cu dragoste faţă de semeni şi cu putere de iertare. Vrednica de pomenire, 
Zefirina Preoteasa a fost nu numai soţie şi mamă, dar şi învăţătoare, pentru copiii enoriașilor. Cu 
toate că firea progresistă şi entuziasmul caracteristic vârstei o îndemnau să încline înspre 
activitățile vieţii citadine, tânăra Preoteasă şi-a urmat în smerenie şi cu abnegație soțul în 
misiunea clericală ce-i fusese încredinţată, începând cu anul 1942, fiind pe rând mamă și 
învățătoare pentru copiii sărmani ai enoriașilor păstoriți de soţul său în satul Lucieni şi mai apoi 

pentru cei din Boteni Muscel, comună situată mai aproape de Câmpulung — Muscel, decât satul 
Lucieni, ambele făcând parte însă din judeţul Muscel. 

Comuna acesta, Boteni, a dat României pe unii dintre cei mai providențiali oameni 
implicaţi în acțiunea de cunoaştere și preţuire pentru România, nominalizându-i aici alături de lon 
Ionescu Boteni, Mihai Tican Romano, Învățătorul Gheorghe Bădescu, Adrian Bădescu aviator, 
Colonelul Ion Duţescu, Profesorul universitar Petre Duţescu, Bădescu Petrişor inginer, pe 
Profesorul universitar lon Chelcea și filosoful Petre Ţuţea (ambii născuţi în 1902 şi decedați în 
1991), lon Ghinescu -— sufletul vieţii culturale din Boteni și nu în ultimul rând Preotul Sisoe 
Stanca, cu toții plecaţi să-şi continue slujirea în Cer. Comuna are de asemenea o serie de 
personalități, în viaţă, precum Pr. dr. Ștefan Ştefănesscu cetăţean de onoare al Comunei Boteni, 
Profesorul universitar de Matematică Bădescu Lucian, Generalul loan Mirescu, Doctor-Farmacist 
Dumitru Popescu, lucrează și trăieşte în Australia, Inginer Nicolae Brian, Inginer Nicolae 
Popescu - fost director la Electrica Piteşti, Bădescu Alexandru - fost Ministru la CSP, Bădescu 
Gabriel profesor universitar de sport, Bădescu Tudorel, profesor de sport la Pedagogică, C-lung 
Muscel, Bidilică Georgeta, Ion Dumitru Verlag, locuieşte în Germania, Inginer chimist Larion 
Sonia, Educatoare emerită Stanca Paula, Profesoara de limba română Constantinescu Ligia, 
Inginer Mihail-Nicolae Stanca, etc. 

Această situație de grație ştiinţifică, culturală şi spirituală, a comunei Boteni, se datorează 
Milostivirii lui Dumnezeu, Carele a binecuvântat nașterea atâtor valori demne de folosit ca 
modele şi faptului că fiindu-le comuna avută, locuitorii de vază ai Botenilor au prețuit ştiinţa de 
carte din vechime tradiţiile şi credința în Dumnezeu şi astfel toate resursele lor le-au investit în 
formarea copiilor, la școli înalte. Astfel, zapisele, foile de zestre, diatele ce ne-au rămas nu sunt 
tocmite numai de preoţi sau dascăli, ci le vedem semnate şi de mireni, precum: Pană Radu 
Cotorogea sau lon Bănică Untaru, ori alţii, ceea ce vădeşte că localnicii şi-au şcolit, cum puteau 
în acele timpuri, urmaşii. Nici generaţia nouă nu a disprețuit această mare avuţie ce le-o putea 
încredința copiilor; dimpotrivă. Gustul lor pentru intelectualitate 1-a făcut pe tot mai mulți să-şi 
trimită copiii la licee şi facultăți. Cu atât mai cu luare aminte a procedat Părintele Sisoe și 
Preoteasa Zefirina, cu cei trei copii ai lor pe care i-a susținut în şcoli înalte, în ciuda marilor 
dificultăți de a intra la Liceu și Facultate din cauza poziției sociale. Doamna Preoteasă Zefirina 
Stanca a trebuit să-l înlocuiască pe Părintele Sisoe, în educația copiilor, pe timpul detenţiei, când 
înțelegând care era situaţia, a fost nevoită să lucreze fie la maşina de cusut, fie broderie, fie 
goblen, etc., pentru ca să câştige dumneaei banul necesar întreţinerii în școli a celor trei copii; 
lucra până dimineaţa cu acul şi cu maşina de cusut, pentru că tot ce fusese în casă cu prilejul 
arestării, tot, tot, tot, absolut tot ce găsiseră în momentul acela se inventariase — şi găsiseră tot ce 
aveau, agonisit în familie, că nimeni nu se aşteptase la arestarea Părintelui, pentru a mai ascunde 
ceva —. „Nimeni n-a mai avut voie să se atingă de ceva. Cum să întrețină mama pe cei trei copii? 
Cum să-i crească?! Zi şi noapte se ocupa cu lucrul de mână pe care-l vindea”. Aşa spunea 
Mihail-Nicolae, fiul Domniei sale, D-na Preoteasă Zefirina, în confesiunile pe care mi le-a făcut. 

Ar mai fi de spus multe, dar mă voi opri asupra legăturilor familiei Preotului Sisoe cu 
lideri ai elitei Muscelene şi nu numai, care au constituit punctul cel mai propice pentru implicarea 
activă a presbiterei Zefirina Sisoe în mişcarea de emancipare a românilor din Boteni. Şi-a pierdut 
soţul în floarea vârstei. Îndurerată peste măsură şi vrând să înţeleagă mai multe, din rosturile 
vieții ca văduvă de Preot, a continuat să locuiască aici, la Boteni, până la sfârşitul vieţii sale 
pământești, petrecută la 25 Februarie 2011, fiind îngropată, în cadrul unei ceremonii religioase 

speciale, oficiată de Prea Sf. Pr. Episcop Galaction, cu un Sobor de 9 Preoţi, în prezenţa rudelor și 
a enoriașilor, acolo unde îşi doarme somnul de veci şi Preotul Sisoe Stanca. Preoteasa Zefirina 
Stanca a rămas femeia modestă şi smerită, binecuvântată de Dumnezeu să fie model moral și 
spiritual, peste veacuri. Sufletul nobil de creștină responsabilă și angajată a D-nei Preotese 
Zefirina, ne îndeamnă pe toţi la reflecţie, în acest moment aniversar românilor de pretutindeni, 
impunându-se, parcă o dată în plus, aducerea în atenţie a faptelor eroinelor neamului românesc în 
rândul cărora presbitera Zefirina Sisoe şi-a câștigat un loc bine meritat pentru eternitate alături de 
soțul său, părinți de excepţie care s-au preocupat îndeaproape de educarea şi şcolirea copiilor, 
ținând să fie alături de ei şi după terminarea studiilor, pentru a se bucura, împreună de realizările 
lor, mai deosebite, în plan profesional, fiind mereu şi în toate, modele vii, demne de urmat, nu 
doar de copii lor, ci şi de toţi cei care au avut binecuvântarea să se bucure de prezenţa harică a Pr. 
Sisoe, exemplu de smerenie, râvnă şi dăruire. d 

8. Concluzii 

În loc de concluzii, vă rog să-mi permiteți să vă mai împărtăşesc câteva gânduri despre 
Preotul Stanca Sisoe, care a fost și care va rămâne în memoria noastră şi a posterităţii. Era o 
dimineaţă de octombrie 19 a anului 1990, care anunţa o zi frumoasă şi solară. Deodată, însă, totul 
s-a întunecat, când o voce cunoscută mi-a dat năprasnica ştire că bunul nostru Părinte, admirat de 
întreaga lume a Botenilor, Preotul Sisoe Stanca, a pornit pe acel drum al cărui sfârşit nimeni 
dintre pământeni nu a putut, nu poate și nici nu va putea vreodată să-l cuprindă. Era încă tânăr. 
Abia împlinise în urmă cu patru luni vârsta de 75 de ani, vârstă la care mulţi dintre noi se bucură 
din plin de darurile vieţii. Se pare că Demiurgul este gelos pe cei aleşi şi-i cheamă mai devreme 
la El. Cu toate că timpul n-a avut răbdare şi ni l-a răpit înainte de vreme, suntem astăzi aici, în 
paginile acestei lucrări cu toții, cei care l-am iubit şi-l iubim, pentru a-i omagia opera și întreaga 
carieră în slujba oamenilor şi a Bisericii. Trecerea dincolo de ființa pământeană a Părintelui 
nostru m-a marcat mult și profund, fiind pus în situația să rememorez multe dintre episoadele, 
evenimentele, trăirile şi momentele importante ale vieții sale, despre care am luat cunoştinţă cu 
adevărat abia acum, multe lucruri fiindu-mi cu totul străine. 

Sisoe Stanca a fost un om ca mulți alţii şi cum puțini se nasc într-o generaţie. A văzut 
lumina zilei în Boteni, comună aşezată în proximitatea Munţilor Leaota, lezer și Păpuşa; din 
fragedă tinerețe, a urmat cursurile liceale la Cluj, după care a descălecat în capitala tuturor 
românilor, unde s-a format în profesiunea de Preot, închinându-și viaţa preoţiei şi ajutorării 
semenilor săi. Astfel, peste patru decenii şi-a dedicat numele, prenumele și cariera parohiilor din 
Lucieni și Boteni, formându-se și evoluând în ambianța locurilor natale. A iubit nespus de mult 
pământul sfânt al României şi oamenii Muscelului străbun. Spirit elevat, cercetător cu vocaţie 
reală de profesor, original şi profund în idei şi fapte de viață, modest, cumpătat în gesturi și 
cuvinte, sobru, exigent cu sine şi exigent cu alţii, apropiat, tenace şi generos, a cucerit prin 
activitatea și conduita sa întreaga comunitate pastorală, generații de Musceleni. A fost şi va 
rămâne unul dintre cei mai înzestrați şi generoşi preoți făcând parte din elita participativă a 
generaţiei sale, străină de orice obedienţă, delimitându-se de cealaltă elită, obedientă, captivă şi 
duplicitară. 

Strălucită personalitate a Bisericii, a creat o operă durabilă, cu repercusiuni fertile mai ales 
în spaţiul satului românesc, lăsându-ne moștenire lucrări de mare valoare, neîncetând să depună 


* A consemnat, Cu nespusă greutate, Mihail-Nicolae Stanca, fiul, de ziua Cuviosului Teofan Mărturisitorul, 
12.03.2018, Bucureşti. 

mărturie în acest sens până în ultimele zile ale vieţii sale. Ignorând orice element de statistică 
estimat în numărul de studii, articole, note personale de jurnal, comunicări şi prelegeri teologice 
etc., din păcate pierdute după percheziţiile din noaptea arestării de către securitate, o constatare se 
impune a fi reținută cu forţa evidenţei: contribuţiile sale în viaţa pastorală şi catehetică a Bisericii 
sunt şi rămân esenţiale, fiind exemple de intuiție creatoare, rezultată dintr-o adâncă explorare şi 
cunoaștere a realităților și trebuinţelor social-religioase. Și, mai mult, Preotul Sisoe va rămâne în 
conştiinţa celor care l-au cunoscut cu adevărat ca fiind un spirit de cea mai aleasă viță autohtonă 
românească, admirator al lui Petre Ţuţea în timpul tinereții sale, și al lui Nichifor Crainic, mare 
iubitor al operei lui Dimitrie Cantemir, a Mitropolitului Dosoftei, a universalului Eminescu, a 
nemuritorului Creangă, a cultivatului poet George Coșbuc, dar și mare iubitor al Filocaliei, al 
Vieţii Sfinților de peste an cât şi a Scrierilor Sf. Părinți, Vasile cel Mare, loan Gură de Aur, 
Grigorie de Nyssa, Origen, etc., . 

În ce mă priveşte, am fost un privilegiat. Astfel, m-am aflat, la vârsta fragedă a copilăriei 
printre oamenii care s-au bucurat de duhovnicia generoasă, sinceră şi înțelegătoare a regretatului 
nostru Părinte. Nu aveam păcate, eram copil, dar spovedaniile în faţa sa au fost pentru mine un 
simbol al caracterului duhovnicesc și al omeniei responsabile, a celui ce mă mărturisea. Modestia 
sa direct proporțională cu meritele, generozitatea sinceră, puterea de înţelegere a celuilalt, 
toleranța, cinstea, prudenţa şi discreția, sensibilitatea și stăpânirea de sine — într-un cuvânt, 
umanismul său constituie oriunde și oricând calități cu valoare de virtuți esenţial umane care; 
toate împreună sunt repere şi argumente pentru a trece prin viaţă fără regret. Pentru acestea şi 
pentru atâtea altele încă nespuse şi care suntem siguri că se vor spune, Preotul Sisoe Stanca a fost 
ŞI va continua să fie de-a pururi printre noi unul dintre acei oameni care şi după moarte întrețin o 
viață atât de vie, ne stimulează spiritul, ideile şi simţirea generoasă, continuând să vegheze și de 
dincolo asupra gesturilor, gândurilor și faptelor noastre. 

Studiul de față este o dovadă obiectivată a acestei afirmații. Așa se face că realitatea 
Părintelui este şi va rămâne mereu o prezență mai stăruitoare, mai gravă şi mai vie în noi decât a 
multora dintre cei încă în viață, cu care ni se încrucişează — voit sau întâmplător — paşii și le 
întindem dezamăgiţi o mână ori le aruncăm câte o privire binevoitoare. Asemenea oameni ca 
Preotul Sisoe Stanca sunt nemuritori tocmai prin faptul morții lor. Aşa cum spunea cineva: 
„Morţii nu au altă viaţă decât aceea pe care le-o dăruiesc cei vii. Omul mare este cel care post- 
mortem are mai mare parte de viaţă” %. 

Nu ne îndoim că Preotul Sisoe, prin faptele sale bine plăcute lui Dumnezeu, din care am 
enumerat câteva, va avea o asemenea viață, întreținută prin înfăptuirile sale deosebite. De altfel 
pentru noi, speranța de a trăi în memoria posterităţii pentru ceea ce facem bine, frumos sau cel 
puţin util este singurul lucru care ne consolează în faţa caracterului trecător al vieţii. Pentru 
posteritate este mai puţin important, când moare un om; esenţial este cum trăieşte şi apoi cum 
pleci la Domnul. Bătrânii pustiei spuneau, dacă voieşti să şti ce a fost cineva, priveşte-l cum 
moare! Nemurirea omului constă înainte de orice și în mod sigur în amintirea pe care o lasă, în 
mulțimea faptelor bune, care dau mărturie despre el. Mort definitiv este doar acela de care nimeni 
nu-și mai aminteşte. Eternitatea este neîndoios o problemă de intensitate și mai puţin de timp. A 
muri e soarta implacabilă a tuturor oamenilor, care nu-și pregătesc trecerea după inconfundabilele 
tipare lăsate ca moştenire filocalică, de către Marii Bătrâni ai Pustiei, dar și de domnitori viteji şi 


“2 https://www.universuljuridic.ro/invitatie-la-decernarea-premiilor-revistei-romane-de-drept-privat-pe-anul- 

sfinți, precum Ştefan cel Mare și Sfânt, Constantin Brâncoveanu, cu fii, etc.; dar a muri cu 
speranța că vei rămâne în amintirea celor vii este privilegiul omului creator şi virtuos, iar răsplata 
este recunoştinţa sinceră, mai mult sau mai puţin persistentă a posterităţii. Aşadar, se poate afirma 
că moartea este un scurt dar teribil pas al omului între timp şi veșnicie. 

În final este de reţinut, și cu acest prilej, că omul Sisoe Stanca şi lucrarea sa cinstește 
Preotul care a marcat viața bisericească Musceleană şi de aceea, Părintele Sisoe este și va rămâne 
în admiraţia noastră. Mai mult, viața sa va fi ea însăși pretextul unei opere viitoare. Cineva o va 
scrie. Suntem convinşi că aşa va să fie. Poate vom scrie tot noi într-o viitoare monografie a 
comunei Boteni, pentru care deja ne documentăm. În acest fel, Părintele Sisoe, prin opera sa 
jertfelnică, va continua să trăiască în amintirea noastră şi în memoria posterității, ca unul care ne 
face deosebită cinste. Aceasta pentru că amintirea noastră despre el este un balsam pentru suflet, 
o dulce mângâiere care ne insuflă optimism și încredere în viață, dorința de a fi creatori şi de a 
săvârşi binele comunitar, în aceste vremuri în care răutatea unora, ipocrizia, minciuna, 
dedublarea, impostura, mediocritatea, violenţa fizică și morală, a altora — într-un cuvânt ticăloşia 
— este agresivă şi deprimantă. Prin urmare, să nu uităm: Preotul Sisoe Stanca a avut o inimă mare, 
deosebit de iertătoare şi o minte la fel de mare. În valul vremurilor ce curg, omagiem acum, prin 
puţinătatea rândurilor de față, sufletul unui om mare şi discret, un om, într-un anumit fel 
nepereche, al Bisericii, al cărților, al prieteniei, al caracterului. 

Iar în ce ne privește, așa cum scria un talentat poet clujean: „Precum e scris ne-om duce 
rând/ Şi risipi-ni-se-va stolul”.* Conştienţi, pe deplin de această realitate sigură, iubite şi Prea 
Cucernice Părinte Sisoe, ţi-am dorit şi îți dorim petrecere bună pe terasa îngerilor, acolo unde s- 
au grăbit să ajungă şi alţi colegi şi prieteni ai Cucerniciei tale şi unde ne-om reuni şi noi într-o 
bună zi, cu scopul unic ca toţi să-L bucurăm pe Dumnezeu în cântări sfinte, cu tulburătoare 
pricesne, stihuri şi cântece de bucurie, fiindcă — nu-i aşa? — Dumnezeu se numeşte cântec, poezie, 
bucurie şi peste toate acestea, iubire. Vorbind despre Preotul Stanca nu aș putea să uit un lucru la 
omagierea vieţii, activității, prezenței în Biserică şi în lume a bunului nostru Părinte, cel care 
avea, atât de sigur dimensionată, această capacitate de a iubi pe cei din jur, de a-i stima sau de a fi 
exact atunci când afirma ceva care poate nu era pe placul unora sau altora. Este şi aceasta o 
dovadă a onestităţii sale intelectuale înainte de orice. Pentru că Sisoe Stanca suferea, dincolo de 
ceea ce a avut nenorocul să sufere mai ales în perioada detenției, a suferit tot timpul de febra 
spiritului, care se dăruiește aproapelui. Era mereu cufundat în a aprecia pe cei din Jur cu egală 
măsură sau cu măsura prieteniei pe care o meritau foarte mulți cei din jurul său, niciodată, însă, 
cu dispreț sau cu ură pentru cei care n-au avut puterea să se apropie într-un mod firesc de el. 

Vedeţi, am scris câteva rânduri şi spun aici că oamenii au umblat totdeauna după chei. O 
cheie care să le descuie poarta cetăţii, o alta care să desfacă tainicul scrin în care se află iarba 
fiarelor sau elixirul tinereţii după care alergăm tot timpul vieţii; cheie de noroc, cheie de izbândă, 
cheie de viață şi de moarte. Ele se întrupează ca niște ideograme ale fericirii depline din apa 
morţilor sau din năluciri ale unui optimism nesecat. Cheile adevărate și nu şperacluri, guri de lup 
brevetate sau clandestine vor conduce prin uşa astfel deschisă, își vor proba superba utilitate, doar 
dacă cei care le țin în mână ştiu să urmeze calea luminii şi patima creatoare cu convingerea că 
rămâne numai ceea ce harul ridică peste clipă. Asemenea chei a zămislit în prodigioasa sa viață 


*% Preluat de pe site-ul: https: //www.google.com/search?q=poet+clujean:+7%E29%80%9EPrecum+e+scris+ne- 
om+duce. 

Preotul Sisoe Stanca, fiind artizanul construcției edificiului — este vorba de Bisericile din Lucieni 
şi Boteni -, Părintele, mistuit de imensa pasiune a destinului său, le-a oferit, totodată, tuturor 
enoriașilor și cheia care deschide ușa cunoaşterii lui Dumnezeu. 

Pentru toate acestea am îndrăznit să scriu aceste rânduri, că este tot ce înseamnă mai 
frumos pentru comunitatea din Boteni, remarcarea prezenței la nivelul pe care l-am cunoscut cu 
toții al Preotului plecat dintre noi atât de devreme și cu un destin atât de nedrept. Viaţa Preotului 
Stanca, nu ştiu cât de reușită va fi ideea mea, dar eu am asemănat-o cu o simfonie. Când fac 
această afirmaţie mărturisesc că ideea mi-a venit ascultând o simfonie, care era chiar o simfonie 
pe care o mai auzisem o dată în casa fiului Preotului Stanca, şi de acolo mi-a venit ideea ca 
întreaga viaţă a Preotului făptuitor de bine social, moral şi spiritual, să o asemăn cu o simfonie. 
Se mai cuvine să spuneam că această viaţă, de Preot model, a fost, pe de o parte, una 
impresionantă, în primul rând pentru că a avut un crez uman pus în slujba semenilor, dar 
subordonat, întotdeauna, Proniei divine; spun aceasta, în primul rând pentru că poţi să vezi în 
toată viața Părintelui Sisoe anumite linii directoare, valabile pentru oricine ar voi, cu dragoste, 
credinţă şi nădejde să păşească pe urmele sale, atât de evident făptuitoare. 

Viaţa și lucrarea social-duhovnicească a Părintelui Sisoe a fost un crez, care nu a fost 
totdeauna în concordanță cu linia generală a societăţii desacralizate, și de aceea, la noi în Boteni, 
Părintele a fost unul dintre principalii promotori ai binelui comunităţii rezonant, la unison, cu 
Binele divin, singurul dătător de valori nepieritoare. Şi crezul Părintelui era făptuitor de fapte 
memorabile, întrucât punea pe primul plan ideea evidentă, că adevărul trebuie căutat, dar nu 
oricum, ci cu duh smerit și pocăință nefariseică. lar odată ce ai primit îngăduinţa să afli adevărul 
să dai laudă Domnului şi să-l mulțumești pentru că ţi-a dat acest har. Şi tocmai pentru acest mod 
de a fi, unul pentru toți, a avut de suferit. Or, această viziune, de fapt, o regăsești peste tot în viața 
Preotului Stanca. De aici și o anumită, să zicem, înverşunare cu privire la soluţiile — din ce în ce 
mai dese, e adevărat —pozitiviste. Adică cele care rezolvă problemele exclusiv pe textul biblic, pe 
o interpretare pur creştină a textului, corelat cu întreaga substanță a învățăturii Sfinților Părinți. 
De aceea acest lucru mi-a plăcut în mod deosebit Preotul Stanca. Cunoaşterea Cărții Sfinte nu 
înseamnă că ştii teologie. Trebuie să ştii istoria, să te duci la începuturi, să vezi cum s-au 
conceput, şi apoi să tragi concluzii cu privire la acel text, iar nu interpretându-l pe bază de metode 
pur gramaticale. Asta a fost o parte importantă care a străbătut opera Preotului. Deci toate aceste 
lucruri pe care noi le luăm astăzi ca fiind lucruri date, aproape normale, pe care nici nu le mai 
punem în discuţie că ar putea fi altfel, în realitate au venit ca urmare a unor clarificări. Evident, ce 
am spus acum sunt numai nişte exemple, dar vom regăsi foarte multe. Dacă stau să mă gândesc, 
şi în materia slujirii administrației publice locale, la Prefectura Câmpulung - Muscel sunt o 
groază de astfel de dezlegări care astăzi sunt acceptate ca fiind reguli constante ale zonei 
respective. Nu pot să spun mai mult. Evident, unii oameni sunt mai compatibili sau mai puțin 
compatibili cu alții. Dar trebuie să recunoaştem cu toții că acea perioadă, la nivelul României a 
marcat o anumită ambianţă. 

Într-o carte memorabilă, pentru unii, Bunul simţ ca paradox, Alexandru Paleologu spune 
că numai trecutul există."* Prezentul și viitorul sunt ficțiuni, abstracţiuni. Trecutul există pentru 
că el are o formă, are - citându-l pe Aristotel - o împlinire, o entelehia. Pentru că trecutul 
înseamnă oameni, înseamnă şi fapte. Însă această afirmaţie: „Prezentul şi viitorul sunt ficțiuni, 
abstracțiuni” este valabilă doar pentru omul secularizat, lipsit de Hristos, Cel care este un Prezent 


* Alexandru Paleologu, Bunul simţ ca paradox, Editura Cartea Românească, Bucureşti, 2005. 

continuu, viu şi împreună-lucrător cu orice suflet care dorește să se înduhovnicească, sfințească și 
îndumnezeiască. Toate acestea nu sunt abstracțiuni, ci realități ființiale, pentru creştinul nevoitor, 
angajat în urcuşul său duhovnicesc prin despătimire şi aport haric. Pentru cel ce se desăvârşeşte, 
în Hristos şi prin Hristos nici viitorul nu mai este o ficţiune şi cu atât mai puțin o abstracțiune. El 
devine cunoscător în duh şi astfel trăieşte trecutul şi viitorul, într-un prezent continuu, la poala 
harică a Mântuitorului lisus Hristos. Dacă este așa înseamnă că Preotul Sisoe Stanca este, în 
continuare, în amintirile noastre, în gândurile noastre, în spiritul nostru şi chiar în faptele noastre 
actuale şi viitoare. Și drept dovadă că doar a trecut — cum spun românii, pierit — în lumea de 
dincolo şi nu s-a stins ca atare, o să fie câteva mărturii alese, ale unor persoane foarte apropiate 
evocate într-o carte binecuvântată. În prologul la această carte, Prea Sfinţitul Pr. Episcop, 
Galaction Stângă, ne spune: „autorul reînvie în inimile noastre îndemnul Sfântului Apostol Pavel: 
„aduceţi-vă aminte de mai marii noştri, care v-au grăit vouă cuvântul lui Dumnezeu; priviţi cu 
luare aminte cum şi-au încheiat viaţa şi urmaţi-le credința» * şi ne îndeamnă a împlini acest 
îndemn. Cu osebire preoţii vor găsi aici îndemnul şi imboldul de a nu precupeţi nici un efort 
pentru păstrarea şi mântuirea turmei duhovniceşti ce le-a fost încredinţată a o păstori şi a o 
mântui. A avut fericirea de a-l cunoaşte personal pe acest minunat Părinte Sisoe şi de a-l asculta. 
Chipul său blând rămâne o icoană vie îndemnătoare pururea la a lucra cu timp şi fără timp pentru 
mântuirea duhovniceşti turme încredinţată nouă spre păstorire de Prea Bunul Dumnezeu” %. 

Pentru un om ca mine — şi poate ca alţii dintre cititorii acestor rânduri -, profilul spiritual 
al Părintelui Sisoe face să răsune, dacă nu ceva cunoscut, însă pierdut în vălmăşagul memoriei, 
măcar ceva posibil între chipurile duhovniceşti — oricum ceva de dorit. Pentru cineva născut după 
cel de la doilea război mondial, care şi-a deschis ochii înţelegerii sub obrocul comunismului, tipul 
uman cercetat în scrierea de faţă este fie de neconceput, fie hilar şi de neînțeles. Semenul, aşa 
cum a fost deformat de prelunga perioadă de dezumanizare din care am ieşit (incomplet!) de o 
decadă abia — perioadă măsurând lungimea îmbeznată a unei jumătăţi de secol — nu are acces la 
bucuria de a se scălda în viaţa luminoasă, întru curăţenie, văzute ca dar al lui Dumnezeu, nu are 
acces la bucuria de a te jertfi pentru ceilalţi, şi ea văzută tot ca dar al aceluiaşi Creator. Căci 
aceasta îmi apare a fi trăsătura fundamentală a Părintelui Sisoe Stanca, pe care îl urmărim 
împreună; nu credeţi că-i aşa? 

E1, bine, deoarece am pomenit simțământul pe care trebuie să-l aibă unii că Părintele Sisoe 
nu poate fi printre noi ca atare, nici să fi fost, mi-am pus o întrebare, la care răspunsul s-ar institui 
dovadă a putinţei ca astfel de oameni să fie plauzibili. Anume: cum s-a format un caracter atât de 
deosebit? În ce împrejurări? Sub ce influenţe? Dacă aş afla un răspuns, aplicarea iarăşi a 
adevărului ce a slujit o dată ar conduce la realizarea condiţiilor necesare creării unor alte 
exemplare ale umanităţii, cu care cea din urmă să se fălească la fel de tare cum se cuvine să se 
mândrească pentru formarea Preotului căutat de noi. Din păcate, documentele sau evocările orale 
la care autorul acestei lucrări a avut acces, au fost relativ puține, iar cu privire la detenția 
Preotului Sisoe Stanca nu a avut decât o mică parte - Dosarul nr. 3362, aflat integral la Arhiva 
operativă a CNSAS, mică parte deţinută şi pusă, cu amabilitate, la dispoziţia noastră, de către fiul 
său, Ing. Mihail-Nicolae Stanca, pentru a ne ajuta să descifrăm câte ceva din cele ce ne 
interesează şi le-am menţionat deja mai sus. 


“ Evrei 1347. 
* Este vorba de Cartea Profesorului Mihail Rădulescu, „Bucuriile şi mâhnirile părintelui Sisoe din Boteni”, 
Op. cit.; 

De aceea ţin să îi mulțumesc Domnului Mihail-Nicolae Stanca pentru generozitatea şi 
amabilitatea sa, dar și ospitalitatea desăvârșită, pe care cred că nu le merit și îmi este greu să scriu 
după domnia sa, pentru că sunt destul de sigur că tocmai am primit o lecţie de oratorie, atât în 
ceea ce priveşte forma, cât şi în ce priveşte substanţa. Nu cred că aş fi putut eu să descriu spiritul 
vremii mai bine decât a făcut-o distinsul fiu al Preotului. Și pentru acest lucru, încă o dată, îi 
mulțumesc. 

De asemenea, se cuvine să adresez mulțumiri celor care m-au sprijinit în acest efort de 
cercetare. Este vorba în primul rând, bineînţeles, de familie, pentru că această lucrare nu a pornit 
decât ca un capitol de cercetare în cadrul monografiei comunei Boteni și apoi ca un Studiu de 
sine stătător. Este vorba, de asemenea, şi despre alte persoane care m-au îndrumat și m-au 
sprijinit în efortul de cercetare, pe care nu le mai numesc aici, dar cărora le mulțumesc și-i asigur 
de gratitudinea mea. Și se cuvine să mai fac o menţiune specială pentru domnul Stanca Mihail, 
care, în stilul său caracteristic, nu numai că m-a sprijinit în sens general, ci a citit şi recitit mai 
multe versiuni ale Studiului și mi-a făcut întotdeauna observaţii foarte aplicate, atât în ceea ce 
priveşte direcțiile de cercetare pe care ar trebui să le abordez, cât şi în ceea ce priveşte 
bibliografia pe care ar trebui să o parcurg. Tuturor acestor persoane le mulţumesc, pentru că în 
fond acestea sunt persoanele care m-au ajutat efectiv, şi m-au sprijinit pentru redactarea acestui 
Studiu, prin urmare trebuie să le mulțumesc într-un sens mult mai larg decât cel limitat. Doresc a 
mai spune că unul din momentele cele mai emoționante, la final, când se pregătea apariția 
lucrării, a fost să revăd îndemnul pe care l-a scris dl Stanca Mihail cu privire la lucrare şi care 
apare în pagina de căpătâi. Domnul Mihail Stanca, după cum bine îl cunoașteți, este un cercetător 
neobosit şi extraordinar de pasionat al vieții spirituale dar şi terapiilor naturiste, aspecte pe care le 
gestionează cu acrivie şi prestanță profesională, de la vârsta de 25 de ani. Şi această pasiune s-a 
regăsit şi în acele frumoase rânduri pe care le-a scris, sesizând nişte chestiuni chiar subtile. Şi 
cred că nu aş fi reuşit, chiar dacă aș fi stat săptămâni în şir să surprind atât de bine trăsăturile 
esenţiale ale lucrării cum a făcut-o Domnia sa. 

ŞI aş vrea doar să mai spun câteva cuvinte despre ceea ce pentru mine reprezintă acest 
efort de cercetare. Mai exact, cred că a rezultat faptul că acest demers nu este nicidecum 
recunoaşterea unui rezultat final al unui efort de cercetare. Sau, cu alte cuvinte, al vreunui capăt 
de drum într-un efort de cercetare. Ceea ce cred că este acest pelerinaj în viața unui om dăruit de 
Dumnezeu, este, de fapt, o invitaţie la a continua o muncă de cercetare pentru care acest 
Simpozion „Centenarul Marii Uniri. Credinţă, Rezistență și Istorie Românească ” organizat de 
Institutul Naţional pentru Studiul Totalitarismului şi Muzeul Maramureşului şi desfăşurat în 
perioada 07-08 august 2018 în Orașul Sighetu Marmaţiei, județul Maramureş, reprezintă doar 
începutul. Şi, într-adevăr, din acest demers de cercetare ştiinţifică mi-am ridicat singur o 
multitudine de probleme, care mai de care mai interesante, pe care ar trebui şi pe care intenționez 
să le abordez mai departe. De exemplu, să continui cercetarea, din această viziune a răspunderii 
colective şi individuale pentru ororile comunismului. Această problemă este una deosebit de 
interesantă. Ce natură are această responsabilitate şi posibilitățile societăţii de a opta între 
remedii? 

Problema are mari implicaţii practice chiar şi pentru urmașii Preotului Sisoe Stanca, 
familia sa care m-a ajutat să finalizez acest demers şi să public rezultatul cercetării — pentru că 
într-adevăr, oricât de importantă ar fi cercetarea pentru cercetător, ea finalmente trebuie să aibă şi 
un rezultat practic şi un impact asupra societăţii. Din această perspectivă, lucrarea poate fi 

catalogată ca un adevărat cocteil Molotov literar, care trebuie să arunce în aer orice formă de 
indiferenţă iar setea arzătoare de dreptate, solidaritatea umană, dar şi spiritul justiţiar, care devine 
uneori spirit vindicativ, concurează deopotrivă la reconstituirea şi rejudecarea unui caz dramatic din 
„Epoca de Aur”. 

Titlul acestui Studiu poate duce la amintiri negre, pentru unii dintre cei care au trăit în 
acea vreme. Pentru cei mai tineri, titlul poate sugera ceva „cool”. Lucrarea este cu totul inedită, 
pentru concetățenii mei din Boteni, cu note de trecut, cu speranţe puternice, care au dus la 
supraviețuirea într-un timp „negru”, şi perspectiva unui viitor interesant, a celui care a trăit într- 
un model social ce poate fi considerat, în funcţie de perspectiva din care privim: ori „Epoca de 
Aur”, ori „Anii de Plumb”. 

Este, în fond şi o datorie patriotică, să ne cinstim valorile. De ce? Nu trebuie să uităm 
niciodată că această „Epocă de aur” a dat şi multe valori, valori care, din punctul meu de vedere, 
înseamnă foarte mult pentru români. Sunt valori care înseamnă foarte mult pentru cultura română, 
pentru artă, pentru şcoala românească, dar nu mai puţin pentru ştiinţa, cultura şi spiritualitatea 
universală. Nu trebuie să uităm această perioadă, nu trebuie să uităm aceste generaţii de oameni, 
foarte valoroși. Avem datoria morală să-i readucem în conștiința noastră. E o datorie patriotică. O 
mare datorie patriotică! De asemenea, lucrarea poate fi şi un discurs cald, prietenos şi, în același 
timp, lămuritor, mai degrabă pentru generaţiile tinere. În fond, toată istoria noastră este un proces 
destul de sinuos, de emancipare, de individualizare a omului. Astăzi, această formă de hiper- 
individualizare continuă să aibă marketingul ei destul de agresiv, dar cert este că nu mai găseşti, 
neapărat în afara academiilor, spiritul care să se transmită de la o generaţie la alta. 

Închei amintidu-vă, mai degrabă cu titlul autoterapeutic, că pesimismul nostru social, în care ne- 
am instalat solid, e o nevroză de subdezvoltare. Suntem în cel mai strălucit moment din istoria 
națională a României - Centenarul Marii Uniri -, dar îl percepem ca pe un mic eşec, pentru că pur 
şi simplu suntem, în premieră, în situația de a ne compara, direct, cu culturi uriaşe, ca aceea 
franceză, sau britanică, sau germană, sau italiană, spaniolă şi, evident, atunci când stai la masă cu 
astfel de vecini eşti tentat să îți surprinzi cu sadism, cu masochism mai exact, lacunele, cârpelile, 
improvizaţiile, formele destul de diverse de întârziere, de care suferim. 

Și eu sunt produsul unei epoci și am încercat, să lămuresc, la rândul meu, ideea naşterii acestei 
lucrări, de aceea zic: „Amintesc tuturor, așa cum îmi spun mie însumi în fiecare zi a vieţii mele, 
Că, împotriva tuturor neajunsurilor, sunt, eu însumi, un produs al unui model de societate, care îl 
caracteriza pe domnul Noica, scriind pe o fişă — «Noica Constantin, zis Dinu, de profesie paznic la 
fabrica de conserve din Câmpulung Muscel», domnul Noica fiind una din marile minți luminate ale 
neamului ăstuia, iar la litera «C» era scris «Cioran Emil trădător de țară, de profesie fugar». Am să 
închei printr-un citat din Cioran «trădător de ţară»: «eu nu pot iubi decât o Românie în delir». 
Era în a doua lui carte, care se numește «Schimbarea la faţă a României»”. 

Nu aş dori să mai lungesc vorba, vă mulțumesc foarte mult cititorilor şi judecătorilor mei 
şi să vă asigur că această lucrare este poate nu chiar un început, dar, în orice caz, nu este nici pe 
departe un sfârşit în ceea ce priveşte cercetarea științifică pe care mi-aş dori să o desfăşor. 

Semnarea ,„ ODIOSULUI DICTAT DE LA VIENA” 
30.08.1940 — 30.08.2020 — 80 de ani 


Prof. ing. Nicu Lăcătuşu 
Câmpulung Muşcel 


După încheierea primului război mondial în 1918, s-a reuşit, ca la | Decembrie să ia 
naştere “ România Mare”, prin aducerea la țara mamă, provinciile luate abuziv, fără luptă de 
vecinii cotropitori. 

Unirea are loc la Alba Iulia sub domnia lui Ferdinand — întregitorul de ţară. 

Printre provinciile care au fost alipite la România sunt Basarabia, Bucovina şi Ținutul 
Herţei, care a fost luate în anul 1812 de Imperiul țarist. 

Altă provincie, a fost Transilvania ocupată de Imperiul Habsburgic , iar în sudul Dobrogei 
s-au alipit României două ţinuturi, Durostor şi Caliacra, cu populaţie majoritar românească. 

După marea unire, România era o ţară fragilă fără un tratat de pace cu Ungaria şi marile 
puteri ale Europei. 

În anul 1919 în martie, a avut loc la Paris conferinţa de pace, care nu a rezolvat toate 
problemele teritoriale din centrul Europei. La această conferință, Transilvania a fost acordată 
României după foarte grele negocieri conduse de marele maestru în diplomație, Ionel Brătianu 
care, la 04 iunie 1920, va negocia din nou Transilvania tot la Paris, când are loc tratatul de la 
Trianon. 

Peste 22 de ani, mai exact la 26 iunie 1940, URSS-ul lui Stalin dă un ul/timatul guvernului 
României, ca în 48 de ore să părăsească teritoriul dintre Prut şi Nistru — Basarabia, pământul sfânt 
al lui Ştefan cel Mare. 

La acea dată România era condusă de regele Carol al II-lea, care convoacă Consiliul de 
Coroană hotărând cedarea Basarabiei fără luptă. 

Ca şi cum n-ar fi fost suficient dezastrul teritorial, peste 64 de zile la 30 august 1940, 
marile interese ale lui Hitler, Mussolini şi Horty, răpesc mişeleşte României, fără luptă, nord- 
vestul Transilvaniei şi îl fac cadou Ungariei hortyiste, un teritoriu în suprafaţă de 434,492 km” şi 
2,6 milioane de locuitori, majoritatea români. 

La conducerea statului Ungar se afla amiralul fără flotă, Miclos Horty, omul care cedase 
ţara lui Hitler. 

În această zi de 30 august 1940 a avut loc la palatul Belvedere din Viena, semnarea 
odiosului Dictat de la Viena, în urma căruia România pierde nord vestul Ardealului. 

La semnarea acestui Dictat a participat ministrul de externe român Manoilescu Mihai 
care, după ce a semnat a leşinat. 

Din partea Germaniei a semnat ministrul de externe Ribbentrop, din partea Italiei a 
semnat Ciano, ginerele lui Mussolini, din partea Ungariei a semnat prim ministrul Pal Teleki. 

În noaptea de 30 august 1940 la Palatul regal din Bucureşti, este convocat Consiliul de 
Coroană prezidat de Carol al II-lea, care este pus în faţa faptului împlinit în urma semnării 
Dictatului de la Viena şi cedează fără luptă Transilvania. 

În data de 6 septembrie 1940 Carol al II-lea, pleacă cu Elena Lupescu în exil în SUA, 
Brazilia şi se stabileşte în Portugalia la Estoril, unde şi moare la 4 aprilie 1953. 

După semnarea Dictatului prim ministrul Ungariei Pal Teleki, a dat asigurări cu sfinţenie 
că vor fi respectate drepturile populaţiei româneşti din Ardeal. 

După primele zile de ocupație Ungaria a declanşat atrocități ordinare împotriva 
populaţiei româneşti. 

În cei 4 ani de ocupaţie maghiară populaţia românească din Ardea a fost supusă celor mai 
ordinare metode de exterminare, de la schimbarea religiei ortodoxe la cea catolică, până la 
schimbarea numelor şi prenumelor româneşti cu cele ungurești. 

A urmat masacrul de la Trăsnea, jud. Sălaj în data de 9 septembrie 1940, apoi masacrul de 
la Ip în 14 septembrie 1940, şi la Moisei în Maramureş. Acestea au fost primele fapte de cruzime 
ale hoardelor maghiare hortiste, care se intitulau apărătorii „civilizaţiei occidentale”. 

Toate aceste atrocități ale ocupanților maghiari au luat sfârşit la 25 octombrie 1944, când 
armata română a eliberat ultima bucată de pământ românesc la Carei. 

Armata română continuă lupta cu armatele maghiare şi germane până la terminarea 
războiului în Europa, la 9 mai 1945. 

Călăii care au măcelărit România la 30 august 1940 nu au fost iertaţi de divinitate şi au 
plătit fiecare pentru faptele lor. 

Primul ministru ungar hortist Pal Teleki, s-a sinucis în anul 1941. 

Ciano a fost executat de 11 ianuarie 1944 la Verona din ordinul socrului său Mussolini. 

Ribbentrop a fost spânzurat ca şi criminal de război în 1946 în urma procesului de la 
Nuremberg. 


Manoilescu Mihai, ministrul de externe român a murit în 1950 în închisorile comuniste. 


pă Teritoriul României 
, în septembrie 1940 


Teritoriul cedat U R.S.S. 
în urma ultimatumului 
sovietic din 26-28 iunie 1940 


Teritoriul anexat de 
Ungaria în urma 
aplicâri diktatului 
de la Viena 

30 august 1940 


Teritoriul Incorporat 
de Bulgaria în 
conformitate cu 


Aşa arăta România (galben) în septembrie 1940 — anul negru al României — după ce a fost 
ciopârţită prin cedarea Basarabiei, Bucovinei şi Ardealului de nord, fără luptă considerată 
o greşeală istorică a lui Carol al II-lea. 

PUŢINĂ ISTORIE 


Prof. Ion Oană 
Col.(r) Petre Măruntu 
Lereşti - Mușşcel 


În primele zile ale acestei toamne s-au împlinit 80 de ani de la uciderea mişelească a 
primului ofiter român căzut la datorie în contextul celei de a doua Conflagraţii mondiale - 
Locotenentul Erou Dumitru N. Lazea. 

Pe 30 august 1940, când Dictatul de la Viena a tăiat din trupul României Mari aproape 
45.000 km?, un tânăr ofiţer, fiu al Lereştilor, se afla pe graniţa de vest, unde îşi făcea serviciul de 
ostaş. A primit ordinul de retragere, probabil strângând din dinți şi poate, înjurând, dar n-a vrut să 
părăsească pământul acela românesc înainte de convenţia stabilită, iar, când hortiştii au intrat cu 
trei zile mai devreme, l-a apărat cu preţul vieţii sale. 

Considerăm că este de datoria noastră, a celor de azi, să spunem mai mult despre acest erou 
al armatei române. 


| 


Locotenentul Lazea Dumitru, Fântâna monument dedicată de săteni 
mort în sept. 1940 la Diosig - Bihor memoriei locotenentului Lazea, 
(Foto din colecţia prof. Ion Oană) inexistentă în prezent 


î 


(Foto 1972, din colecţia prof. lon Oană) 


Locotenentul Lazea N. Dumitru s-a născut la 31 ianuarie 1911, în Lereşti, fiind primul 
dintre cei patru copii, trei băieţi ! şi o fată, ai lui Nicolae şi Elena Lazea. 

În toamna anului 1918 intră în clasa 1 şi finalizează cursurile primare în anul şcolar 
1921-1922 cu media 7,46%. 

Interesant este că pe întreaga durată a cursului primar, din anul 1918 şi până în anul 1922, 
el a figurat în documentale şcolare cu numele de Lazea N. Petre (!) şi aceasta până când, 
Dirigintele şcolii, înv. N. Popescu Schiaucu, în anul şcolar 1921-1922, descoperă această 
anomalie şi, la poziţia „,19” din catalog, face cuvenita precizare şi rectificare în baza actului de 
naştere. ? 

Urmează Liceul „Dinicu Golescu“, pe care îl absolvă în anul 1930. Într-un „Certificat“ 
eliberat la 1 august 1930, cu numărul 820, sub semnătura directorului lon Antonescu, se fac 
referiri asupra comportamentului său: „în timpul cât a urmat cursurile acestui liceu a avut o 
purtare bună şi n-a fost niciodată îndepărtat din şcoală “. 

În urma concursului, la 25 septembrie 1930, este admis la Școala Militară de Infanterie 
„Principele Carol“ de la Sibiu, ale cărei cursuri le finalizează la 1 iulie 1932, cu gradul de 
sublocotenent, prin Înaltul Ordin nr. 2055/28.VI.1932. La solicitarea sa a trecut la trupele de 


! Constantin, sergent major în cadrul Regimentului 6 Artilerie, moare, la 6 mai 1944, în bombardamentul asupra 
Piteştiului. 
* S.J.AG.A.N., Fond Școala Generală comuna Lerești-Inventar 2109/1917-1978. 

graniceri. Cinci ani mai târziu, la 18 octombrie 1937, este avansat la gradul de locotenent prin 
Înaltul Decret 3486. 

Evenimentele tragice ale istoriei naționale din vara anului 1940 îl găsesc comandant de 
pluton de grăniceri, pe granița de vest, în cadrul Grupului 7 Grăniceri-pază, mai exact, 
comandantul plutonului grăniceri Diosig din Compania a VII-a Călăţele. În ziua de 4 septembrie 
1940 „cade la datorie în faţa trupelor maghiare“, aşa cum rezultă din telegrama 
nr.10.197/11.1X.1940 adresată familiei de Comandantul Grupului 7 grăniceri pază.” Tot din 
această telegramă reiese că a fost înmormântat cu paradă militară la Debrețin, în Ungaria. 

În urma demersurilor întreprinse de autorităţile militare şi civile române, sicriul cu 
corpul neînsuflețit al locotenentului Lazea Dumitru este deshumat şi transportat la Lereşti- 
Muscel, unde este înmormântat cu onoruri militare, în ziua de 3 octombrie 1940. 

Prin Ordinul Ministrului Apărării Naţionale Nr. 3825/0941 se acordă indemnizaţie de 
înmormântare în sumă de 24.800 de lei trimisă Reg. 7 Grăniceri pentru a se încasa şi înmâna 
familiei ofițerului. În ceea ce privește suma de 80.000 de lei ce a avut-o în haine, „chestiunea este 
în curs de cercetare“. 

Pe crucea-monument, ridicată de familia eroului în perioada octombrie-decembrie 1940, 
înaltă de trei metri, cu postamentul masiv, în două trepte şi o lucrare plastică în formă de cruce 
decorată cu elemente florale, ornată cu două săbii încrucişate, semn al bărbăţiei ostășești, sunt 
gravate cuvintele: „Aici se odihneşte corpul neînsufleţit al tânărului locotenent Lazea Dumitru, 
de 29 de ani, care de toţi a fost iubit, ucis mişeleşte la 4 septembrie 1940 când îşi făcea datoria 
pe pământul scump şi Sfânt unde a început din nou robia. Numele lui va fi în veci pomenit căci el 
a fost primul ofiţer ucis pentru Ardeal, iar când patria ciuntită se va întruni din nou vom 
ridica o sfântă cruce pe locul unde a căzut acest erou“. Monumentul este realizat de Jan 
Mezaroba cu echipa sa de pietrari. 

Emoţionant, foarte emoţionant! "Textul se cuvine „să fie cunoscut şi memorat până şi de 
copiii din clasele primare din comună, din judeţ şi din ţară“. € 

În memoria numelui său, la capătul uliţei „Lazea“, (astăzi, strada poartă numele eroului), pe 
frontispiciul unei fântâni s-a scris: „În memoria eroului locotenent Lazea Dumitru“. 

Să vedem acum împrejurările şi modul în care şi-a pierdul viaţa tânărul locotenent „ucis de 
trupele maghiare, care au atacat în acest sector, cu trei zile înainte de cedarea teritoriului şi 
începerea retragerii unităţilor de pază“.* 

În Memoriu asupra incidentului de la Diosig, jud. Bihor, în ziua de 4 sept. 1940 în care 
It. Lazea a căzut mort în luptă, întocmit de căpitanul Gheorghe Rotaru, comandantul Companiei 
7 grănicieri pază Călăţele, deci şeful direct al locotenentului Lazea, se spune: „,... Conform 
ordinului nr. 193505 din 30 august 1940 al Comandantului M.U. ..., Lt. Lazea Dumitru s-a retras 
cu plutonul pe direcția Diosig — Marghita conform planului de acţiune. Locotenentul Lazea 
Dumitru, văzând starea demoralizată a soldaţilor din teritoriul cedat, s-a hotărât a se întoarce la 
Diosig numai cu oamenii din teritoriul necedat. La orele 17 caporalul ... mi-a raportat telefonic 
că plutonul Diosig a fost atacat de unguri şi că sunt morţi şi răniţi, iar de It. Lazea Dumitru nu se 
ştie nimic. Din informaţii reiese că It. Lazea, după ce a omorât mai mulți jandarmi unguri 
(cca. 15-20) cu focul puștii mitraliere, văzând că în urma jandarmilor urmează şi trupe regulate 


3 Centrul de Cercetare şi Păstrare a Arhivelor Militare,(C.C.P.A.), General Radu Rosetti, Piteşti, Fond C7 A, d. 6, f. 
612, 613. 

* Ibidem, £. 790. 

” S.J.AG.A.N., Fond 208, d. 43/1941, f. 8,9. 

“ Florian Tucă, Nicolae Leonăchescu, Vasilica Popescu, Gheorghe Cristache, Nicolae Ionescu, Sevastian Tudor, 
Judeţul Argeș — Mileniul III, Anul | — Mica enciclopedie, Ed. Sylvi, Bucureşti, 2001, p. 187. 

Dar, cum una din marile calităţi „negative“ ale omului (ca să nu zicem ale românului) este uitarea, fântâna 
monument din capătul străzii a fost demolată iar, în ceea ce priveşte angajamentul comunității de a ridica un 
monument pe locul unde a căzut eroul..., „Sfânta cruce“ a fost ridicată în anul 1994 la Diosig, în faţa sediului Poliţiei 
de Frontieră, de poliţiştii acestei subunități (!) 

3 CCP.A.M., Gral. Radu Rosetti, Piteşti, Fond C7 A, d. 6,f. 3811. 

care au început să deschidă foc asupra trăgătorilor săi, din care 5 au căzut, a ordonat 
retragerea, în timp ce el a intrat într-o curte din apropierea plutonului ” Nemaiavând cu ce 
opune rezistenţă din cauza pierderii celor 5 oameni şi din cauză că două P.M. au fost distruse 
de focul inamicului, civilii unguri şi armata au intrat după el în curtea în care intrase... A fost 
înconjurat de civili maghiari și soldaţi şi jandarmi horthyști, fiind grav rănit. Potrivit unor relatări, 
rămas fară muniție ofițerul s-a angajat în lupta corp la corp, fiind înconjurat de civilii din prima 
linie care l-au lovit cu topoare şi cuțite, dorind să răzbune faptul că în calitate de comandant al 
pichetului de grăniceri nu a permis contrabanda peste graniță.) 

Soldaţii care au scăpat, după ce s-a ordonat retrageream s-au retras către Marghita unde au 
ajuns plutonul, fiecare pe cont propriu. Din declaraţile verbale ale ostaşilor ... care au luat parte la 
luptă, reiese că plutonul a fost atacat de jandarmi şi trupe regulate maghiare care intraseră în 
Diosig“. A fost trimis cu o caruta la Debrecen si cel mai probabil lasat sa moara fara sa i se 
acorde ajutor medical. A murit in aceasta localitate si a fost inmormantat aici. 

Prin demersurile întreprinse la 15 septembrie de comandantul Grupului 7 Grăniceri de la 
Alba Iulia, trupul Locotenentului Erou Dumitru N. Lazea a fost deshumat si repatriat la 
3 octombrie la Câmpulung Muscel şi, ulterior, depus la cimitirul din Lereşti Muscel unde își 
doarme somnul de veci. !! 


” Se pare chiar in curtea comandantului Garzii Maghiare 
10 C.C.P.A.M., Gral. Radu Rosetti, Piteşti, Fond C7 A, d. 6, f. 858-861. 
11 Idem. 

ARHITECTUL DIMITRIE IONESCU-BERECHET: 
UN DESTIN DE EXCEPŢIE 


Lect. univ. dr. Ştefan lonescu-Berechet 
Facultatea de Teologie Ortodoxă din Universitatea Bucureşti 


În galeria creatorilor de arhitectură din spaţiul românesc există numeroase personalități 
uitate, intrate într-un con de umbră ori rareori evocate. Printre acestea se numără şi valorosul 
arhitect Dimitrie Ionescu Berechet (1896-1969), bunicul meu matern, arhitect şef al Patriarhiei 
Române între 1930-1963 şi proiectant al multor monumente cu valoare de reper în istoria artei 
româneşti contemporane. Biserica Parcul Domeniilor-Caşin şi biserica 
Sf. Vineri — Nouă din Bucureşti, Căminul şi paraclisul românesc de la 
Ierusalim, Mausoleul de pe Muntele Mateiaş, catedrala din Hunedoara, 
biserica mânăstirii Maglavit, biserica Sf. Împărați din Constanţa, Schitul 
Maicilor din București (restaurare), mobilierul Sălii Sinodale a 
Reședinţei patriarhale, mobilierul Bibliotecii Sf. Sinod de la mânăstirea 
Antim, tâmplele de lemn de la mănăstirea Dealu și de la biserica Sf 
Elefterie din Bucureşti, baldachinul cu racla Sf. Calinic de la mânăstirea 
Cernica, Primăriile din Câmpulung-Muscel şi Hunedoara sau Teatrul 
George Bacovia din Bacău, sunt doar câteva dintre acestea. 


Arh. Dumitru Ionescu Brechet 


Un inventar parţial al operei sale indică un număr impresionant de circa 460 de lucrări - 
incluzând şi proiectele neexecutate - ce acoperă un registru extrem de bogat şi de variat din punct 
de vedere tematic și stilistic. Portofoliul lui reunește, în domeniul arhitecturii bisericești, peste 
100 de biserici noi, case parohiale, sedii de protoierii, importante restaurări de locașuri de cult- 
monumente istorice, nenumărate tâmple, piese de mobilier şi feronerie bisericească, troițe şi 
monumente funerare, amenajări peisagistice, la care se adaugă, în domeniul arhitecturii civile, 
edificii publice - sedii de prefecturi, de primării, teatre-cinematograf, şcoli, atenee culturale - 
precum şi nenumărate case şi vile particulare în diverse oraşe ale ţării. 

În oraşul său natal Câmpulung-Muscel şi împrejurimile sale, a realizat nu mai puţin de 80 
de lucrări publice şi particulare, printre care se numără Mausoleul de la Mateiaş, Primăria, Liceul 
de fete, Teatrul-cinematograf Jinga, gardul Grădinii publice, restaurarea Muzeului de etnografie 
şi folclor şi a stăreției Mânăstirii Negru Vodă. 


5 222272 

NOTĂ: Toate fotografiile ce ilustrează articolul provin din colecţia de familie arh. Dimitrie lonescu- 
Berechet. 


Născut la finele sec. al XIX-lea în oraşul Câmpulung Muscel, arh. Dimitrie lonescu 
Berechet este descendentul unor însemnate familii de moşneni orășeni, boiernași şi judeţi ai 
urbei, clerici şi ctitori de biserici câmpulungeni. El era fiul unui „negustor de braşovenie”, 
Nicolae Ionescu, poreclit Berechet, datorită generozităţii şi prosperității afacerilor sale şi al 
Mariei Popescu, înrudită prin alianță atât cu familia pictorului lon Negulici, cât şi cu familia 
dramaturgului Tudor Muşatescu. Talentul şi înclinația către desen şi pictură, moştenite probabil 
de la bunicul său patern, zugravul bisericesc loan Gârniţă, s-au făcut simţite din plin la el încă de 
tânăr, călăuzindu-i paşii către Şcoala superioară de arhitectură, pe care a absolvit-o după ce a 
trecut mai înainte „examenul de foc” al luptelor de la Mărăşeşti în anii Primului Război mondial, 
„examen” absolvit cu câteva decoraţii de seamă ale epocii. Şi-a desăvârşit pregătirea lucrând cu 
mari arhitecţi ai epocii, din ţară şi din străinătate, şi prin nenumărate călătorii de studii în 
Occident și în bazinul Mediteranei, din Italia până în Iordania şi Egipt. A avut privilegiul de a trăi 
într-o epocă deosebită a istoriei noastre — epoca interbelică — interacționând cu mari personalități 
de pe tărâmul vieţii politice, culturale şi bisericeşti. S-a căsătorit târziu, dar a avut o căsnicie 
trainică și fericită cu una dintre primele femei cu permis de conducere din România, care i-a fost 
alături atât ca soţie cât şi ca şofer de serviciu în deplasările sale de lucru. A activat mai mult de 
trei decenii ca arhitect şef al Patriarhiei Române, colaborând activ cu toţi cei cinci patriarhi de 
fericită pomenire ai Bisericii Ortodoxe Române. Aproape tot ce s-a realizat în materie de 
arhitectură bisericească în România între anii 1930 şi 1969 poartă direct sau indirect amprenta sa. 
A fost membru fondator al Comisiei de Pictură Bisericească a Patriarhiei Române şi membru 
activ în Direcţia Monumentelor Istorice. După o scurtă şi grea suferinţă, arhitectul Berechet a 
trecut la cele veşnice pe 1 iulie 1969, fiind îngropat în cripta sa de la biserica Parcul Domeniilor 
(Caşin) din Bucureşti, ctitoria sa de suflet. 

Cu prilejul comemorării a 50 de ani de la trecerea sa la cele veşnice, cu Înalta 
binecuvântare a Preafericitului Părinte Daniel, Patriarhul Bisericii Ortodoxe Române, arhitectul 
Dimitrie lonescu Berechet a fost omagiat pe 8 octombrie 2019 de Patriarhia Română, printr-o 
expoziţie retrospectivă, găzduită în sala Europa Christiana a Palatului patriarhal din Bucureşti şi 
prin lansarea unui album, publicat la editura Basilica — Dimitrie lonescu Berechet (1896-1963), 
arhitectul Patriarhiei Române - prima amplă lucrare cu caracter monografic dedicată arhitectului 
omagiat. Ambele au fost elaborate în cea mai mare măsură pe baza informaţiilor ce se păstrează 
în arhiva familiei arh. D. Ionescu Berechet. Au fost astfel valorificate şi publicate pentru întâia 
oară numeroase planşe şi schiţe de arhitectură, fotografii de epocă, liste de lucrări şi documente 
inedite, cuprinse în această bogată arhivă. Atât expoziţia retrospectivă, cât şi albumul monografic 
au avut menirea să readucă în atenţia specialiştilor, clericilor şi a publicului larg, personalitatea de 
excepţie şi opera celui ce este probabil cel mai prolific şi reprezentativ arhitect de biserici din 
secolul de existenţă al României Mari. 

9 ANI 
DE EXISTENŢĂ A REVISTEI RUCĂRENE „PIATRA CRAIULUI” 
DIN MUSCEL 


Ec. Cornel Stoian 
Rucăr - Muşcel 


Rucărul Muscelean — vatră strămoșească din cele mai vechi timpuri — aşezată în 
apropierea graniţei cu Transilvania, fiind atestată istoric la 1377, a dat acestei țări şi acestui popor 
mari valori, mari personalități în toate domeniile de activitate, cu care comunitatea rucăreană se 
mândreşte. 

Din punct de vedere geografic, Rucărul „RUFFA ARBOR” — COPACUL ROȘU -— este 
aşezat la poalele munţilor: Căpitanul, Țefeleica, lezer-Păpuşa, Piatra Craiului, Ghimbavul, Vârful 
Crucii etc. şi este brăzdat de râurile: Râuşor, Roghină, Valea Iecle, Valea Iei, Dâmboviţa, etc. 

După această descriere istorico-geografică a aşezării Rucărului am să intru în subiectul ce 
mi l-am propus. Anul 2011 a marcat două evenimente culturale de mare importanță pentru 
rucăreni, ele vor rămâne în veci în istoria Rucărului Muscelean. 

Pe plaiurile mioritice rucărene s-a constituit la 19.01.2011 — Cenaclul Literar - Artistic 
„Mihail Lungianu” din 7 membrii fondatori. Inițiativa „Scânteia” a apraţinut profesorului Iosif 
(Viciu-Nistor) care din fericire nu mai este printre noi. Nu ne-am oprit la constituirea cenaclului 
şi am trecut la înființarea unei publicații, care a apărut la 21.04.2011 sub denumirea „Piatra 
Craiului” — revistă de actualitate, cultură şi tradiții cu apariție trimestrială. 

Apariţia revistei a îmbogăţit presa scrisă musceleană, argeșeană, și de ce nu si națională. 

Pentru a fi corecți cu noi înșine şi cu publicul la care ne adresăm, paternitatea nu ne 
aparține nouă, ci vecinilor noştri dragosloveni. 

Pentru prima dată denumirea de „Piatra Craiului” a apărut la Câmpulung — Muscel, cu 
subtitlu „Foaie pentru luminarea poporului”. 

Primul număr a apărut în aprilie 1928 la Câmpulung-Muscel. 

În localitatea vecină Dragoslavele — a fost exilat dr. George Ulieru din motive politice, 
convingerile şi acţiunile sale nu erau ageate de regimul la putere. 

Aici a cunoscut oameni valoroşi, mari personalități: preot — paroh loan Răuţescu și 
învăţător Iosif Catrinescu şi împreună cu domniile lor au pus bazele revistei „Piatra Craiului” 
având o existenţă scurtă — din aprilie 1928 — mai 1929. 

Sursa: 

Cartea „ARGEȘ ÎN SPIRIT ROMÂNESC” — autor Silvestru Voinescu. 

Dacă primul număr ieşit pe piaţă înainte de Paştele anului 2011- 21 aprilie - avea trei 
rubrici și 36 pagini, ultima revistă din 2019 a ajuns la 8 rubrici 86 pagini, color, un mare salt 
cantitativ, dar mai ales calitativ, efor depus de cenaclişti şi de colegiul redacțional de-a lungul 
timpului fiind apreciată de publicul cititor, de mari personalităţi culturale şi din alte domenii, de 
presa scrisă şi audio-vizuală. 

O perioadă revista a apărut trimestrial, după care din motive diferite a apărut semestrial — 
două numere într-unul. 

Am întâmpinat pe parcurs multe greutăţi, nu de ordin financiar, ci de faptul că din anul 
2015, redactarea revistei s-a făcut de o echipă din trei, prin faptul de neimplicare și fuga de 
răspundere a unora din cenacliști, pe care din bun simţ nu-i nominalizez. 

Cu toate greutățile obiective, în special subiective, cei ce s-au ocupat de revistă 
nominalizez în ordine alfabetică: ec. Cornel Stoian, prof. Tudor Vlad și prof. Cristina Vlădescu, 
am mers mai departe şi vom merge în continuare. 

Timp de 7 ani revista a fost distribuită gratuit și cu toate eforturile depuse personal, nu am 
mai găsit sponsori — doi ani revista a fost sponsorizată de ing. Ionel Dulamă şi una de o 
rucăreancă cu suflet mare, care nu a dorit să 1 se ştie numele. 

Exista marele risc ca revistă să nu mai vadă lumina tiparului şi s-a hotărât de cenacliştii 
activi în urmă cu doi ani să fie distribuită contracost, hotărârea fiind înţeleaptă şi de bun augur. 

Depinde de noi, de calitatea revistei, de autorii colaboratori, pentru a nu ne opri din 
drumul nostru. 

La început revista era distribuită în Rucăr, comunele limitrofe, Câmpulung, dar destul de 
repede a ajuns în fostul judeţ Muscel şi actualul judeţ Argeş. 

În ultimii 5 ani, revista a pătruns în centrul țării şi în cele 4 puncte cardinale ale României: 
sate, comune, oraşe şi municipii — reședințe de județ. 

Am avut ca preocupare permanentă ca aria de extindere a revistei să ajungă în 30 judeţe 
ale țării. 

Îmi permit să redau constatarea şi aprecierea unui profesor eminent mățăoan: 

„Revista dumneavoastră este una din cele mai bune reviste din ţară şi poate concura cu 
orice publicaţie de gen.” 

Exemple de aprecieri elogioase sunt foarte multe și aş aminti: 

- diplomat — scriitor Mihai Epure, Bucureşti; 

- inginer — scriitor Constantin Agricola Miu, Godeni; 

- profesor Cezar Neacşu, Măţău; 

- inginer — scriitor Damian Avrămescu, Constanţa; 

- inginer lon Pietrăreanu, Pitești; 

- profesor — scriitor Ion Hiru, Domneșştii de Muscel; 

- profesor doctor — scriitor George Baciu, Domneșştii de Muscel; 
- artist — Ștefan Radu Tatan, Schitu Golești; 

- artist plastic — Nelu Constantin, Câmpulung Muscel; 

- profesor Cezar Bădescu, Arefu; 

- jurist, loan Octavian Bănică, Boteni; 

- colonel Gigi Lungoci, Braşov; 

-  preot-— paroh Gheorghe Cîrstina, Dragoslavele; 

- scriitor, Sorin Durdun (membru al U.S.R.), Câmpulung — Muscel; 
- profesor lon Moiceanu — Rucăreanu, Constanţa; 

-  economist-poet Nicu Petrescu, Bucureşti; 

- economist —finanţist, Bogdan Lungeanu, Bucureşti. 

Consider că cea mai mare realizare în care m-am implicat total și cu rezultate este faptul 
că revista a fost distribuită şi a ajuns pe 5 continente în 25 de state de pe mapamond. 

A. CONTINENTUL EUROPA 


a. ÎN UNIUNEA EUROPEANĂ b. ÎN AFARA UNIUNII EUROPENE 
1. Austria 10. Marea Britanie 
2. Belgia 11. Olanda 
3. Danemarca 12. Spania 
4. Finlanda 
5. Franţa 1. Republica Moldova 
6. Germania 2. Norvegia 
7. Grecia 3. Ucraina 
8. Italia 
9. Republica Irlanda 


B. CONTINENTUL ASIA 


1. Republica India 
2. Republica Mongolia 
3. Regatul Nepal 


C. CONTINENTUL AFRICA 


1. Camerum 
2. Ghana 
3. Nigeria 


D. CONTINENTUL AMERICA DE NORD 


1. S.U.A. 2. Canada 
a. California 
b. Florida 


E. CONTINENTUL AUSTRALIA 
1. AUSTRALIA 


Voi continua şi pe viitor să merg pe acest drum pentru ca revista prin mijloacele pe care le 
am la dispoziție să ajungă și în alte țări, la românii stabiliți temporar sau definitiv, precum şi la mari 
personalităţi din aceste ţări. Ultimii 9 ani am participat la foarte multe manifestări şi evenimente 
culturale, artistice, de artă, spirituale şi religioase în diferite locaţii, unde am prezentat Cenaclul, 
revista şi Asociaţia Culturală „RUFFA ARBOR”, fiind prezente televiziuni, presa scrisă şi audio, 
dând interviuri. 

Am scris articole despre cenaclul revistă și asociaţie în ziare şi reviste din Câmpulung, 
Domnești şi Pitești, cu care am colaborat şi an să continui cu acestă misiune pe care mi-am 
asumat-o voluntar, în calitate de secretar Cenaclu şi asociaţie Culturală, precum şi de redactor al 
revistei. 

